
PÅ  OMSLAGET: 

Shannon  Walker  (på  forsiden)  og  Hunter  Lansing  (på 
bagsiden)  er  eksempler  på  de  mange  unge  sidste  dages 
hellige,  der  bruger  tid  og  energi  på  at  hjælpe  andre  gennem 
tjenesteprojekter.  Se  »En  tjenestelørdag«,  side  1  0.  Foto:  Janet 
Thomas. 

BØRNESTJERNENS  FORSIDE: 

Ornela  og  Yanina  Rastelli  fra  Godoy  Cruz  i  Argentina  havde 
svor  på  rede  hånd,  da  deres  ven  stillede  spørgsmål  om 
Kirken.  Se  »En  lille  missionær«,  side  10.  Foto:  DeAnne  Walker 

STYRKE  FRA  MORMONS  BOG 

Jeg  fik  tårer  i  øjnene,  da  jeg  læste  »På 
sit  eget  sprog«  i  juniudgaven  1997  af 
Songdo'ui  Pot  (koreansk) .  Da  jeg  så  fotogra- 
fiet af  alle  de  oversættelser,  som  Mormons 
Bog  foreligger  i,  kom  jeg  til  at  tænke  på  det 
vidnesbyrd,  som  jeg  har  fået  ved  at  besøge 
forskellige  lande  verden  over. 

Jeg  har  besøgt  templer  og  overværet 
kirkemøder  i  mange  europæiske  og  asia- 
tiske lande.  Af  og  til  har  medlemmerne  i 
disse  lande  sågar  givet  mig  eksemplarer  af 
Mormons  Bog  på  deres  eget  sprog. 

Når  jeg  føler  mig  lidt  nedslået,  tænker 
jeg  ofte  på  de  medlemmer  af  Kirken,  som 
jeg  har  truffet  i  andre  lande,  og  på  det 
fællesskab,  som  vi  har  på  grund  af  vores 
fælles  vidnesbyrd  om  Mormons  Bog. 
Mormons  Bog  er  en  styrke  for  os  -  uanset 
hvilket  sprog  vi  læser  den  på. 

Miyoung  Yu, 
Oh  San  Ward, 
Suwon  Stav  i  Korea 

BUDSKABER  TIL  HELE  VERDEN 

Som  fuldtidsmissionær  har  jeg 
mulighed  for  at  læse  Liahona  (spansk)  og 
dele  eksemplarer  ud  til  andre. 

Engang  blev  min  kammerat  og  jeg 
opsøgt  af  en  ung  mand,  som  spurgte,  om  vi 
havde  nogle  eksemplarer  af  Liahona,  som 
han  kunne  få,  når  vi  var  færdige  med  at 
læse  dem.  Han  forklarede,  at  han  godt 
kunne  lide  at  læse  Liahona,  fordi  han  lærer 
så  meget  af  de  oplevelser  og  gode  råd,  som 
findes  i  tidsskriftet. 

Da  vi  skulle  til  at  gå  hjem  efter  et 
eksemplar  til  ham,  spurgte  vi,  hvilket  ward 

AUGUST 
1 


han  tilhørte.  Han  svarede,  at  han  ikke  var 
medlem  af  Kirken,  men  at  han  havde  læst 
Liahona  i  lang  tid,  fordi  nogle  medlemmer 
fra  den  lokale  gren  havde  givet  ham  nogle 
eksemplarer.  Vi  spurgte  ham,  om  han 
havde  lyst  til  at  høre  mere  om  Kirken,  og 
efter  at  være  blevet  undervist  lod  han  sig 
døbe. 

Dette  nye  medlem  læser  stadig  Liahona, 
fordi,  som  han  selv  siger,  profeternes  ord 
»har  virkelig  betydning  for  os«. 
Budskaberne  i  Liahona  er  ikke  bare  for 
medlemmerne,  de  har  værdi  for  enhver. 

Ældste  Moctezuma  Meza, 
Guadalajara-missionen  i  Mexico 


INDGYDER  HÅB 

Som  et  led  i  min  kaldelse  som  fuldtids- 
missionær  arbejder  jeg  med  mindre  aktive 
medlemmer.  Min  nuværende  kammerat  og 
jeg  gav  os  i  kast  med  denne  side  af  vores 
kaldelse  med  stor  begejstring,  og  vi  fandt 
en  artikel  i  Liahona  (spansk)  fra  august 
1997  som  hed  »Tilbage  til  folden«.  Den 
hjalp  os  til  at  forstå,  hvad  Herren  forventer 
af  os,  nemlig  at  vi  indgyder  håb  i  de  af  vore 
søskende,  som  ikke  nyder  alle  evangeliets 
velsignelser. 

Ældste  Rodriguez  H., 
Barcelond'missionen  i  Venezuela 

BUDSKAB  FRA  DET  FØRSTE  PRÆSIDENTSKAB 


Barnetro 


Præsident  Thomas  S.  Monson 

Første  rå  dg  iver  i  Det  Første  Præsidentskab 


Q 

5 


o 

z 


O 

z 


u 
O 


< 

5 


5 
P 


Q 
Q 

5 


vor  er  det  en  strålende  tid  på  året,  når  vi  holder  konference. 
Tempelpladsen  i  Salt  Lake  City  er  samlingssted  for  titusinder, 
som  er  rejst  langt  for  at  høre  Herrens  ord.  Så  er  tabernaklet 
fyldt  til  bristepunktet.  Hyggelig  samtale  erstattes  af  korets  sang  og  ordene  fra 
dem,  der  beder  og  taler.  En  dyb  ærbødighed  fylder  rummet. 

Som  taler  bliver  man  meget  ydmyg,  når  man  ser  ud  over  de  venlige 
ansigter  og  fornemmer  den  tro  og  hengivenhed  mod  sandheden,  som  de 
repræsenterer. 

Ved  en  bestemt  lejlighed,  da  jeg  rejste  mig  for  at  tale  til  konferencefor- 
samlingen, fik  jeg  ovre  på  den  nordre  balkon  øje  på  en  pige  på  omkring  ti  år. 
Jeg  følte  mig  inspireret  til  at  tale  direkte  til  hende.  Jeg  begyndte: 

Kære,  lille  ven,  jeg  kender  ikke  dit  navn  og  ved  ikke,  hvor  du  kommer  fra. 
Men  dette  ved  jeg  imidlertid:  at  dit  smils  uskyld  og  dine  øjnes  følsomme 
udtryk  har  påvirket  mig  til  at  tale  til  dig. 

Da  jeg  var  en  dreng  på  din  alder,  havde  jeg  også  en  lærerinde  i  søndags- 
skolen. Fra  Bibelen  plejede  hun  at  læse  for  os  om  Jesus,  Forløseren  og  verdens 

Budskabet  var  kort 

og  ordene  velkendte: 

»Lad  de  små  børn  komme 

til  mig,  det  må  I  ikke 

hindre  dem  i,  for  Guds 

rige  er  deres.« 


Frelser.  En  dag  lærte  hun  os  om, 
hvordan  de  små  børn  blev  ført  hen  til 
ham,  så  han  kunne  lægge  hænderne 
på  dem  og  bede.  Hans  disciple  irette- 
satte dem,  der  bragte  børnene  til  ham. 
»Men  da  Jesus  så  det,  blev  han  vred 
og  sagde  til  dem:  >Lad  de  små  børn 
komme  til  mig,  det  må  1  ikke  hindre 
dem  i,  for  Guds  rige  er  deres. <«^ 

Den  belæring  har  aldrig  forladt 
mit  sind.  Ja,  for  flere  år  siden  lærte 
jeg  igen  dens  betydning  at  kende  og 
fik  del  i  dens  kraft.  Herren  var  min 
læremester.  Må  jeg  have  lov  til  at 
delagtiggøre  jer  i  denne  oplevelse? 

Langt  borte  fra  Salt  Lake  City  i 
Utah  og  omkring  130  km  fra 
Shreveport  i  Louisiana  boede  familien 
Jack  Methvin.  Moderen,  faderen  og 
børnene  er  medlemmer  af  Jesu  Kristi 
Kirke  af  Sidste  Dages  Hellige.  Der  var 
engang  også  en  datter,  som  ved  sin 
blotte  tilstedeværelse  bragte  velsig- 
nelse over  hjemmet.  Hun  hed 
Christal.  Hun  var  kun  ti  år  gammel, 
da  døden  gjorde  en  ende  på  hendes  jordiske  liv. 

Christal  holdt  meget  af  at  løbe  rundt  og  lege  på  den 
store  farm,  som  hendes  familie  boede  på.  Hun  var  meget 
dygtig  til  at  ride  på  heste  og  vandt  præmier  på  både 
lokale  dyrskuer  og  landsskuer.  Hendes  fremtid  tegnede 
sig  lys,  og  livet  var  dejligt.  Så  blev  der  på  hendes  ben 
opdaget  en  usædvanlig  bule.  Specialisterne  i  New 
Orleans  stillede  deres  diagnose  og  afsagde  deres  dom:  En 
ondartet  kræftknude.  Benet  måtte  amputeres. 

Christal  kom  sig  godt  efter  operationen,  levede  lige  så 
frejdig  og  livsglad  som  altid  og  beklagede  sig  aldrig.  Så 
opdagede  lægerne,  at  kræften  havde  bredt  sig  til  hendes 
små  lunger. 


Omkring  130  km  fra  Shreveport  boede  familien  Jack  Methvin.  De  havde 
en  yndig  datter,  som  ved  sin  blotte  tilstedeværelse  velsignede  hjemmet. 
Hun  hed  Christal. 


Christals  tilstand  forværredes.  Afslutningen 
nærmede  sig.  Men  hendes  tro  vaklede  ikke.  Hun 
vidste,  at  stavskonferencen  nærmede  sig.  Til  sine 
forældre  sagde  hun:  »Tror  1  ikke,  at  den  generalauto- 
ritet, som  skal  tale  til  stavskonferencen,  kan  give  mig 
en  velsignelse?« 

1  mellemtiden  udviklede  der  sig  i  Salt  Lake  City, 
hvor  ingen  kendte  til  de  begivenheder,  der  udspillede 
sig  i  Shreveport,  en  meget  usædvanlig  situation.  Den 
weekend,  da  der  skulle  holdes  stavskonference  i 
Shreveport  Stav  i  Louisiana,  var  jeg  blevet  kaldet  til  at 
rejse  til  El  Paso  i  Texas.  Præsident  Ezra  Taft  Benson, 
som   dengang  var   præsident   for   De   Tolv  Apostles 

Kvorum,  kaldte  mig  ind  på  sit  kontor  og  forklarede,  at 
en  af  de  andre  brødre  havde  udført  noget  forberedende 
arbejde  i  forbindelse  med  delingen  af  staven  i  El  Paso. 
Han  spurgte  mig,  om  jeg  havde  noget  imod,  at  en 
anden  blev  sendt  til  El  Paso,  og  jeg  et  andet  sted  hen. 
Det  var  selvfølgelig  ikke  noget  problem  -  et  hvilket 
som  helst  sted  ville  være  i  orden  for  mit  vedkom- 
mende. Så  sagde  præsident  Benson:  »Bror  Monson,  jeg 
føler  mig  tilskyndet  til  at  lade  dig  besøge  staven  i 
Shreveport  i  Louisiana.« 

Jeg  påtog  mig  opgaven.  Dagen  kom,  og  jeg  ankom  til 
Shreveport. 

Den  lørdag  eftermiddag  var  spækket  med  møder  -  der 
var  et  møde  med  stavspræsidentskabet,  et  med  præste- 
dømmets ledere,  et  med  patriarken  og  endnu  et  med 
stavens  lederskab.  Temmelig  undskyldende  spurgte  stavs- 
præsidenten  Charles  F.  Cagle  mig,  om  min  tidsplan 
kunne  tillade  mig  at  give  en  ti-årig  pige,  som  var  ramt  af 
kræft,  en  velsignelse.  Hendes  navn  var  Chris  tal  Methvin. 
Jeg  svarede,  at  hvis  det  var  muligt,  ville  jeg  gøre  det,  og 
jeg  spurgte  så,  om  hun  ville  komme  med  til  konferencen, 
eller  om  hun  var  på  et  hospital  i  Shreveport.  Eftersom 
præsident  Cagle  vidste,  at  tiden  var  meget  nøje  planlagt, 
nærmest  hviskede  han,  at  Christal  var  for  syg  til  at 
forlade  sit  hjem  mange  kilometer  fra  Shreveport! 

Jeg  undersøgte  mødeplanen  for  den  pågældende  aften 
og  næste  formiddag,  ja,  endog  tidspunktet  for  min  afrejse. 
Der  var  simpelthen  ikke  nogen  tid  til  rådighed.  Et  alter- 
nativt forslag  faldt  mig  ind.  Kunne  vi  ikke  huske  på  den 
lille  pige  i  vores  bønner  ved  konferencen?  Herren  ville 
bestemt  forstå  det.  På  det  grundlag  fortsatte  vi  med  de 
planlagte  møder. 

Da  familien  Methvin  fik  besked  om  det,  var  de  for- 
stående, men  der  kunne  også  spores  skuffelse.  Familien 
bad  inderlig  om  en  sidste  gunst  -  at  deres  dyrebare 
Christal  måtte  få  sit  ønske  opfyldt. 

I  samme  øjeblik  familien  Methvin  knælede  i  bøn,  viste 
uret  i  stavscentret    19.45.   Lørdagens   lederskabsmøde 

havde  været  inspirerende.  Jeg  var  i  færd  med  at  sortere 
mine  notater  som  forberedelse  til  at  stå  op  på  talerstolen, 
da  jeg  hørte  en  stemme  tale  til  min  ånd.  Budskabet  var 
kort  og  ordene  velkendte:  »Lad  de  små  børn  komme  til 
mig,  det  må  I  ikke  hindre  dem  i,  for  Guds  rige  er  deres.« 
Mine  notater  blev  slørede  og  udviskede.  Mine  tanker  gik 
til  den  lille  pige,  der  trængte  til  en  velsignelse. 
Beslutningen  var  truffet.  Mødeplanen  blev  ændret.  Trods 
alt  var  mennesker  mere  værd  end  møder.  Jeg  henvendte 
mig  til  biskop  James  Serra  og  bad  ham  forlade  mødet  og 
underrette  familien  Methvin. 

Familien  Methvin  havde  netop  rejst  sig  fra  deres  bøn, 
da  telefonen  ringede,  og  det  budskab  blev  givet  dem,  at 
vi  tidligt  søndag  morgen  -  på  Herrens  dag  -  i  bønnens  og 
fastens  ånd  ville  rejse  til  Christals  sygeleje. 

Jeg  vil  altid  huske  og  aldrig  glemme  den  tidlige 
morgentur  til  det  stykke  Himmel  på  jord,  som  familien 
Methvin  kaldte  deres  hjem.  Jeg  har  været  på  hellige 
steder  -  ja,  i  hellige  huse  -  men  aldrig  har  jeg 
følt  Herrens  nærværelse  stærkere  end  i  familien  Methvins 
hjem.  Christal  så  så  lillebitte  ud,  som  hun  lå  der  fredeligt 
i  sådan  en  stor  seng.  Værelset  var  lyst  og  muntert. 
Solskinnet  fra  vinduet  mod  øst  fyldte  soveværelset  med 
lys,  som  Herren  fyldte  vore  hjerter  med  kærlighed. 

Familien  samledes  omkring  Christals  sygeleje.  Jeg 
kiggede  på  den  lille  pige,  der  var  for  syg  til  at  kunne  rejse 
sig  -  næsten  for  svag  til  at  kunne  tale.  Hendes  sygdom 
havde  nu  gjort  hende  blind.  Så  stærk  var  ånden,  at  jeg 
faldt  på  knæ,  tog  hendes  svage  hånd  i  min  og  ganske 
enkelt  sagde:  »Christal,  jeg  er  her.«  Hendes  læber 
skiltes,  og  hun  hviskede:  »Bror  Monson,  jeg  vidste,  du 
ville  komme.«  Jeg  så  mig  omkring  i  værelset.  Ingen  stod 
op.  Alle  havde  bøjet  deres  knæ.  Der  blev  givet  en  velsig- 
nelse, et  svagt  smil  gik  hen  over  Christals  ansigt.  Hun 
hviskede  et  »tak«,  som  var  en  fyldestgørende  afslut- 
ningsbøn.  Tavse  gik  alle  ud  af  værelset. 

Fire  dage  senere,  om  torsdagen,  da  Kirkens 
medlemmer  i  Shreveport  i  tro  bad  sammen  med  familien 

Methvin  og  nævnte  Christals  navn  i  en  særlig  bøn  til  en 
venlig  og  kærlig  Fader  i  Himlen,  forlod  Christal  Methvins 
rene  ånd  sit  sygdomshærgede  legeme  og  drog  ind  i  Guds 
paradis. 

For  dem  af  os,  som  knælede  den  sabbatsdag  i  et 
solfyldt  soveværelse,  og  især  for  Christals  mor  og  far,  når 
de  dagligt  gik  ind  i  det  samme  værelse  og  huskede  på, 
hvordan  hun  forlod  det,  vil  Eugene  Fields  udødelige  ord 
vække  dyrebare  minder: 

Den  lille  legetøjshund  står  dækket  af  støv, 

men  støt  og  trofast  den  står; 

og  den  lille  legetøjssoldat  står  rød  af  rust, 

og  hans  gevær  smuldrer  i  hans  hånd. 

Der  var  en  tid,  da  den  lille  legetøjshund  var  ny; 

og  den  lille  soldat  kunne  bruges. 

Og  det  var  dengang,  da  vores  lille  gut 

kyssede  dem  og  satte  dem  der 

»Nu  må  1  ikke  gå,  før  jeg  kommer,«  sagde  han. 

»Og  lad  være  med  at  larme!« 

Så  stolprede  han  over  til  sin  barneseng 

og  drømte  om  det  skønne  legetøj. 

Og  medens  han  drømte,  blev  vor  lille  gut 

vækket  af  en  engels  sang. 

Hvor  årene  er  mange,  årene  er  lange, 

men  de  små  legetøjsvenner  er  trofaste! 


tror  på  mig,  skal  leve,  om  han  end  dør.  Og  enhver,  som 
lever  og  tror  på  mig,  skal  aldrig  i  evighed  dø.«^  Til  jer, 
Jack  og  Nancy  Methvin,  siger  han:  »Fred  efterlader  jeg 
jer,  min  fred  giver  jeg  jer;  jeg  giver  jer  ikke,  som  verden 
giver.  Jeres  hjerte  må  ikke  forfærdes  og  ikke  være 
modløst.«'^  Og  fra  jeres  søde  Christal  kunne  disse 
trøstende  ord  meget  vel  lyde:  »Jeg  ...  har  gjort 
en  plads  rede  til  jer  ...  for  at  også  I  skal  være,  hvor 
jeg  er.«5 

Til  dig,  min  lille  ven  oppe  på  balkonen,  og  til  troende 
overalt  bærer  jeg  mit  vidnesbyrd  om,  at  Jesus  fra  Nazaret 
virkelig  elsker  sine  børn,  at  han  lytter  til  jeres  bønner  og 
besvarer  dem.  Mesteren  ytrede  virkelig  disse  ord:  »Lad  de 
små  børn  komme  til  mig,  det  må  1  ikke  hindre  dem  i,  for 
Guds  rige  er  deres.«  Jeg  ved,  at  det  var  disse  ord,  han  talte 
til  skaren,  der  var  samlet  ved  Jordanflodens  bred  -  for  jeg 
har  læst  dem. 

Jeg  ved,  at  det  var  disse  ord,  han  talte  til  en  apostel, 
der  havde  fået  til  opgave  at  rejse  til  Shr eveport  i 
Louisiana  -  for  jeg  hørte  dem. 

Og  disse  sandheder  bærer  jeg  vidnesbyrd  om.  D 

NOTER 

L  Mark  10:14. 

2.  »Litde  Boy  Blue«,  Best-Loved  Poems  ofthe  LDS  People, 
red.  Jack  M.  Lyon  og  andre,  1996,  s.  50. 

3.  Joh  11:25-26. 

4.  Joh  14:27. 

5.  Joh  14:2-3. 


Hvor  trofast  de  står  og  venter  på  lille  gut. 

Hver  og  een  på  samme  gamle  plads 

og  venter  på  en  lille  hånds  berøring, 

venter  på  et  lille  ansigts  smil. 

Og  de  tænker,  mens  de  venter  gennem  disse  lange  år: 

»Hvad  er  der  blevet  af  vor  lille  gut 

siden  han  kyssede  os  og  anbragte  os  herl«^ 

For  os  er  der  ingen  grund  til  at  undres  eller  vente. 
Mesteren  sagde:  »Jeg  er  opstandelsen  og  livet;  den,  der 


FORSLAG  TIL  SAMTALEEMNER 
FOR  HJEMMELÆRERNE 

L  »Lad  de  små  børn  komme  til  mig,  det  må  I  ikke 
hindre  dem  i,  for  Guds  rige  er  deres«  (Mark  10:14),  lød 
Herrens  instrukser  til  sine  apostle  angående  små  børn. 

2.  Vor  himmelske  Fader  og  vores  Frelser  elsker  små 
børn,  hører  deres  bønner  og  besvarer  de  bønner. 

3.  Vi  skal  passe  og  pleje  de  små  børn  og  lære  af  deres 
tro  og  tillid. 


§ 


s  T  J   E   R 

6 


N   E  N 


EVELYNE  PEREZ 

TÅLMODIGHEDSHØST 


Thierry  Crucy 


D 


a  Evelyne  Perez  i  1969  arbejdede  i  en  boghandel  kom  i  butikken.  »En  dag  spurgte  de  mig,  om  jeg  ville 
i  Bayonne  i  Frankrig,  lagde  hun  mærke  til  to  hænge  en  seddel  op  om  det  engelskkursus,  som  de  under- 
velklædte  og  høflige  unge  mænd,  som  af  og  til      viste  i,«  mindes  hun.  »De  sagde,  at  de  var  missionærer. 

Hvor  længe  skal  en  Jesu  Kristi  discipel  vente  trofast  på  at  blive  døbt? 
For  søster  Evelyne  Perez  fra  Antibes  i  Frankrig  var  svaret  22  år. 

Da  de  senere  kom  hjem  til  mig  for  at  undervise  mig,  fandt 
jeg  ud  af,  at  de  var  repræsentanter  for  Jesu  Kristi  Kirke  af 
Sidste  Dages  Hellige. 

De  meste  af  det,  jeg  havde  hørt  om  mormonerne,  var 
ikke  godt.  Men  en  bekendt,  som  boede  i  Sydamerika, 
fortalte  mig:  >Mormonerne  er  den  eneste  kirke,  som 
respekterer  den  sydamerikanske  kultur.  De  påtvinger  os 
ikke  deres  egen  livsstil. <  Det  gjorde  indtryk  på  mig.« 

ET  FRØ  SÅS 

Evelyne  begyndte  at  læse  alt,  hvad  hun  kunne  finde 
om  Kirken.  Hun  læste  om  frelsesplanen  og  blev  meget 
imponeret  over  Kirkens  velfærdsprogram,  som  lægger 
vægt  på,  at  man  respekterer  den  enkeltes  værdighed, 
samtidig  med  at  man  hjælper  vedkommende  til  at  kunne 
klare  sig  selv. 

Men  hun  blev  skuffet,  da  hun  læste  Mormons  Bog  første 
gang.  Hun  havde  altid  været  interesseret  i  det  præcolum- 
bianske  Amerika,  men  det,  som  hun  læste  i  Mormons  Bog, 
»harmonerede  ikke  med  det,  som  jeg  tidligere  havde  lært. 
På  den  anden  side  syntes  jeg,  at  dens  lærdomme  var  gode. 
Noget  fik  mig  til  at  fortsætte  mit  studium.« 

»ET  VENDEPUNKT  I  MIN  OMVENDELSE« 

Missionærerne  gav  hende  nogle  eksemplarer  afllEtoile 
(fransk).  I  dem  læste  hun  om  almindelige  mennesker, 
som  førte  en  ren  og  god  tilværelse.  »Det  glædede  mig 
meget  bare  at  vide,  at  der  fandtes  sådanne  mennesker. 
Jeg  var  meget  bekymret  over  verdens  angreb  på  fami- 
lien,« mindes  hun.  Gennem  konference  udgaverne  lærte 
hun  Kirkens  ledere  at  kende  og  fornemmede,  at  deres 
lærdomme  kun  kunne  stamme  fra  Jesus  Kristus.  »Det,« 
siger  hun,  »var  et  vendepunkt  i  min  omvendelse.  Jeg 
besluttede  at  følge  budene,  skønt  jeg  endnu  ikke  var 
parat  til  at  tro  på  Joseph  Smith  eller  Mormons  Bog.« 

Hendes  bekymringer  og  spørgsmål  blev  løst,  da  hun 
læste  Jesus  Kristus,  Trosartiklerne  og  Lære  og  Pagter.  Ved 
at  læse  Det  Nye  Testamente  med  en  ny  indfaldsvinkel 
fandt  hun  en  vending,  som  har  klar  adresse  til  de  mermesker 


og  lærdomme,  som  hun  studerede:  »På  deres  frugter  kan 
1  kende  dem«  (se  Matt  7:15-20). 

Når  hun  bad,  voksede  hendes  vidnesbyrd  og  hendes 
kærlighed  til  hendes  himmelske  Fader.  Med  denne 
spirende  tro  besluttede  hun  at  læse  Mormons  Bog  igen  - 
ikke  som  en  historiebog  denne  gang,  men  som  et  middel 
til  at  finde  Jesus  Kristus.  Hendes  læsning  gav  hende  et 
ønske  om  at  påtage  sig  Kristi  navn  ved  dåb. 

Fordi  Evelynes  mand  nærede  mistro  til  alle  kirker, 
nægtede  han  at  give  hende  tilladelse  til  at  blive  døbt. 
Hendes  reaktion  var  i  overensstemmelse  med  det  evan- 
gelium, som  hun  havde  antaget:  »Jeg  besluttede,  at  jeg 
ikke  skulle  forsøge  at  overtale  ham,  men  derimod  ændre 
mig  selv  og  blive  en  bedre  kristen. 

Desværre  flyttede  vi  til  Antibes,  som  lå  700  km  derfra, 
og  en  tid  mistede  jeg  kontakten  med  Kirken.  Men  jeg 
følte  et  behov  for  at  omgås  mennesker,  der  havde  samme 
tro  som  jeg  selv,  og  til  sidst  lykkedes  det  mig  at  finde 
missionskontoret.  Jeg  fik  lejlighed  til  at  overvære  nogle 
møder,  hvor  jeg  lærte  mere  om  Guds  kærlighed  til  alle 
sine  børn  og  behovet  for  at  være  tolerant  og  tilgivende.« 

Evelyne  glædede  sig  over  at  høre  til  grenen:  »Jeg  blev 
varmt  modtaget,  og  da  jeg  overværede  møderne  i 
Hjælpeforeningen,  gjorde  det  indtryk  på  mig,  at  jeg  aldrig 
hørte  søstrene  kritisere  hinanden.« 

TROENS  HØST 

Året  1991  frembragte  langt  om  længe  frugterne  af 
Evelynes  vækst  frem  mod  medlemskab  af  Kirken.  Hendes 
20-årige  barnebarn  Vanessa  var  på  besøg  hos  hende,  da 
missionærerne  kom  på  besøg.  Den  unge  kvinde  blev  invi- 
teret med  til  en  aktivitet  i  Kirken  og  begyndte  at  over- 
være møderne.  Da  Vanessa  besluttede  sig  for  at  blive 
døbt  og  gifte  sig,  fik  Evelyne  godkendelse  fra  missions- 
præsidenten  til  at  blive  døbt.  Hun  blev  døbt  i  juni  1991. 
Vanessa  fulgte  hende  i  juli. 

For  nogle  få  år  siden  døde  søster  Perez'  mand.  Kort  før 
sin  død  havde  han  udtrykt  ønske  om  at  blive  medlem  af 
Kirken. 

Evelyne  Perez,  til  højre,  som  for  nylig  fuldførte  en 
fuldtidsmission,  taler  med  Juliene  Resch,  der  er 
grenens  ældste  medlem. 


Søster  Perez'  tålmodige  venten  var  blevet  belønnet 
efter  22  år,  men,  som  hun  forklarer,  er  hendes  høst  inden 
for  Kirken  langtfra  overstået:  »En  omvendelse  ophører 


aldrig.  Der  er  altid  områder,  hvor  man  kan  forbedre  sig. 
Men  nu  er  jeg  sikker  på,  at  jeg  er  på  rette  vej.  Jeg  er  parat 
til  at  gøre  alt,  hvad  Herren  forlanger  af  mig.« 

I  de  år,  der  er  gået  siden  hendes  dåb  og  hendes  mands 
død,  har  søster  Perez  levet  op  til  sin  løfte  om  at  tjene 
andre  ved  at  dele  sin  glædeshøst  med  sine  medmenne- 
sker. Fornylig  vendte  hun  hjem  fra  en  fuldtidsmission  i 
Bristolmissionen  i  England.  D 

En 

tienestelørdag 


Janna  Nielsen 


et  er  en  tidlig  lørdag  morgen.  Du  har  meget, 
du  skal  nå  -  at  hygge  dig  med  vennerne  og 
måske  læse  lektier.  Så  ringer  telefonen,  og  du 
kommer  i  tanker  om,  at  denne  lørdag  er  dit  wards 
ungdomstjenestemaraton.  Du  sukker  og  overvejer  at 
snuppe  en  time  mere  på  øjet,  ikke? 

Selvfølgelig  ikke.  Det  er  slet  ikke  svært  at  stå  op,  hvis 
du  tilhører  Richmond  Ward  i  Richmond  Stav  i  staten 
Virginia.  I  dag  skal  du  bruge  det  meste  af  dagen  på  at 
tjene  folk,  som  ikke  er  medlem  af  Kirken.  I  dag  skal  du 
ud  med  missionærerne  og  møde  en  masse  nye  mennesker. 

EN  SMITTENDE  BEGEJSTRING 

Denne  lørdag  morgen  er  de  unge  fra  Richmond  Ward 
spredt  ud  over  fem  forskellige  lokaliteter  rundt  om  i  byen. 
Første  stop  er  et  lille  hus  i  Richmond  midtby.  14'årige 
Zack  Harton  og  hans  ven  Will  Jones  er  beskæftiget  her 
med  at  rive  visne  blade  sammen,  luge  ukrudt  væk  og 
hygge  sig. 


Zack  kender  ikke  personligt  den  familie,  som  hans 
gruppe  hjælper,  men  han  ved,  at  denne  familie  under- 
søger Kirken.  Derfor  ved  han,  at  han  også  skal  være  et 
godt  eksempel.  »Jeg  nyder  at  gøre  det,  for  jeg  hjælper 
nogen,  som  har  brug  for  det  -  ligesom  jeg  ville  hjælpe 
min  egen  bror  eller  søster,  hvis  de  havde  brug  for  hjælp,« 
siger  Zack. 

Hans  ven  Will  undersøger  også  Kirken,  og  han  er  glad 
for,  at  Zack  tog  ham  med  i  dag.  Will  har  allerede  oplevet 
glæden  ved  at  tjene  andre.  »Jeg  føler,  at  jeg  har  et  ansvar 

Fra  venstre:  Mange  villige  hænder  gør  tjenestepro- 
jekter lette  og  sjove  for  deltagerne.  Brenda  Nelson,  til 
venstre,  og  hendes  veninde  Helen  Capehart  og  Kathy 
Frazier  hjælper  Svetlana  iskiyayev  med  en  gang 
tiltrængt  malerarbejde.  Søster  Cameron  bruger  mange 
timer  af  sin  mission  på  at  tjene  andre,  og  Mallory 
Harton  ser  op  til  hende.  Chris  Odell  arbejder  hårdt  på 
sit  første  tjenesteprojekt  som  medlem  af  Kirken. 


STJERNEN 

w 


AUGUST       1998 

n 


Heather  Swenson,  til  venstre,  opdager,  at  et  tungt  læs 
slet  ikke  er  så  tungt,  når  mon  bærer  det  for  en  anden. 
Todd  Swenson,  i  midten,  giver  en  hjælpende  hånd 
med  skovlen.  Shannon  Walker,  til  højre,  er  begravet  til 
halsen  i  arbejde. 


over  for  andre  mennesker,«  siger  Will.  »Jeg  begyndte  at 
gå  med  Zack  til  spejder,  men  jeg  anede  ikke,  at  det  ville 
udvikle  sig  til  det  her.  Men  jeg  synes,  at  det  er  vidunder- 
ligt, at  der  er  nogen,  som  holder  så  meget  af  andre 
mennesker,  at  de  vil  gøre  sådan  noget.  Mens  vi 
arbejdede  i  haven,  hjalp  vi  hinanden  alle 
sammen.  Man  behøvede  end  ikke 
spørge  nogen  om  hjælp.  Jeg  kunne 
fornemme  Guds  nærhed.« 

Wills  begejstring  for  at  tjene  påvirker 
Gary  Fleming,   som  også  er  med   til  at 
rydde  op  her.  »Huset  så  noget  medtaget  ud, 
da  vi  kom,«  siger  Gary.  »Jeg  spekulerede 
på,  hvordan  vi  skulle  få  ryddet  det  hele 
op.   Men   så  begyndte   Will  bare 
synge  i  en  uendelighed,  og  jeg 
ved  med  at  luge,  og  vi  havde  det 
smaddersjovt.« 

Gary     opdagede,     at     det, 
hendes  mor  sagde  i  går  aftes, 
var  sandt.  »Jeg  havde  ikke  lyst 
til  at  tage  med,  men  hun  sagde, 
det  ville  styrke  mit  vidnesbyrd,  h 
jeg  bad  om  at  få  det  sjovt,  når  jeg 
med.  Så  jeg  knælede  og  bad,  og 
har  haft  det  rigtig  sjovt.« 

AT  VÆRE  ET  GODT  EKSEMPEL 

Et  par  kilometer  derfra  er  Gharity  Holderness  ved  at 
gøre  rent  i  soveværelser  og  badeværelser  for  en  familie, 
hvoraf  nogle  ikke  er  medlemmer  af  Kirken.  Det  er  lidt 
usædvanligt  for  Gharity.  »Hvis  jeg  rydder  op  på  mit  eget 
værelse,  tror  min  mor,  at  jeg  er  blevet  syg,«  siger  hun. 


Men  i  dag  fornemmer  hun  noget  nyt.  »Jeg  kan  ikke 

rigtig  forklare  den  følelse.  Jeg  ved,  at  jeg  ikke  har  gjort  en 

brøkdel  af  det,  som  nogle  andre  mennesker  gør.  Men  jeg 

har  det  godt  med  at  vide,  at  jeg  kan  udrette  små  gode 

gerninger.  Måske  tager  jeg  og  fejer  køkkengulvet,  når 

jeg  kommer  hjem.« 

13-årige  Gaity  Ingles  er  her  også.  Hun 

er  ikke  medlem  af  Kirken,  men  tog  med, 

fordi  hendes  veninde  April  Lacy  inviterede 

hende.  April  tog  Gaity  med,  for  som  hun 

siger:  »Jeg  vil  gerne  have,  at  hun  skal 

vide,  at  jeg  kan  lide  at  tjene  og  hjælpe 

andre.« 

De  to  missionærer,  som  arbejder 

her,  synes  om  Aprils  idé  om  at 

være  et  godt  eksempel.  Ældste 

Jeffrey  Mortensen  fra  Visalia  i 

Galifornien  siger:   »Vi  er  bare 

missionærer,     som     tjener     i 

området  en  kort  tid.  Men  når  et 

medlem  af  wardet  knytter  en  kontakt  til 

et  ikke -medlem,  så  er  det  bare  fantastisk.« 

NYE  VENSKABER 

Det  tredje  sted  er  de  unge  i  fuld  gang  med  at 
knytte  nye  venskaber  -  såvel  som  at  fælde  nogle  træer, 
der  er  i  vejen.  Todd  Swenson  på  17  er  her,  og  han  er  lidt 
træt  efter  at  have  gravet  rødder  op  og  revet  blade 
sammen.  Men  han  er  bestemt  ikke  træt  af  arbejdet.  »Det 
er  første  gang,  jeg  er  med  til  sådan  noget  her,  men  jeg  vil 
gerne  være  med  igen  en  anden  gang.  Jeg  tror,  at  de 
mennesker,  som  vi  hjælper,  fornemmer,  at  de  har  venner, 
nogen,  som  tager  sig  af  dem,«  siger  Todd. 

Ben  Mullins  på  14  er  enig  med  ham.  »Jeg  håber,  at  det 
får  dem  til  at  forstå,  at  Kirkens  medlemmer  kan  lide  at 
hjælpe  andre.  Det  har  også  givet  mig  et  mere  positivt  syn 
på  det  at  tjene  andre.« 

Desuden  er  der  ikke  noget  bedre,  man  kan  gøre  på 
sådan  en  lørdag,  ifølge  Heather  Swenson.  »Jeg  kan 
godt  bruge  en  lørdag  på  det  her.  Jeg  har  stadig  meget 
tid  at  bruge  på  at  tjene  andre.  Jeg  må  bruge  den  tid 
fornuftigt.« 

EN  GOD  DAGS  ARBEJDE 

I  et  mindre  aktivt  medlems  hjem  i  den  anden  ende  af 
byen  ved  Chris  Odell  alt  om  at  bruge  sin  tid  klogt.  »Jeg 
ved,  at  det  her  er  det  bedste,  jeg  kunne  foretage  mig  i 
dag,«  siger  Chris.  »Når  jeg  tjener  andre,  føler  jeg  mig  tæt 
på  himlen.« 

Lindsay  Lansing  på  14  nikker  samtykkende  og  siger: 
»Når  man  tjener  andre,  viser  man,  at  man  elsker  og 
respekterer  andre.«  Hun  hjælper  søstermissionærerne 
med  at  samle  visne  blade  sammen  og  proppe  dem  i 
affaldssække.  Det  er  ikke  første  gang,  hun  er  med  dem 
ude  for  at  hjælpe  naboer  og  mindre  aktive  medlemmer. 
»Jeg  gør  det,  når  som  helst  jeg  har  mulighed  for  det.« 

Lindsay,  Chris  og  resten  af  gruppen  her  bliver  hurtigt 
færdige,  men  de  har  ikke  lyst  til  at  stoppe  endnu.  Så 
derfor  kører  de  med  en  leder  ud  for  at  finde  en  anden 
gruppe,  som  har  brug  for  lidt  hjælp. 

AT  DELE  LYSET  MED  ANDRE 

Ved  frokosttid  er  den  sidste  gruppe  unge  fra  Richmond 
Ward  ved  at  lægge  sidste  hånd  på  en  væg  i  Svetlana 
Iskijajevs  skotøjsforretning.  De  har  tilbragt  hele  morgen 
med  at  rydde  op  og  male  butikkens  baglokale. 


Svetlana  og  hendes  mand  opgav  deres  karrierer  som 
henholdsvis  læge  og  advokat,  da  de  kom  til  Virginia  fra 
Rusland  for  mange  år  siden.  Nu  realiserer  de  deres 
drømme  her.  Og  Helen  Capehart  på  16  er  glad  for  at 
kunne  hjælpe  dem.  Hun  har  taget  to  venner  som  ikke 
er  medlemmer  af  Kirken  med  i  dag,  og  hun  håber,  at  de 
og  familien  Iskijajev  vil  se  evangeliets  lys  gennem 
hendes  tjenestegerning. 

Det  var  trods  alt  andres  tjenstvillighed,  som  drog 
Helen  til  evangeliet  for  kort  tid  siden.  Hun  siger: 
»Jeg  er  så  taknemlig  for  at  Herren  ledte  mig  til 
denne  kirke  og  for  det  fantastiske  eksempel,  som 
mine  venner  har  været  for  mig.  Nu  er  mit  største 
eksempel  Jesus  Kristus,  og  jeg  finder  stor  glæde  ved  at 
tjene  ham.  Jeg  håber,  at  jeg  altid  vil  have  den  følelse 
hos  mig.« 

EN  VIDUNDERLIG  FØLELSE 

Sandsynligvis  vil  Helen  altid  have  den  følelse,  for  hun 
har  fundet  en  vigtig  nøgle  til  at  dele  evangeliet  med 
andre,  nemlig  tjenstvillighed. 

Da  de  unge  fra  Richmond  Ward  afslutter  deres  tjene- 
stedag med  et  vidnesbyrdsmøde,  fanger  Helen  igen  det 
væsentlige  i  denne  aktivitet.  »Jeg  tror  ikke,  jeg  føler 
Herrens  Ånd  stærkere,  end  når  jeg  tjener  Herren,«  siger 
Helen.  »Se  bare  på  alle  ugebladene  med  smukke 
mennesker  på  forsiden.  Verden  siger,  at  det  er  skønhed. 
Men  da  jeg  arbejdede  i  dag,  fik  jeg  maling  og  snavs  over 
det  hele.  Og  jeg  tror,  at  det  er  Herrens  definition  på 
skønhed.« 

Hun  har  sikkert  ret.  Hvad  kunne  være  smukkere  end 
et  af  Guds  børn,  som  har  fundet  glæde  i  at  følge 
Frelserens  eksempel?  D 

DU  KAN  GØRE  EN  INDSATS 


U 


I  jeres 


medmenneskers 
tjeneste'^ 


Thomas  Moore  blev 
medlem  af  Kirken  i 
Santo  Domingo  i  Den 
Dominikanske  Republik,  da 
han  var  83.  Bror  Moore  er  bager, 
og  han  holder  meget  af  at  invitere 
missionærerne  hjem  og  byde 
dem  på  »hvad  de  nu  har  lyst  til 
af  mad.  Jeg  ser  dem  jo  leve  af 
sandwiches  det  meste  af  tiden,«  siger  han.  Bror 
Moore  nyder  at  tjene  missionærerne,  fordi  han  ser  dem 
give  sig  tid  »til  mennesker  som  mig,  som  de  slet  ikke 
kender.  Så  det  er  da  et  privilegium  at  tjene  dem  lidt! «  Bror 
Moore  har  oplevet  glæden  ved  at  tjene  andre  i  kærlighed 
(se  Mosiah  2:17;  Gal  5:13). 

Der  er  mange  måder  at  tjene  andre  på,  selv  om  vi  ikke 
selv  har  ret  meget.  Bror  Natalio  Virazapia  bor  alene  i 
Cordoba  i  Argentina.  Han  har  ikke  meget  af  denne 
verdens  gods,  men  hans  slidte  cykel,  der  står  parkeret 
uden  for  et  medlems  hus,  hvor  han  går  til  hånde,  eller 
ved  siden  af  en  have,  som  han  passer,  er  et  sikkert  tegn 
på  bror  Virazapias  tjenstvillighed.  Selv  om  han  ikke 
selv  ejer  nogen  jord,  finder  han  altid  et  sted  at  så  frø, 

og  Herren  velsigner  ham  med 
en  rig  høst.  Hans  lille  have 
mætter  mere  end  én  familie. 
»Jeg  kan  tjene  andre  med 
denne  lille  krop,  som  fører  mig 
fra  sted  til  sted,«  siger  han. 
Fra  hele  verden  indløber  den 
,*  ene  historie  efter  den  anden  om  hellige, 
der  ofrer  tid  og  talenter  på  at  tjene  deres 
medmennesker.  For  eksempel  mødtes  282 
medlemmer  fra  Ciudad  Victoria  Stav  i  Mexico  en  kold 
februarmorgen  for  at  rengøre  og  forskønne  en  landevejs- 
strækning  på  2,5  km.  Medlemmerne  slog  og  gødede 
græsset  langs  grøften,  rengjorde  fortovet,  hvidkalkede 
træstammer  og  kantsten,  gravede  render  langs  fortovet, 
fejede  gaden  og  samlede  adskillige  vognlæs  skrald  op. 
»Herrens  tjenere  har  kaldet  os  til  at  yde  en  indsats  i 
lokalsamfundet,«  siger  Santa  Veronica  Reyes  de  Munoz, 
som  en  enkel  og  dybsindig  forklaring  på  medlemmernes 
arbejdsindsats. 

Til  tider  kræver  tjenestegerning  megen  tid  og  stor 
tålmodighed  og  tro.  Søster  Craet  fra  St.  Niklaas  Gren  i 
Antwerpen  Stav  i  Belgien  fik  en  hjerneblødning  og  lå  i 

koma.  Søster  Poula  Buyse,  som  er  hjælpeforeningspræsi- 
den tinde,  fik  straks  arrangeret,  at  medlemmer  kunne 
skiftes  til  at  sidde  hos  søster  Craet.  Som  ugerne  gik, 
begyndte  nogle  af  de  besøgende  at  miste  modet,  fordi  de 
ikke  troede,  at  søster  Craet  ville  komme  sig.  Så  søster 
Buyse  begyndte  at  sidde  længere  og  længere  hos  søster 
Craet  og  tale  med  hende,  læse  for  hende  og  synge  salmer. 

Med  tiden  kom  søster  Craet  til  bevidsthed  igen,  men 
hun  var  delvis  lammet  og  kunne  ikke  tale  tydeligt. 
Hendes  rehabilitering  var  lang  og  smertefuld.  Søster 
Buyse  tog  sig  af  hende,  når  plejerne  var  væk.  Hun  holdt 
hende  med  selskab  og  gav  hende  omsorg  og  håb.  Søster 
Buyse  nøjedes  ikke  med  at  tale  om  barmhjertighed  i 
Hjælpeforeningen,  hun  var  et  levende  eksempel  på  det. 

Der  er  mange  forskellige  måder  at  tjene  på:  Vi  kan 
hjælpe  de  nødlidende,  smile  til  en  fremmed,  dele  evan- 
geliet med  andre,  passe  en  kaldelse  i  Kirken,  besøge  de 
syge  og  give  af  vores  tid,  talenter  og  materielle  goder. 
Derved  deler  vi  lidt  af  det,  som  vor  himmelske  Fader 
har  givet  os,  med  hans  børn.  D 

Bidragydere  til  artiklen:  Elizabeth  VanDenBerghe,  Nancy  R. 
Re  de  Cifuentes,  Santa  Veronica  Reyes  de  Mufioz  og 
Ruys  Freddy. 


Stjernen  vil  gerne  høre  om  enkeltpersoner 
eller  grupper,  som  har  ydet  en  ekstraindsats 
for  andre.  Send  jeres  breve  og  artikler  til     i 
You  Can  Make  a  Difference,  International 
Magazines,  50  East  North  Temple  Street,  Floor 
25,  Salt  Loke  City,  UT,  84150-3223  USA.  Hvis  det  er 
muligt  så  vedlæg  venligst  mindst  ét  billede  af  den  person, 
gruppe  eller  det  tjenesteprojekt,  som  I  skriver  om. 

FOTO  VENLIGST  UDlAnT  AF  SANTA  VERONICA  REYES  DE  MUNOZ; 
KONG  BENJAMIN  PRÆDIKER  FOR  NEPHITERNE,  AF  GARY  L.  KAPP 


Medlemmer 
fra  Ciudad 
Victoria  Stav  i 
Mexico  hjælper 
hinanden  med 
at  rengøre  en 
landevejsstrækning. 

Den  levende  profets  ord 

Råd  og  vejledning  fra  præsident  Gordon  B.  Hinckley 


STYRK  HINANDEN,  I  UNGE 

»Tak  for  jeres  styrke.  Tak  for  jeres  godhed. 
Tak  for  jeres  mod.  Tak  fordi  I  holder  sammen  og 
deltager  i  institut  og  seminar  og  nyder  godt  af  de 
velsignelser,  som  opnås  her,  ikke  alene  i  kraft  af 
belæringerne  om  evangeliet,  men  også  i  omgangen  med 
hinanden.  Jeg  vil  gerne  opfordre  jer  til  at  tage  jer  af  jeres 
venner  blandt  Kirkens  medlemmer.  Hold  sammen  og 
styrk  hinanden.  Og  når  så  fristelserne  kommer,  vil  I  have 
nogen,  som  I  kan  holde  jer  til  og  som  kan  velsigne  og 
styrke  jer,  når  I  har  brug  for  det.  Det  er  det,  vi  har  Kirken 
til  -  at  hjælpe  hinanden  i  svaghedens  stund,  så  vi  kan  stå 
fast  på  vore  egne  fødder  og  være  trofaste  og  gode.«^ 

ELSK  EVANGELIET 

»Jeg  opfordrer  jer  til  at  gå  fremad  og  efterleve  og  elske 
evangeliet.  Gør  det  til  en  del  af  jeres  liv,  denne  storslåede 
og  herlige  velsignelse,  som  er  kommet  til  os  ved  den 
Almægtiges  godhed,  nemlig  at  være  en  del  af  hans 
storslåede  Kirke  og  rige,  som  vokser  og  breder  sig  over  hele 
jorden.  Efterlev  evangeliet.  Elsk  evangeliet.  Læs  skrifterne. 
I  vil  ikke  opnå  et  vidnesbyrd  om  Mormons  Bog,  medmindre 
I  læser  Mormons  Bog.  I  vil  ikke  opnå  et  vidnesbyrd  om 
Lære  og  Pagter,  medmindre  I  læser  Lære  og  Pagter.  Tro 
kommer  af  at  drikke  ved  den  evige  sandheds  kilde. «^ 

FAMILIEAFTEN 

»Vi  stræber  efter  at  bevare  den  traditionelle  familie  - 
altså   far,    mor   og   børn  -   som   arbejder   sammen   i 


kærlighed  for  at  nå  et  fælles  mål.  I  det  store 
hele  lykkes  det,  selv  om  vi  har  alle  odds  imod 
os.  Vi  er  for  eksempel  fortalere  for  en  fami- 
lieaften, en  aften  om  ugen  til  familiesamvær.  Her 
belæres    ud    fra    skrifterne.    Man    drøfter    familiens 
anliggender.  Man  planlægger  ferier.  Vi  synger  sammen. 
Vi  beder  sammen.  Det  virker!«^ 

UDFØRELSE  AF  MISSIONER 

»Vær  gode,  drenge!  Gør,  hvad  der  er  ret  til  enhver  tid. 
Lad  ikke  på  noget  tidspunkt  noget  som  helst  komme  i 
vejen  for,  at  I  kan  udføre  en  mission.  I  vil  velsigne  jer  selv, 
I  vil  velsigne  det  hjem,  som  1  kommer  fra,  og  I  vil  velsigne 
dem,  der  lytter  til  jeres  budskab  som  missionærer.  Så  vær 
gode.  Vælg  til  enhver  tid  det  rette,  og  så  vil  Herren 
velsigne  jer  og  dygtiggøre  jer  og  benytte  jer  til  at  realisere 
sine  hensigter.«"^ 

AT  OVERVINDE  SIN  SORG 

»Vi  kommer  alle  til  at  stå  over  for  døden  på  et  eller 
andet  tidspunkt,  men  når  man  i  sit  hjerte  har  en  fast 
overbevisning  om  det  evige  livs  realitet,  kan  man  opnå 
en  fred  midt  i  tragedien,  en  fred,  som  ikke  kan  opnås  fra 
nogen  anden  kilde  under  himlen.«^ 

STEDFORTRÆDENDE  ARBEJDE 

»Jeg  mener,  at  det  stedfortrædende  arbejde  for  de 
døde  i  højere  grad  minder  om  selveste  Frelserens  sted- 
fortrædende offer,  end  noget  andet  arbejde,  som  jeg  kan 

komme  i  tanker  om.  Det  ydes  i  kærlighed,  uden  håb  om 
nogen  form  for  modydelse  eller  tilbagebetaling  eller 
noget  andet  i  den  retning.  Hvilket  vidunderligt 
princip!«^ 

BISKOPPER 

»Alle  har  en  biskop.  Det  er  et  fantastisk  system, 
siger  jeg  jer,  og  jeg  kan  ikke  rose  Kirkens  biskopper  nok. 
De  tjener  uden  nogen  form  for  betaling,  bortset  fra  den 
kærlighed,  som  de  modtager  fra  deres  medlemmer  og 
Herren,  som  de  tjener.  Mange,  mange  tak,  og  må  I 
blive  velsignet  med  inspiration  og  tro  og  sundhed  og 


styrke  og  livskraft  og  energi  og  en 
visdom  større  end  jeres  egen,  så  I 
kan  udføre  det,  som  Herren  ønsker 
af  jer.« ^ 

VORES  ANSVAR  SOM  GUDS  BØRN 

»Brødre  og  søstre,  vi  har  et  enormt 
ansvar  og  store  og  vidunderlige 
muligheder  som  sønner  og  døtre  af 
Gud.  Enhver  af  os  er  Guds  barn.  Det 
ved  vi.  Lad  os  aldrig  glemme,  at  vi  er 
Guds  børn  til  enhver  tid  og  under  alle 
omstændigheder  og  i  alle  forhold  og 
omgivelser,  som  vi  måtte  befinde  os  i. 
Der  findes  ikke  noget  tidspunkt 
eller  nogen  lejlighed  eller  nogle 
omstændigheder,  hvor  vi  kan  tillade 
os  at  sænke  vores  standarder.«^  D 


NOTER 

1.  Regionalkonference  i  Eugene  i  Oregon,  den  15.  september 
1996. 

2.  Stavskonference  i  Salt  Lake  Sugar  House  Stav,  den  5.  januar 
1997. 

3.  Pressefrokost  i  Washington  D.C.,  den  2.  december  1996. 

4.  Fireside  i  Recife  i  Brasilien,  den  15.  november  1996. 

5.  Regionalkonference  i  Piano  i  Texas,  den  17.  marts  1996. 

6.  Fireside  i  Birmingham  i  England,  den  29.  august  1995. 

7.  Præstedømmemødet  ved  regionalkonferencen  i  Eugene  i 
Oregon,  den  14.  september  1996. 

8.  Regionalkonference  i  Smithfield-Logan  i  Utah,  den  21.  april 
1996. 

W.  Jeffrey  Marsh 


Uanset  hvad 
verden  sigeVf  så 
har  Herrens  stan^ 
dard  om  troskab  i 
ægteskabet  ikke  ændret  sig. 

I  Mormons     Bog     bildte     Korihor 
Zarahemlas  folk  ind,  at  der  ikke 
fandtes  nogen  fast  moralsk  stan- 
dard,   kun    »tåbelige    overle- 
veringer ...  der  får  jer  til  at  tro  på  ting,  der 
ikke  er  sande«  (Alma  30:14,  16).  Ved  at  følge 
denne  djævelske  tankegang  kunne  mennesker  opfylde 
enhver  jordisk  lyst  uden  frygt  for  straf  eller  skyld. 

Vor  tids  Korihor'er  bruger  lignende  slutninger,  når  de  forsøger  at 
overbevise  os  om,  at  vi  kan  leve  som  det  passer  os  uden  frygt  for 
alvorlige  konsekvenser.  Det  er  en  af  de  vedvarende  løgne,  som  Satan 
bruger  til  at  narre  Guds  børn. 


Troskab  i  ægteskabet  begynder 
"med  de  løfter,  som  vi  aflægger  til 
vor  himmelske  Fader,  længe  før  vi 
knæler  ved  alteret. 


AUGUST 
19 


Men  der  bør  ikke  herske  tvivl  i  sidste  dages 
helliges  sind  om,  hvilken  moralsk  renhed  vor 
himmelske  Fader  forventer  af  os.  Præsident 
Ezra  Taft  Benson  har  mindet  os  om  dette: 
»I  denne  uddeling  har  Herren  atter  fastslået 
loven  fra  Sinaj,  da  han  sagde:  >Du  skal  ikke 
...  bedrive  hor  ...  eller  gøre  noget  sådanu 
(L&P  59:6;  fremhævelse  tilføjet).  Lige  fra 
tidernes  morgen  har  Herren  sat  en  klar  og 
'  umiskendelig  standard  for  seksuel  renhed  ... 
Den  standard  er  kyskhedsloven.  Den  er  den 
samme  for  alle  ...  både  mænd  og  kvinder  ... 
unge  og  gamle  ...  rige  og  fattige.«^ 
Desværre  tolererer  vores  samfund  ikke  blot 
umoralsk  adfærd,  den  hylder  den  ligefrem.  Vi  kan 
utvivlsomt  forvente,  at  den  sump  af  synd,  som  vi  nu  ser 
-  i  hvilket  der  ikke  findes  nogen  fast  moral  -  vil  vokse  og 
opsluge  dem,  der  insisterer  på  at  drive  om  i  udkanten  af 
den  eller  træde  ud  i  dens  søle.  Skønt  Korihor  og  hans 
ligemænd  lokker  folk  stedse  nærmere  mod  sumpen,  er  der 
flere  vigtige  grunde  til  at  holde  sig  moralsk  ren. 

1.  MORALSK  RENHED  HJÆLPER  DIG  TIL  KONSTANT  AT 
HAVE  HERRENS  ÅND  HOS  DIG 

Jesus  rådede  sine  disciple  til  i  hjertet  at  beslutte  sig  for 
at  gøre  det,  som  han  belærte  om  og  befalede  dem  (se 
Joseph  Smiths  Oversættelse,  Luk  14:28).  Vi  opnår  en 
indre  fred,  når  vi  beslutter  os  for  at  holde  os  moralsk  rene. 
Hvis  vi  ikke  har  besluttet  os  for  at  være  lydige,  kan  vi  let 
blive  ugudelighedens  ofre. 

Det  personlige  og  åndelige  fordærv,  som  følger  af  at 
give  efter  for  umoralsk  adfærd,  er  illustreret  overalt  i 
skrifterne  (se  for  eksempel  2  Sam  13;  Alma  39).  De  evige 
konsekvenser  af  moralske  synder  er  tragiske.  Enhver,  der 
vælger  at  dyrke  umoralske  tanker  og  handlinger  i  stedet 
for  at  lytte  til  Frelserens  befalinger,  vil  blive  udelukket  fra 
hans  rige  (se  Gal  5:16-21;  1  Nephi  15:33-34).  Af  den 
grund  formanes  forældre  til,  både  i  ord  og  gerninger,  at 

lære  deres  børn  at  træffe  de  rette  moralske  valg.  De 
standarder,  som  sidste  dages  hellige  skal  efterleve  og 
belære  om,  er  blevet  klart  udtrykt  af  Det  Første 
Præsidentskab: 

»Da  seksuel  samkvem  er  så  helligt,  kræver  Herren 
selvkontrol  og  renhed  før  ægteskabet  såvel  som  fuld- 
stændig troskab  efter  ...  Du  må  aldrig  behandle  den,  du 
dater  (eller  ægtefælle),  som  en  genstand,  du  kan  bruge  til 
at  tilfredsstille  dine  egne  egoistiske  lyster  eller  ego  ... 

Herren  forbyder  specifikt  visse  handlemåder,  deri- 
blandt al  seksuel  kontakt  før  ægteskabet,  intimt  kæleri, 
seksuelle  perversiteter  (som  feks.  homoseksualitet, 
voldtægt  og  incest),  onani  eller  fordybelse  i  sex  i  tanke, 
tale  og  gerning.«^ 

Vores  karakter  formes  af  det,  som  vore  tanker  er 
optaget  af,  det,  som  vores  hjerte  virkelig  tragter  efter.  Man 
opnår  en  ædel  karakter  ved  at  træffe  de  rette  valg  og  ved 
at  gøre  det,  som  Herren  (og  ikke  vor  tids  Korihor'er)  siger. 
Han  lover  at  sende  sin  Ånd  til  de  lydige:  »Pryd  altid  dine 
tanker  med  dyd,  da  skal  du  have  større  frimodighed  for 
Guds  åsyn  ... 


Jesus  rådede  sine  disciple  til 
i  hjertet  at  beslutte  sig  for  at 
ville  gøre  alt,  hvad  han 
belærte  dem  om  og  befalede 
dem  at  gøre.  Det  bringer  os 
fred  at  beslutte  os  for  at 
være  moralsk  rene. 


Den  Helligånd  skal  være  din  stadige  ledsager«  (L&P 
121:45-46). 

2.  RENHED  FØR  ÆGTESKABET  SKABER  TILLID 

Utroskab  i  ægteskabet  er  ofte  et  dødsstød  til 
parforholdet  og  fører  til  åndeligt  fordærv  for  den,  der  har 
været  utro.  Ukyskhed  før  ægteskabet  underminerer 
naturligvis  tilliden  til  en  mulig  partner  og  vækker  bekym- 
ring af  både  følelsesmæssig  og  fysisk  karakter  -  såsom 
muligheden  for  at  pådrage  sig  en  farlig  sygdom  -  sammen 
med  helt  grundlæggende  spørgsmål  om  pålidelighed. 

Den  ægteskabelige  troskab  begynder  ikke  med 
aflæggelsen  af  ægteskabsløfterne,  men  med  de  løfter,  som 
vi  aflægger  til  vor  himmelske  Fader,  længe  før  vi  knæler 
ved  alteret. 

En  kvinde  mindes,  at  hun  og  hendes  kommende 
mand  havde  bildt  sig  selv  ind,  at  det  ville  styrke  deres 
kærlighed,  hvis  de  overtrådte  forbudet  mod  seksuel 
synd  og  levede  sammen,  inden  de  blev  gift.  »Det,  som 
vores  venner  havde  fortalt  os  ville  skabe  gensidig  tillid, 
ødelagde  faktisk  vores  forhold,«  sagde  hun.  Efter  at  de 

var  blevet  gift,  begyndte  tvivlen  at 
dukke  op  til  overfladen.  Hvordan 
skulle  de  kunne  stole  fuldt  ud  på 
hinanden,  når  de  nu  vidste,  at  de 
begge  havde  været  villige  til  at  leve 
sammen  med  en  uden  at  være  gift? 
Tvivl  fører  ofte  til  mistillid, 
mistillid  til  strid,  og  strid  fører  til 
separation  og  skilsmisse,  som  det 
skete  i  dette  tilfælde.  Moralsk 
renhed  derimod  fremelsker  tillid, 
tryghed  og  fred. 

3.  MORALSK  RENHED  VÆRNER  ET 
SAMFUND  MOD  ØDELÆGGELSE 

»Hvad  vi  to  beslutter  at  gøre 
kommer  ikke  andre  ved.  Hvad  vi 

foretager  os  i  vores  liv  påvirker  ikke 
andre.« 

Denne  almindelige  retfærdig- 
gørelse af  umoralsk  adfærd  er  en  af 
djævelens  groveste  løgne.  Det 
svarer  til  at  sige:  »Vi  vil  forurene 
luften  med  alle  de  farlige  stoffer, 
det  passer  os.  Hvis  I  ikke  bryder  jer 
om  det,  så  lad  være  med  at  trække 
vejret.«  Et  menneskes  umoralske 
handlinger  skuffer  og  sårer  altid 
andre,  især  familie,  venner  og  Gud. 

Desuden  påvirker  vores  skjulte  adfærd 
også  samfundet.  Hvert  eneste  menneske 
udgør  en  tråd  i  det  stof,  som  samfundet 
består  af.  Hvis  størstedelen  af  trådene  er  svage 
og  rådne,  hvordan  kan  vi  så  forvente,  at  civilisa 
tionens  stof  skal  forblive  helt,  stærkt  og  slidstærkt? 

Præsident  Spencer  W.  Kimball  advarede:  »Jorden  kan 
ikke  retfærdiggøre  eller  fortsætte  sit  liv  uden  ægteskabet 
og  familien.  Sex  uden  for  ægteskabet  er,  hvad  enten  det 
gælder  unge  eller  gamle,  en  vederstyggelighed  i  Herrens 
øjne,  og  det  er  tragisk,  at  mange  mennesker  har  blændet 
deres  øjne  for  disse  store  sandheder.  «^ 

Selv  den  mindste  beslutning  om  at  gøre  det  rette  har 
potentielt  en  positiv  indflydelse  på  slægtninge, 
klassekammerater,  samfund  og  kommende  generationer 
(se  5  Mos  11:27;  Matt  5:16;  L&P  115:5).  Vor  himmelske 
Fader  gav  os  vores  handlefrihed,  for  at  vi  ved  at  træffe 
de  rette  valg  ville  kunne  hæve  os  til  en  fylde  af  frihed  fra 
synd,  sorg  og  smerte  -  til  en  fylde  af  livet  (se  Moroni 
7:15;2Nephi2:27). 

Et  ungt,  forlovet  par  lærte  en  varig  lektie  om,  hvordan 
man  kan  træffe  de  rette  valg  ved  at  lytte  til  Anden.  Før  de 
blev  gift,  havde  de  ofte  brug  for  at  kunne  tale  sammen 
under  fire  øjne  på  et  sted,  hvor  de  kunne  være  i  fred  for 
de  veninder,  hun  delte  værelse  med,  og  de  slægtninge, 
som  han  boede  hos.  En  aften  havde  de  fundet  et  idyllisk 

Vores  karakter  formes  af  det, 
som  vores  tanker  koncen- 
trerer sig  om  og  af  det,  som 
vores  hjerte  tragter  efter. 
En  ædel  karakter  opnås  ved 
at  træffe  dé  rette  valg  og  gøre 
det,  som  Herren  siger. 


■^■ 


^sted,  som  lå  omkring 
en  halv  kilometer  fra  hovedvejen  ved  en  næsten  øde 
vej,  som  løb  langs  en  sø.  De  tænkte  ikke  på  andet  end 
bare  at  snakke  sammen.  Men  kun  få  sekunder  efter  at  han 
havde  slukket  for  motoren,  fornemmede  de  begge,  at 
Ånden  vidnede  for  dem,  at  de  ikke  skulle  blive  der.  Han 
startede  bilen,  og  de  kørte  tilbage  til  et  mere  befærdet 
område. 

»Vi  har  aldrig  fundet  ud  af,  hvorfor  vi  skulle  køre 
derfra,«  siger  han,  »men  vi  har  altid  været  glade  for,  at  vi 
fulgte  den  tilskyndelse.  Uanset  hvad  den  betød,  så  lærte 
den  os  at  erkende  Andens  røst,  når  vi  har  søgt  vejledning 
i  vores  ægteskab  eller  i  vores  personlige  liv.« 


4.  MORALSK  SVAGHED  KAN  KUN  OVERVINDES  MED 
HERRENS  HJÆLP 

Biskoppen  undrede  sig.  En  ung  mand,  som  var  fristet  af 
homoseksuelle  tendenser,  fulgte  biskoppens  råd  om  at 
bede,  faste,  studere  skrifterne,  engagere  sig  i  Kirken  og 
udøve  selvbeherskelse,  men  han  måtte  alligevel  kæmpe 
hårdt.  Mens  de  talte,  erfarede  biskoppen,  at  den  unge 
mand  havde  deltaget  i  en  terapigruppe.  Den  unge  mand 
sagde,  at  de  ikke  blev  tilbudt  nogen  vejledning,  tværtimod 
bestod  terapimøderne  bare  i  detaljerede,  lange  drøftelser 
af  problemet.  Han  fandt  det  foruroligende.  Det  var,  »som 

at  hælde  benzin  på  det  bål,  jeg  forsøgte  at  slukke,«  sagde 
han.  Tidligere  var  andre  medlemmer  af  wardet  blevet 
styrket  af  lignende  terapigrupper.  Hvad  var  nu  forskellen? 

Da  biskoppen  overvejede  problemet  i  løbet  af  ugen,  blev 
han  ført  til  disse  ord  fra  ældste  Boyd  K.  Packer  fra  De  Tolvs 
Kvorum:  »Studiet  af  evangeliets  lærdomme  vil  forbedre 
adfærden  hurtigere  end  studiet  af  adfærd  gør.  Hvis  man  er 
optaget  af  tanker  om  uværdig  adfærd  kan  det  føre  til 
uværdig  adfærd.«'*  Han  læste  også  denne  udtalelse  fra 
præsident  Benson:  »Herren  virker  indefra  og  udefter. 
Verden  virker  udefra  og  ind  ...  Kristus  forandrer  mennesker, 
som  derefter  forandrer  deres  omgivelser.  Verden  vil  ændre 
den  menneskelige  adfærd,  men  Kristus  kan  ændre  mennes- 
kets natur.  «^ 

Under  Åndens  vejledning  nedskrev  biskoppen  samtlige 
udtalelser  om  at  overvinde  homoseksualitet,  som  han 
kunne  finde  i  generalkonferencetalerne  fra  de  sidste  30  år. 
Derefter  bad  han  den  unge  mand  om  at  læse  dem  som  en 
del  af  sit  studium  af  skrifterne.  En  uge  senere  sagde  den 
unge  mand:  »Biskop,  de  ords  styrke  og  kraft  gav  mig  viljen 
til  at  fortsætte  og  et  ønske  om  at  forbedre  mig.  Jeg  har  i 
denne  uge  modtaget  et  vidnesbyrd  om,  at  jeg  kan  gøre  det.« 

Denne  oplevelse  lærte  biskoppen,  at  der  ikke  findes 
nogen  erstatning  for  Frelserens  kraft,  når  det  gælder  om  at 
hjælpe  folk  til  at  vende  sig  fra  synd,  og  når  det  gælder  om 
at  ændre  folks  liv,  så  må  man  fokusere  på  evangeliets  prin- 
cipper, i  stedet  for  at  dvæle  ved  synden. 

Frelseren  har  befalet  os  at  være  hellige,  ikke  verdslige. 
Takket  være  sit  jordiske  virke  og  sit  sonoffer  forstår  han 
fuldt  ud  enhver  prøvelse,  enhver  fristelse,  enhver  svaghed 
og  enhver  synd,  der  udfordrer  os  (se  Alma  7: 1 1-13).  Vi  står 
ikke  alene  i  vore  trængsler.  De,  der  kæmper  mod  fristelser, 
har  det  løfte,  at  de  kan  holde  ud  til  enden  med  deres  pålide- 
lighed intakt  takket  være  den  styrke  og  nåde,  som  Frelseren 
kan  opbygge  og  løfte  os  med.  Han  er  vores  talsmand  og 
evige  ven,  »som  kender  menneskets  svaghed  og  ved, 
hvorledes  han  skal  komme  dem  til  hjælp,  som  fristes« 
(L&P62:1). 


5.  DET  ER  EN  CELESTIAL  STANDARD  AT  HOLDE 
SIG  MORALSK  REN 

Til  tider  begrænser  vi  vores  udvikling  ved  at  betragte 
minimumsforventningerne  som  maksimumsmål.  »Du  må 
ikke  bryde  at  ægteskab«  er  det  mindste,  som  Herren 
forventer  af  vores  omgang  med  hinanden.  Den  højere, 
celestiale  lov  lyder:  »Du  skal  elske  din  hustru  af  hele  dit 
hjerte  og  holde  dig  til  hende  og  ingen  anden. 

Den,  som  ser  på  en  kvinde  for  at  begære  hende,  skal 
fornægte  troen  og  skal  ikke  have  Ånden,  og  om  han  ikke 
omvender  sig,  skal  han  kastes  ud«  (L&P  42:22-23;  se 
også  LcSd' 63:16). 

En  historie  fra  de  apokryfe  jødiske  skrifter,  som  ikke 
omfattes  af  den  hebraiske  Bibel,  har  særlig  værdi  her. 
Det  er  Susannas  historie,  i  hvilken  vi  også  præsenteres 
for  den  unge  profet  Daniel.^  Susanna  var  en  kysk, 
gudfrygtig  og  meget  smuk  kvinde.  To  ældre  dommere  i 
Israel,  som  tragtede  efter  hende  i  deres  ugudelige 
hjerter,  overraskede  Susanna  alene  og  stillede  hende 
over  for  at  frygteligt  valg:  Enten  skulle  hun  føje 
dem,  eller  også  måtte  hun  forsvare  sig  mod  deres 
opdigtede  historie  om  en  fiktiv  elsker  og  en  horagtig 
affære.  Hun  vidste,  at  straffen  for  sidstnævnte  ville 
være  døden,  og  at  de  to  mænd  måske  ville  overmande 
hende,  hvis  hun  ikke  gav  efter.  Men  hun  sagde:  »Dog 
vil  jeg  hellere  lade  være  at  gøre  det  og  så  falde  i  eders 
hænder,  fremfor  at  synde  imod  Herren.«  Derefter  råbte 
hun  på  hjælp. 

Da  hjælpen  kom,  fortalte  de  to  mænd  deres  onde 
historie,  og  Susanna  blev  til  sidst  dømt  til  døden.  Men 
Gud  hørte  denne  retskafiie  kvindes  bøn  og  inspirerede 
Daniel  til  at  afsløre  de  to  sammensvorne.  Den  dødsdom, 
som  var  blevet  udtalt  over  Susannas  hoved,  tilfaldt  nu  i 
stedet  dem. 

Ligesom  det  var  tilfældet  med  de  to  korrupte  ledere, 
vil  Guds  straffedomme  i  sidste  ende  ramme  dem,  der 
gør  andre  til  ofre  og  søger  at  skjule  deres  moralske 
synder. 

6.  MORALSK  RENHED  ER  MÅSKE 
IKKE  LET,  MEN  ALTID  UMAGEN  VÆRD 

Herren  har  sagt  os:  »I  må  altid 
øve  dyd  og  hellighed  for  mig« 
(L&P  46:33).  Uanset  om  vi  er 
ugifte  eller  gifte  kræver  det  at 
værne  om  sin  dyd,  at  man  er 
varsom  med  følelsesmæssige 
påvirkninger,  fysiske  omgivelser  og 
aktiviteter.  De  fleste  unge  sidste 
dages  hellige  har  lært  at  udvise 
varsomhed,  når  de  er  ude  med  andre: 
Såsom  at  undgå  at  være  alene  sammen 
i  tomme  huse  eller  lejligheder,  at  undgå 
nedbrydende  film  eller  aktiviteter  og  så 
videre.  På  samme  måde  ved  de  fleste  gifte  par 
-  og  hvis  de  lytter,  vil  Ånden  bestemt  bekræfte  dette  - 
at  det  er  klogt  at  undgå  at  være  alene  med  eller  søge 
sympati  (især  når  det  gælder  ægteskabelige  problemer) 
hos  en  af  det  modsatte  køn,  som  man  ikke  er  gift  med. 
Det  giver  sikkerhed  at  holde  sig  inden  for  disse 
rammer. 

Som  en  biskop  sagde  til  de  unge  i  sit  ward:  »Tro  ikke, 
at  I  er  undtagelsen  fra  reglen.  Jeg  har  aldrig  interviewet 
et  ungt  menneske,  der  har  overtrådt  de  moralske  love, 
som  ikke  har  ignoreret  flere  af  disse  retningslinjer. 
Regler  og  bud  befrier  jer  for  syndens  sorg  og  tunge 
byrder.« 

Skrifterne  lærer  os:  »I  skal  leve  i  Ånden  og  ikke 
følge  kødets  lyst«  (Gal  5:16).  Når  vi  adlyder  dette  råd, 
opfylder  vi  Faderens  vilje.  Præsident  Benson  vidnede 
om,  at  »Herren  har  behag  i  sine  børns  kyskhed  (se 
Jakobs  Bog  2:28).  Hørte  I  det,  mine  brødre  og  søstre? 
Herren  er  ikke  bare  tilfreds,  når  vi  er  kyske.  Han  har 
behag  i  vores  kyskhed. «^ 

Satan  derimod  ønsker  at  gøre  alle  mennesker  ulykke- 
lige, og  han  ved,  at  umoralsk  adfærd  er  den  hurtigste 
måde  at  opnå  det  mål  på.  Men  enhver  af  os  har  magt  til 


Vor  himmelske  Fader  gav  os 
handlefrihed,  så  vi  ved  at 
træffe  de  rette  valg  kunne 
opnå  en  fylde  af  frihed  fra 
synd,  sorg  og  smerte  -  og 
opnå  en  fylde  af  liv; 


^.Æ^jsc^^JSflj  i^v?^ 


at  vælge, 
hvad  vi  vil  gøre,  når  fri' 
stelserne  melder  sig.  De  sidste 
dages  hellige,  som  fremfor  alt  ønsker  at 
holde  Herrens  befalinger,  som  omvender  sig,  når  de 
gør  noget  forkert,  og  som  i  tro  retter  deres  liv  ind  på 
retfærdighedens  sti,  vil,  ved  Guds  nåde,  nå  frem  til  det 
celestiale  rige. 

»Endvidere  ønsker  jeg,  at  I  vil  tænke  på  deres 
velsignede  og  lykkelige  tilstand,  der  holder  Guds  bud. 
Thi  se,  de  blev  velsignet  i  alle  ting,  både  timelige  og 
åndelige,  og  dersom  de  holder  trofast  ud  til  enden,  bliver 
de  modtaget  i  himlen  for  at  bo  hos  Gud  i  evigtvarende 
salighed.  O,  husk  på,  husk  på,  at  disse  ting  er  sande,  thi 
Gud  Herren  har  talt  dem«  (Mosiah  2:41).  D 

NOTER 

1.  »The  Law  of  Chastity«,  Brigham  Young  Vrdversity  1987-88 
Devotioruil  and  Fireside  Speeches,  1988,  s.  50. 

2.  »Seksuel  renhed«,  Til  gavn  og  styrke  for  de  unge,  1990, 

s.  12'13.  Yderligere  hjælp  til  at  undervise  unge  mennesker  om 
intimitetens  forskellige  aspekter  findes  i  En  forældrevejledning, 
1985. 

3.  »Gud  lader  sig  ikke  spotte«,  S^emen,  februar  1975,  s.  30. 

4.  »Små  børn«,  Stjernen,  januar  1987,  s.  12. 

5.  »Født  af  Gud«,  Stjernen,  oktoberkonferencen  1985,  s,  6. 

6.  Historien  er  her  citeret  fra  Det  Gamle  Testamentes 
Apokryfiske  Bøger. 

7.  »The  Law  of  Chastity«,  s.  50. 

TAK,  NORA! 


Alba  Stella  Cahaveral  Blcndon 


Da  jeg  blev  kaldet  til  at  virke  som  præsidentinde 
i  Unge  Pigers  organisation  i  min  gren,  var  jeg 
bange  for,  at  jeg  ikke  ville  kunne  komme  ind  på 
livet  af  pigerne  eller  hjælpe  dem.  Jeg  vidste,  at  jeg  måtte 
blive  mere  selskabelig  og  overvinde  min  generthed. 

Til  at  begynde  med  følte  jeg  mig  overvældet  og  vidste 
ikke,  hvor  jeg  skulle  begynde.  En  del  af  pigerne  i  min 
gren,  Simon  Bolivar  Gren  i  Villadupar  Distrikt  i 
Colombia,  var  ikke  aktive.  Den  lille  gruppe  af  aktive 
piger  var  ikke  vanskelige,  men  de  virkede  lidt  fjerne  og 
lidt  ligegyldige.  Jeg  frygtede,  at  det  ikke  ville  gå  godt. 

Så  en  dag,  ikke  længe  efter  at  jeg  var  begyndt  at  virke, 
kom  Nora,  en  af  de  unge  piger,  hen  til  mig,  gav  mig  et  knus 
og  sagde,  at  hun  var  glad  for,  at  jeg  skulle  arbejde  med 


hende  og  de  andre  unge  piger.  Jeg  fornemmede  min 
himmelske  Faders  kærlighed  i  det  knus.  Min  tvivl  blev  til 
tillid,  min  generthed  til  tryghed,  og  min  frygt  til  oprigtig 
kærlighed  til  disse  unge  piger. 

Lidt  efter  lidt  kom  jeg  til  at  forstå  dem,  at  acceptere 
dem,  som  de  var,  og  at  være  stolt  af  hver  eneste  af  dem. 
Jeg  vandt  deres  tillid  og  accept,  hvilket  gav  mig  mod  til 
at  gøre  en  indsats  for  dem,  som  var  mindre  aktive  og 
indgyde  en  mere  positiv  holdning  til  Kirken  i  dem. 

For  ikke  så  længe  siden  modtog  Nora  sin  anerkendelse 
for  kvindelighed.  Hun  har  et  stærkt  vidnesbyrd  om  evan- 
geliet og  yder  en  god  støtte  til  sine  ledere  i  Kirken.  Tak, 
Nora,  fordi  du  så  dygtigt  efterlever  de  principper,  som 
Unge  Pigers  medaljon  symboliserer!  D 

FRA  VEN  TIL  VEN 


ÆLDSTE  JACK  H  GOASLIND 


De  Halvfjerds'  Præsidium 

Fra  en  samtale  med  Rebecca  M.  Taylor 


Jeg  begyndte  at  stå  på  ski  som  fem- 
årig, og  jeg  har  altid  elsket  den 
sport.  I  mange  år  tænkte  jeg:  Kunne 
det  ikke  være  herligt  at  stå 
på  ski  for  det  ameri- 
kanske OL'hold! 
Endelig,  da  jeg  var 
gammel  nok  til  at  tage 
på  mission,  fik  jeg 
chancen  for  at  være 
reserve  på  det  ameri- 
kanske hold. 

OL!  Det  var  noget,  jeg 
havde  arbejdet  på  og  drømt 
om  i  årevis.  Heldigvis  havde 
jeg  en  meget  klog  biskop,  som 
tilfældigvis  også  var  min  far.  Da  jeg  spurgte 
ham:  »Vil  familien  være  lige  så  stolt  af  mig,  hvis  jeg 
kommer  på  USA's  OL-hold  i  stedte  for  at  tage  på 
mission?«  svarede  han:  »Det  er  ikke  noget,  familien  skal 
afgøre.  Det  er  dit  valg.«  Han  opfordrede  mig  derefter 
til  at  faste  og  bede  om  det.  Jeg  fulgte  hans  råd,  og  så 
vidste  jeg,  hvilket  valg  der  var  det  rigtige:  Jeg  skulle 
på  mission. 


■mmmø^^s^^^ 


Jeg  blev  kaldet  til  den  Vestcanadiske 
mission.  Så  længe  jeg  kan  mindes,  har  jeg 
vidst,  at  Kirken  var  sand,  men  min  mission 
var  med  til  at  styrke  mit  vidnesbyrd  endnu 
mere  og  fik  mig  til  at  indse,  hvad  et 
vidnesbyrd  virkelig  er.  Min  mission 

ændrede  mit  liv,  og 
jeg  har  aldrig 
fortrudt,  at  jeg 
besluttede  at  tjene. 
Den  oplevelse  lærte 
mig  betydningen  af 
altid  at  vælge  det 
rette,  ligesom  1  børn 
lærer  i  Primary  i  dag. 


Jeg  var  så  velsignet, 
da  jeg  var  yngre,  at  have 
en  gruppe  rigtig  gode  venner  i  mit  ward,  og  vi  havde  det 
sjovt  sammen.  De  var  alle  sammen  gode  eksempler  for 
mig.  En  af  dem  var  Joel  R.  Garrett.  Noget,  som  jeg  aldrig 
glemmer  om  han  var,  at  hver  gang  nogen  sagde  noget,  der 
var  lidt  upassende,  så  forlod  han  gruppen.  Han  holdt  fast 
ved  alt  det,  som  var  rigtigt,  uanset  hvad  andre  så  mente. 

Jeg  kan  huske  tidspunkter,  hvor  jeg 

følte  mig  fristet  til  at  gøre  noget,  men 

så  tænkte  jeg:  Det  viUe  Joel  Garrett 

aldrig  gøre.  Og  så  lod  jeg  være.  Børn,  I  skal  vide,  at  jeres 

venner  kan  påvirke  de  valg,  som  I  træffer.  Hvis  I  vælger  de 

rigtige  venner,  vil  de  hjælpe  jer  med  at  træffe  gode  valg. 


Jeg  er  taknemlig  for  de  ofre,  som  pionererne  ydede 
for  os.  Min  oldefar,  James  Jack,  blev  omvendt  til  Kirken, 
mens  han  boede  i  Skotland.  Han  sejlede  til  USA  og 
foretog  vandringen  over  prærien  til  Saltsødalen,  hvor 
han  blev  Brigham  Youngs  privatsekretær.  Efter  præsi- 
dent Youngs  død  blev  han  sekretær  for  andre  af  profe- 
terne. Jeg  har  stor  respekt  for  min  oldefar.  Han  forlod  et 
mageligt  liv  i  Skotland  for  at  rejse  helt  til  Utah,  og  her 
oplevede  han  hårde  tider  Jeg  værdsætter  hans  mod, 
hans  tro  og  især  hans  villighed  til  at  gøre  alt,  hvad  han 
blev  bedt  om  at  gøre  i  Herrens  tjeneste. 


Børn,  jeg  håber,  at  I  hver  især  vil  forstå,  hvilket  ene- 
stående menneske  I  er  I  kom  til  denne  jord  med  talenter 
og  evner  til  at  klare  jer,  hvis  I  blot  vil  yde  en  indsats. 
Træf  fornuftige  valg,  og  husk  altid  på,  at  ægte  lykke 
kommer  af  at  holde  budene  og  tjene  andre. 

AUGUST 

En  af  de  største  velsignelser,  som  er  givet  til 
jer  og  alle  Guds  andre  børn,  er  bøn.  Hver  dag  kan  I  tale 
med  jeres  himmelske  Fader  og  takke  ham  for  alt,  hvad  I 
har,  og  derefter  bede  om  det,  som  I  har  brug  for  Jeg 
ønsker  personligt  at  fortælle  jer,  at  vores  kærlige 
himmelske  Fader  hører  jeres  bønner  og  besvarer  dem, 
og  han  vil  hjælpe  jer  med  altid  at  vælge  det  rette.  D 

1.  Ældste  Goaslind  som  fem-årig;  2.  Cirka  ni  måneder 
gammel;  3.  Ni  år  gammel,  til  venstre,  sammen  med 
sin  bror  Keith  på  et  skib  til  Catalina  Island  ud  for 
Californien;  4.  Som  missionær  i  Den  Vestcanadiske 
Mission;  5.  Ældste  Goaslind  sammen  med  sin  hustru, 
Gwen  Bradford  Goaslind. 

9  9  8 


FÆLLESTID 


JEG  HOLDER, 
HVAD  JEG  LOVER 


Sydney  Reynolds 


»I  har  indgået  en  pagt  med  ham,  at  I  vil  tjene  ham  og 
holde  hans  bud,  så  han  i  rigere  mål  kan  udgyde  sin 
Ånd  over  jer«  (Mosiah  1 8:20). 

Hvad  ved  du  om  pagter?  En  pagt  er  et  løfte 
eller  en  højtidelig  aftale.  Når  vi  indgår  en 
pagt  med  en  anden,  giver  vi  hinanden  løfter. 
Når  vi  indgår  en  pagt  med  Herren,  ved  vi,  at  Herren  vil 
holde  sine  løfter.  Det  er  meget  vigtigt,  at  vi  også  holder 
vore  løfter,  eller  vores  del  af  pagten  med  Herren. 

Der  er  mange  historier  i  skrifterne  om  folk,  som 
indgik  pagter  med  Herren.  Kan  du  huske  historien  om 
Noa?  På  Noas  tid  var  folket  så  ugudelige,  at  Herren 
sendte  en  vandflod  for  at  udrydde  dem.  Noa  fik  befaling 
om  at  bygge  en  ark,  så  han  kunne  redde  mindst  to  af 
hver  slags  dyr,  samt  sin  egen  retskafne  familie.  Da 
jorden  var  blevet  vasket  ren  af  vandfloden,  indgik 
Herren  en  pagt  med  Noa  og  lovede,  at  jorden  aldrig 
igen  skulle  blive  lagt  øde  ved  en  vandflod.  Som  et  tegn 
på  den  pagt  sendte  Herren  en  regnbue.  Når  vi  i  dag  ser 
en  regnbue,  bør  vi  tænke  på  det  løfte,  som  Gud  har 
givet  (se  1  Mos  9:9-17). 

Ammons  folk  (Anti-Nephi-Lehis  folk)  indgik  også 
pagter  med  Herren.  De  var  lamaniter,  som  blev  omvendt, 
da  Ammon  og  hans  brødre  underviste  dem  i  evangeliet. 
Disse  mennesker  var  så  taknemlige  for  at  blive  tilgivet  for 
deres  ugudelighed,  at  de  indgik  en  pagt  om  aldrig  mere  at 
slå  ihjel.  Som  tegn  på  deres  pagt  nedgravede  de  deres 
sværd,  så  de  ikke  ville  blive  fristet  til  at  slås  igen.  De 
holdt  deres  løfte,  selv  når  deres  liv  var  i  fare,  og  Herren 
velsignede  dem  (se  Alma  23-24). 

B  0  R  N  E  s  T 

Vi  indgår  en  pagt  med  vor  himmelske  Fader,  når  vi 
bliver  døbt.  Vi  lover  at  påtage  os  hans  Søn  Jesu  Kristi 
navn  og  altid  erindre  ham  og  holde  hans  bud.  Når  vi 
holder  vores  del  af  pagten,  har  vi  det  løfte,  at  vi  altid  vil 
have  Helligånden  hos  os  -  til  at  vejlede  os,  beskytte  os  og 
trøste  os.  Sikke  vidunderlige  velsignelser,  vi  får,  når  vi 
holder  vores  løfte,  vores  pagt  med  Gud! 

FORSLAG  TIL  FÆLLESTID 

i.  Læs  eller  fortæl  historien  om  Hanna,  Eli  og  Samuel  (se 
I  Sam  1;  3).  Påpeg  at  Herren  kan  tale  til  små  høm,  og  de  kan  høre 
og  adlyde.  Syng  »]eg  søger  til  Herren«  (Børnenes  Sangbog,  s.  67). 

2.  Fortæl  børnene  om]osva,  den  store  profet,  som  førte  israelit- 
terne ind  i  det  forjættede  land  (se  hæftet  Primary  6,  lektion  23, 
s.  101' 1 05) .  Da  ]osva  var  blevet  gammel,  kaldte  han  folket  sammen 
og  mindede  dem  om  alt  det  vidunderlige,  som  Herren  havde  gjort  for 
dem.  Han  sagde  til  folket,  at  de  skulle  vælge,  hvem  de  ville  tjene  (se 
Jos  24)  ■  For  at  fremhæve  ]os  24: 1 5  yderligere  kan  du  samle  følgende 
ordstrimler  eller  plakater:  »Så  vælg  /  i  dag  (lav  en  tegning  af  en  stor 
sol)  /oml  vil  tjene  Herren  ...  /Jeg  og  mit  hus  (lav  en  tegning  af  et 
hus  og  en  familie)  /  vil  tjene  Herren. «  Bed  fem  børn  am  at  holde  skil- 
tene. Gentag  skriftstedet.  Påpeg  vigtigheden  af  »i  dag«  at  vælge  at 
tjene  Herren. 

3.  Tegn  en  stor  regnbue,  farvelæg  den  og  klip  hver  farvebane  ud 
for  sig.  Anbring  på  forhånd  de  forskellige  dele  af  regnbuen  rundt  om 
i  lokalet.  Bed  børnene  om  at  lede  efter  delene  og  aflevere  dem  til  dig. 
Bed  hvert  af  de  børn,  som  finder  en  del  af  regnbuen,  om  at  fortælle 
lidt  af  historien  om  Noa  og  derefter  anbringe  sin  del  af  regnbuen  på 
en  flonelstavle  eller  opslagstavle.  Syng  »Når  jeg  skal  døbes« 
(Børnenes  Sangbog,  s.  53).  Spørg  børnene,  hvad  de  kan  gøre  for  at 
yde  deres  bedste.  D 

J  E  R  N  E  N 


TE«N  VA  E\  l*A«T 


INSTRUKTIONER:  Slå  hver  af  skriftstedshenvisningerne  op  og  læs  dem.  Tegn  en  streg  fra  skriftstedet  til  den  tegning,  som 
beskriver  det.  Farvelæg  derefter  billedet.  Vi  kan  også  indgå  vigtige  pagter  med  vor  himmelske  Fader.  Tegn  en  cirkel  om  det 
billede,  der  repræsenterer  den  pagt,  som  du  kan  indgå,  eller  som  din  himmelske  Fader  har  indgået  med  dig. 


1  Mos  9:12-15 


Mosiah  18:8-13 


Jos  24:15,24-27 


L&P  20:75-79 


ILLUSTRERET  AF  TADD  R.  PETERSON 


FIKTION 


KRISTINES  SANG 


Heidi  Klumb 

ILLUSTRERET  AF  JULIE  R  YOUNG 


Duften  af  lasagne  fyldte  køkkenet,  da  Kristines 
familie  satte  sig  til  bords.  Kristine  bøjede  stille 
hovedet,  mens  hendes  far  bad  bordbøn.  Efter 
bønnen  begyndte  mor  at  servere  lasagne,  mens  far 
spurgte,  hvad  de  havde  lært  i  Kirken  den  dag. 

Gitte  og  Richard,  Kristines  storesøster  og  storebror, 
havde  hørt  om  Emma  Smith,  profeten  Josephs  kone.  De 
sagde,  at  Jesus  kaldte  Emma  for  en  »udvalgt  kvinde«. 
Kristine  spurgte:  »Hvad  er  en  udvalgt  kvinde?« 
Far  forklarede:  »En  udvalgt  kvinde  er  en  kvinde,  som 
er  blevet  valgt  af  vor  himmelske  Fader  og  udpeget  til  en 
særlig  opgave.« 

Kristine  smilede,  for  hun  kunne  godt  lide  Emma 
Smith  og  var  glad  for,  at  Jesus  Kristus  havde  kaldt 


hende   en  udvalgt  kvinde.   Kristine  vidste,   at  Emma 
havde  været  en  meget  modig  kvinde. 

Da  det  blev  Kristines  tur  til  at  fortælle,  hvad  hun 
havde  lært  i  Primary,  forsvandt  hendes  smil,  og  hun  fik 
tårer  i  øjnene.  Hun  snøftede:  »Jeg  ville  ønske,  at  jeg 
kun  skulle  synge  to  sange  om  søndagen,  sådan  som  min 
veninde  Jamie  gør  i  sin  kirke.  Jeg  vil  ikke  synge  i 
Primary  mere.« 


»Du  er  da  ellers  så  glad  for  at  synge,«  sagde  mor. 
»Hvad  er  der  sket?« 

»Erik  sagde,  at  jeg  synger  alt  for  højt.  Han  siger,  at  det 
er  dumt  at  synge.« 

Mor  rejste  sig  og  forlod  køkkenet.  Lidt  efter  kom  hun 
tilbage  med  sin  Lære  og  Pagter.  Da  hun  havde  fundet  det, 
hun  søgte  i  den,  spurgte  hun  Kristine:  »Vidste  du,  at 
Emma  Smith  fik  sin  helt  egen  åbenbaring  fra  Herren?« 
Kristine  rystede  på  hovedet.  »Jo,«  fortsatte  mor.  »Afsnit 
25  i  Lære  og  Pagter  er  en  særlig  åbenbaring  til  Emma,  og 
i  den  fortæller  Jesus  hende  nogle  ganske  særlige  ting.« 

»Er  det  der,  han  kalder  hende  en  udvalgt  kvinde?« 

»Ja,  det  er  det.  Den  fortæller  også  om  en  kaldelse, 
som  Emma  modtog  fra  ham.  Vidste  du,  at  han  bad 
hende  om  at  samle  Kirkens  allerførste  salmebog?  Han 
vidste,  at  hun  ville  være  god  til  at  samle  sange  og 


salmer,  som  de  hellige  kunne  synge.  Da  Herren  havde 
bedt  hende  om  at  samle  en  salmebog,  fortalte  han 
hende  noget  ganske  særligt  om  sang.  Vil  du  gerne  høre, 
hvad  han  sagde?« 

Da  Kristine  nikkede,  læste  mor  vers  12:  »Thi  min  sjæl 
fryder  sig  i  hjertets  sang,  ja,  de  retfærdiges  sang  er  som  en 
bøn  til  mig,  og  den  skal  besvares  med  velsignelser  på 
deres  hoveder.«  Mor  lagde  bogen  fra  sig  og  spurgte  de 
andre  ved  bordet:  »Hvem  ved,  hvad  det  vers  betyder?« 

Richard  smilede.  »Det  betyder,  at  Jesus  Kristus  kan 
lide  at  høre  os  synge.« 

»Det  er  rigtigt,  Richard,«  sagde  far.  »Det  betyder  også, 
at  sang  er  som  en  bøn.  Vi  er  altid  ærbødige  under  en  bøn, 
fordi  vi  taler  med  vor  himmelske  Fader.  Salmer  er  ligesom 
bønner,  og  derfor  er  det  vigtigt  at  synge  begejstret.« 

Kristine  smilede,  mens  hun  tænkte  på,  hvordan 
Emma  Smith  havde  adlydt  Jesus  og  gjort  ham  glad.  Hun 
tænkte  på  Erik  og  de  onde  ting,  han  havde  sagt.  Hun 
besluttede,  at  hun  ville  være  som  Emma  og  være  modig 
nok  til  at  gøre  det  rette.  »Jeg  glæder  mig  til  næste 
søndag,«  bekendtgjorde  hun.  »Jeg  vil  synge  højt  og  gøre 
Jesus  glad.«  D 


1MIV 


Vi  tror  på  Gud, 
den  evige  Fader,  på 


é 


;t°v^> 


Corliss  Clayton/lllustreret  af  Beth  Whittaker 


HIJSKI-SPIL 


Vi  tror,  at  mennesicene 

vil  blive  straffet  for  deres 

egne  synder  og 


.c  >&     ^iJi-l 


Vi  tror,  at  hele  menneske- 
heden, gennem  Kristi 
forsoning,  kan  blive 
frelst  ved 


Vi  er  tror,  at  evangeliets 

første  grundsætninger  og 

forordninger  er:  1)  Tro  på 

Herren,  Jesus  Kristus, 

2)  Omvendelse, 


Vi  tror,  at  en  mand  må 

kaldes  af  Gud  ved  profeti 

og  håndspålæggelse  af 


.A  mk  tk,  mk  åk  åtk  tk  mk. 


Vi  tror  på  den  samme 

organisation,  som  fandtes 

i  den  oprindelige  kirke. 


Vi  tror  på  tungemåisgaven, 
profeti,  åbenbaring. 


Vi  tror,  at  Bibelen  er  Guds 

ord,  for  så  vidt,  som  den  er 

rigtigt  oversat; 


f 


m 


Vi  tror  alt,  hvad  Gud  har 

åbenbaret,  alt,  hvad  han  nu 

åbenbarer,  og 


.AAi 


Vi  tror  på  Israels  virkelige 

indsamling  og  de  ti 

stammers  tilbageførelse; 

at  Zion  (det  ny  Jerusalem) 

vil  blive  grundlagt  på  det 

amerikanske  fastland. 


Vi  kræver  ret  til  at  dyrke 

den  almægtige  Gud  i 

overensstemmelse  med  vor 

egen  samvittigheds  bud  og 


Vi  tror,  at  vi  må  være 

loyale  over  for  konger, 

præsidenter,  herskere  og 

øvrighedspersoner  og 


Vi  tror,  at  vi  må 

være  ærlige,  sandfærdige, 

kyske,  velgørende  og  dydige 

og  gøre  godt  mod  alle. 

I  virkeligheden  kan  vi  sige, 

at  vi  følger  Paulus' 

formaning:  Vi  tror  alt. 


INSTRUKTIONER 

Tag  forsigtigt  side  otte  og  ni  ud  af  tidsskriftet.  Lim  dem  på  karton  eller  pap  og  klip 
kortene  ud.  Når  du  vil  spille  spillet,  lægger  du  kortene  med  forsiden  nedad  på  gulvet  eller 
bordet  og  blander  dem.  Så  skiftes  I  til  at  vende  to  kort  og  se,  om  I  kan  finde  to  halvdele  af 
en  trosartikel,  der  passer  sammen.  Hvis  de  to  kort  ikke  passer  sammen,  vender  I  dem  igen 
og  lader  den  næste  spiller  få  sin  tur.  Når  en  af  jer  finder  to  kort,  der  passer  sammen,  læser 
vedkommende  den  samlede  trosartikel  og  beholder  de  to  kort.  Den  spiller,  der  har  flest 
kort,  når  I  er  færdige,  har  vundet. 


hans  søn  Jesus  Kristus 
1^  på  Helligånden. 

V 

▲▲▲AA 

kAAA 

^adiycle  evangeliets  love 
og  forordninger. 


3)  Dåb  ved  nedsænkning 
i  vandet  til  syndernes 

forladelse, 

4)  Håndspålæggelse  for 
Helligåndens  gave. 


sådanne,  som  har 

myndighed  dertil,  for  at 

prædike  evangeliet  og  tjene 

i  dets  forordninger. 


nemlig  apostle, 

profeter,  hyrder,  lærere, 

evangelister,  o.s.v. 


syner,  helbredelse, 

udlægning  af 

tungemål  o.s.v. 


- 1 


vi  tror  også,  at  Mormons 
Bog  er  Guds  ord. 


^ 


vi  tror,  at  han  endnu  vil 

åbenbare  mange  store  og 

vigtige  ting  angående 

Guds  rige. 


tlÉifliBi.HHKiflBk  jBHtiflBBi  JHh.  jHik  jBHlÆBKl 


at  Kristus  personligt 

vil  regere  på  jorden,  og 

at  jorden  vil  blive  fornyet 

og  få  sin  paradisiske 

herlighed. 


indrømmer  alle 

mennesker  den  samme 

ret,  lad  dem  tilbede 

hvorledes,  hvor  eller 

hvad  de  vil. 


adlyde,  ære  og  holde 
lovene. 


il 


*1 


vi  håber  alt,  vi  har 
udholdt  meget  og  håber 
at  kunne  udholde  alt.  Vi 
tragter  efter  alt,  hvad  der 
er  dydigt,  elskeligt,  hvad 
der  har  godt  lov  eller  er 
prisværdigt. 


JEG  PRØVER  AT  VÆRE  SOM  JESUS 


HISTORIEFORTÆLLEREN  FRA  GALILÆA, 
AF  DEL  PARSON 


En  lille 
missionær 


DeAnne  Walker 


Yanina  Rastelli  og  Marianela  Salgado  bor  i 
Codoy  Cruz  i  Argentina.  De  er  begge  ni  år 
gamle,  og  de  har  været  venner  i  lang  tid. 
Men  de  er  endnu  bedre  venner  i  dag,  end  de  var  for 
halvandet  år  siden.  Der  skete  noget  meget  vigtigt  i 
foråret  1997. 

Marianela  var  kommet  hen  for  at  lege  med  Yanina  og 
hendes  ll'årige  storesøster  Ornela.  Marianela  kommer 
tit  hos  familien  Rastelli,  men  da  pigerne  den  dag  sad 
ude  i  køkkenet  og  snakkede,  begyndte  Marianela  at 
stille  spørgsmål  -  om  Kirken,  om  Mormons  Bog  og  om 
dåb.  Marianela  havde  længe  vidst,  at  Yanina  og  Ornela 
var  medlemmer  af  Kirken,  men  det  var  første  gang,  hun 
havde  spurgte  dem  nærmere  om  det. 

Yanina  og  hendes  søster  besvarede  Marianelas 
spørgsmål,  så  godt  de  nu  kunne  og  blev  meget  overra- 
sket, da  hun  spurgte,  om  hun  måtte  låne  en  Mormons 
Bog,  som  hun  kunne  læse.  »Jeg  hentede  min  Mormons 
Bog  og  tilbød  hende,  at  hun  kunne  låne  den,«  husker 
Yanina.  »Jeg  troede,  at  hun  ville  tage  den  med  hjem  og 
læse  den  senere,  men  da  Ornela  og  jeg  gik  ud  for  at 
lege,  ville  Marianela  ikke  med.  Hun  ville  bare  sidde  og 
læse  den  med  det  samme.« 


I  to  uger  gik 
Marianela  i  kirke 
med  Yanina,  og  så 
fortalte  hun 
Yanina,  at  hun 
ville  døbes.  »Jeg 
vidste  ikke,  hvad 
jeg  skulle  sige,« 
husker  Yanina,  »så  jeg 
spurgte  min  mor,  hvad  jeg 
skulle  gøre.«  Yaninas  mor  sagde,  at 
Marianela  skulle  tale  med  sin  mor.  Yanina  og  Ornela  gik 
med  Marianela  hjem  og  hjalp  hende  med  at  fortælle  sin 
mor  om  Kirken.  Marianela  fortalte  også  sin  mor,  at  hun 
gerne  ville  døbes. 

Kort  efter  kom  missionærerne  tilfældigvis  forbi 
Marianelas  hjem.  De  vidste  ikke  noget  om,  at  hun 
gerne  ville  være  medlem  af  Kirken.  Da  de  skulle  til  at 
gå  igen  efter  deres  besøg,  sagde  Marianelas  mor:  »Min 
datter  vil  gerne  døbes  i  jeres  Kirke.«  Det  kom  som  en 
stor  overraskelse  for  ældsterne  -  de  blev  glade  over  at 
høre  om  Marianela,  der  allerede  kendte  til  Kirken  og 
ventede  på  at  blive  døbt. 


I 


§ 

Fra  venstre:  Yanina  og  Ornela  Rastelli,  Marianela  og 
Diego  Salgado.  De  er  bedre  venner  nu,  end  de  var  i 
foråret  1 997,  hvor  der  skete  noget  meget  vigtigt. 


Missionærerne  begyndte  at  undervise  familien  om 
Kirken,  og  Marianelas  mor  og  hendes  storebror  Diego 
på  10  år  besluttede  begge  at  blive  medlem  af  Kirken. 
Marianelas  mor  bad  Yanina  om  at  bære  vidnesbyrd  ved 
dåben,  fordi  Yanina  havde  været  med  til  at  fortælle 


familien  Salgado  om  Kirken.  »Da  jeg  rejste  mig  for  at 
bære  mit  vidnesbyrd,  begyndte  jeg  at  græde,«  husker 
Yanina,  »men  jeg  var  meget  lykkelig.  Jeg  tror,  at  alle  i 
lokalet  kunne  føle  Ånden.  Jeg  er  så  glad  for,  at  Marianela, 
Diego  og  deres  mor  nu  er  medlem  af  Kirken!«  D 


AUGUST       1998 

JOSIJA 
TROR  PÅ 
SKRIFTERNE 


Josija  var  kun  otte  år,  da  han  blev  Judas  konge. 
Hans  far  havde  været  en  ugudelig  konge,  men 
Josija  valgte  at  være  retfærdig.  Da  han  havde 
været  konge  i  mange  år,  gav  han  befaling  om,  at  templet 
skulle  sættes  i  stand.  Mens  det  arbejde  blev  udført,  fandt 
man  lovbogen  (skrifterne) .  Ypperstepræsten  sendte  den 
til  kong  Josija,  som  studerede  den  grundigt.  Til  sin 
forfærdelse  opdagede  han,  at  han  og  folket  ikke  havde 
efterlevet  evangeliet.  Han  græd,  da  han  blev  klar  over, 
at  de  havde  dyrket  afguder  (falske  guder) .  Han  befalede, 
at  afguderne  skulle  knuses. 


Vivian  Paulsen 


Herren  så,  at  Josija  ønskede  at  være  lydig  og  leve  i 
overensstemmelse  med  skrifterne.  Han  lovede  Josija,  at 
skønt  Jerusalem  en  dag  skulle  ødelægges  på  grund  af  sin 
ugudelighed,  så  skulle  det  ikke  ske,  mens  Josija  var  konge 

Kong  Josija  lod  folket  samle  foran  templet.  Han  stod 
ved  siden  af  en  søjle  og  læste  højt  for  dem  fra  lovbogen. 
Derefter  lod  han  dem  indgå  en  hellig  pagt  med  Herren 
om  at  »følge  Herren  og  holde  hans  befalinger  ...  af  hele 
deres  hjerte  og  af  hele  deres  sjæl  og  således  holde  den 
pagts  ord  i  hævd,  som  stod  i  denne  bog«  (2  Kong  23:3). 
Hele  folket  indgik  pagten.  Josija  bestræbte  sig  hele  sit 
liv  på  at  efterleve  skrifterne,  og  han  lærte  sit  folk  at 
gøre  det  samme. 

Selvom  folket  ikke  forblev  trofaste  efter  kong  Josijas 
død,  var  han  så  retskaffen  en  mand,  at  man  sagde  om 
ham:  »Der  havde  ikke  tidligere  været  nogen  konge,  der 
som  han  af  hele  sit  hjerte  og  af  hele  sin  sjæl  og  af  hele 
sin  styrke  vendte  om  til  Herren,  helt  efter  Moses'  lov,  og 
efter  ham  kom  der  ingen  som  han«  (2  Kong  23:25).  D 

Josija  var  otte  år,  da 
han  blev  konge 


Templet  bliver  sat  i  stand 


Ypperstepræsten 


Den  voksne 
Josija  står  ved 
templets  søjle 


Lovbogen 


Instruktioner 

Lim  figurerne  på  tykt  papir,  farvelæg  dem  og  klip  dem 

ud.  Brug  dem  til  at  fortælle  historien  om  den  retfærdige 

kong  Josija.  (Se  2  Kong  22-23). 

»VÆR  ROLIG« 

Fortalt  af  Job  Abram  Goldrup  til  Ray  Goldrup 

(Bygger  på  en  virkelig  begivenhed) 

ILLUSTRERET  AF  DICK  BROWN 


Mit  navn  er  Job  Abram 
Goldrup.  Da  jeg  var 
fire  år  gammel  og  min 
storebror,  Matt,  var  seks  og  et  halvt 
år,  tog  far  os  med  på  campingtur  til 
Blue  Lake  i  det  nordlige 
Californien.  Det  var  midt  i  en 
meget  varm  sommer.  Selv  om 
vandet  var  sunket  i  de  andre  søer,  så 
de  var  helt  mudrede,  var  Blue  Lake 
stadig  f/ldt  med  vand. 

Vi  sov  i  soveposer  på  jorden 
den  nat,  og  far  fortalte  os  en 
historie.  Jeg  kan  ikke 
huske,  hvad  den  handlede 
om,  men 


jeg  holdt  meget  af  hans  blide  stemme 
og  følelsen  af  at  være  sammen  med 
ham  ved  søen  i  skoven.  Jeg  følte  mig 
tryg  og  elsket  og  glad.  Månen 
kastede  sølvglinsende  lysstråler  på 
vandet,  og  jeg  hørte  en  ugle  tude  i 
de  mørke  træer,  hvis  grene  svajede 
firem  og  tilbage  i  den  tørre  vind.  Jeg 
så  længe  på  vores  lejrbåls  varme, 
klare  gløder.  Det  var  med  til  at  gøre 
mørket  lidt  mindre  uhyggeligt, 
ligesom  også  fars  stemme  gjorde. 

Om  morgenen  lavede  far  varm 
kakao  og  stegte  pølser.  Der  var  lidt 
strå  og  græs  i  kakaoen,  for  far  havde 
tabt  kakaopulveret  på  jorden,  og 
noget  græs  blev  blandet  ned  i  det,  da 
han  skrabede  det  op.  Men  det  gjorde 
ikke  noget,  for  far  sagde,  at  der  ikke 
var  nogen  grund  til  at  være 
ude  i  naturen,  hvis  man 
ikke  også  fik  lidt  af  den  i 
sig.  »Desuden,«  tilføjede 
han,  »har  systemet 


godt  af  lidt  grovfoder.«  Vi  lo  og  drak 
det.  Det  var  en  lidt  underlig 
morgenmad  -  det  vi  spiste  til 
morgenmad,  burde  have  været 
aftensmad,  og  det  vi  spiste  til 
aftensmad,  burde  have  været 
morgenmad  -  men  det  var  det  sjove 
ved  at  være  på  campingtur  med  far. 

Efter  morgenmaden  lejede  vi  en 
robåd  og  sejlede  ud  på  søen.  Far 
sagde,  at  vi  skulle  have  orange 
redningsveste  på.  Det  var  det  eneste, 
som  ikke  var  særlig  sjovt,  for  det  var 
allerede  meget  varmt,  og  redningsve- 
sten gjorde  mig  endnu  mere  varm. 
Men  far  sagde,  at  ligesom  profeternes 
ord  sikrer  os  åndeligt,  sikrer 
redningsvesten  os  fysisk. 

Jeg  lavede  en  grimasse  og  vred 
mig,  som  for  at  ryste  redningsvesten 
af  mig. 

»Du  er  stædig,  hva',  Joby?«  sagde 
far  smilende  og  rystede  på  hovedet. 

Jeg  vidste  ikke  helt,  hvad  han 
mente.  Jeg  lavede  endnu  en  grimasse 


og  stak  mine  hænder  ned  i  det  kølige 
vand.  Vandet  føltes  dejligt.  Og  jeg 
må  indrømme,  at  det  gjorde  fars  råd 
også.  Selvom  om  jeg  ikke  altid 
forstod  det,  så  vidste  jeg,  at  det  viste, 
at  han  holdt  af  mig  og  min  bror. 

Vi  sejlede  lidt  i  ring,  indtil  far 
begyndte  at  ro  ligeud.  Matt 
hviskede  til  mig,  at  far  var  nogen- 
lunde lige  så  god  til  at  ro,  som  han 
var  til  at  lave  mad. 

Far  hørte  os  og  lo.  »Jeg  tager  bare 
den  smukkeste  rute,«  spøgte  han. 

Nogen  tid  senere  nåede  vi  ud  til 
en  lille  ø  på  den  anden  side  af  søen. 
Jeg  følte  mig  som  en  opdagelsesrej- 
sende, da  far  trak  robåden  halvt  op 
på  den  stenede  bred.  Øen  var 
dækket  med  træer.  Nogle  store 
træer  var  for  længe  siden  faldet  i 
vandet,  og  der  lå  træstykker  på 
stranden. 

Der  var  bare  et  problem:  Det  var 
steghedt!  Det  hjalp  lidt  at  tage 
skjorte  og  strømper  af  og  vade  i  det 


lave  vand  langs  bredden,  mens  vi 
kiggede  efter  sten  og  små  fisk.  Det 
hjalp,  men  det  var  ikke  nok.  »Far,« 
plagede  jeg,  »må  jeg  ikke  nok  tage 
redningsvesten  af?  Det  er  så  varmt, 
og  vandet  er  ikke  ret  dybt  her.  Det 
når  ikke  engang  op  til  mine  knæ.« 

Far,  der  gik  lidt  længere  oppe  på 
stranden,  kløede  sig  i  håret  og  gjorde 
en  grimasse.  »Det  går  vel  nok,  Joby,« 
sagde  han  til  sidst,  »bare  du  ikke  går 
ud,  hvor  vandet  er  dybere.« 

Det  lovede  jeg  at  lade  være  med, 
og  Matt  hjalp  mig  med  at  tage  vesten 
af  Jeg  smed  den  op  på  stranden.  Det 
var  herligt  at  få  den  af!  Min  bror  og 
jeg  fortsatte  med  at  lede  efter  sten  og 
fisk  under  vandoverfladen.  Matt  gik 
og  vendte  stenene  med  en  kæp,  han 
havde  taget  med  fra  lejren. 

Lidt  senere  kiggede  far  sig  tilbage 
for  at  se  til  mig  og  min  bror  og 
råbte:  »Hvor  er  Joby,  Matt?« 

Matt  så  til  alle  sider,  og  så 
kiggede  han  forvirret  på  far.  »Det 


ved  jeg  ikke.  Han  var  her  lige  for  et 
øjeblik  siden.« 

Far  spænede  op  af  vandet  og  så 
hen  mod  de  tykke,  forvredne  træer 
på  øen.  » Joby ! «  råbte  han  igen  og 
igen  i  håb  om,  at  jeg  havde  vovet 
mig  ind  mellem  træerne. 

Matt  var  også  bange.  »Hvor  er 
han,  far?« 

Far  svarede  ikke.  Han  løb  ned  til 
det  lave  vand  i  nærheden  af  Matt 
og  kiggede  ned  i  det.  Så  løb  han 
hen  langs  stranden,  først  i  den  ene 
retning  og  så  i  den  anden.  Pludselig 
stoppede  han  op,  så  ned  i  vandet 
ved  et  væltet  træ  og  råbte  »Joby! « 
Så  kastede  han  sig  ned  i  vandet  og 
halede  mig  op! 

Jeg  udstødte  et  højt  gisp,  da  jeg 
endelig  fik  luft  igen. 

»Har  du  det  godt?«  spurgte  far 
med  tårer  i  øjnene. 

Jeg  nikkede.  »Jeg  trådte  vist  ned  i 
et  hul.  Der  var  ligesom  en  stemme, 
der  sagde  til  mig:  >Vær  rolig.  Din  far 
kommer  og  finder  dig.<  Og  det 
gjorde  jeg  så.  Jeg  kiggede  bare  på 
træets  rødder,  mens  jeg  ventede  på, 
at  du  skulle  finde  mig.« 

Far  begyndte  at  græde.  Han 
knugede  mig,  som  om  han  aldrig 
ville  slippe  mig  igen.  Og  i  det 
øjeblik  ønskede  jeg  heller  ikke,  at 
han  skulle  slippe  mig.  Jeg  begyndte 
også  at  græde. 

Bagefter  satte  vi  os  på  en 
træstamme  på  stranden,  og  far 
forklarede,  hvad  der  var  sket.  Han 


sagde,  at  jeg  var  trådt  ned  i  et  dybt 
hul  og  kunne  være  druknet.  Jeg  var 
kun  blevet  reddet,  fordi  vor 
himmelske  Fader  havde  holdt 
kærligt  øje  med  mig.  Far  sagde,  at 
den  stemme,  jeg  havde  hørt,  var 
Helligånden,  der  fortalte  mig, 
hvad  jeg  skulle  gøre.  Jeg 
ved,  at  det  er  sandt  på 
grund  af  den  dejlige 
følelse,  som  jeg  havde, 
mens  jeg  ventede  på,  at 
far  skulle  finde  mig.  »Hvis 
der  var  godt  panik  i  dig,« 


sagde  far,  »så  havde  du  måske  slugt 
en  masse  vand  og  var  druknet.« 

Jeg  vil  altid  huske  den  dag,  hvor 
vi  lyttede  til  fars  stemme,  sov  ved 
bålet,  spiste  pølser,  drak  kakao  med 
græs  i  og  vadede  i  det  kølige  vand 
på  en  varm  sommerdag.  Men 
IlflÉ^^       først  og  fremmest  husker 
^~      jeg  i^iri  oplevelse  med 
Helligånden,  som 
lærte  mig,  hvor  tæt 
han  er  på  os  -  så  tæt, 
sagde  far,  som  et 
amen  efter  en  bøn.  D 

BESØGSLÆRERINDEBUDSKABET 


» 


DEN  AND,  DER  LEDER  DIG  TIL  DET  GODE 


« 


z 
p 


i 


Kort  efter  profeten  Joseph 
Smiths  død  havde  præsi- 
dent Brigham  Young  en 
drøm,  hvori  profeten  instruerede 
ham:  »Bed  folket  om  at  være 
ydmyge  og  trofaste,  og  sørg  for 
fortsat  at  have  Herrens  And,  og  den 
vil  lede  dem  på  rette  vej.  Vær 
forsigtig  med  ikke  at  afvise  den  lille 
sagte  stemme;  den  vil  lære  dem, 
hvad  de  skal  gøre,  og  hvor  de  skal  gå 
hen;  den  vil  afgive  rigets  frugter« 
(Kirkens  præsidenters  lærdovfime: 
Brigham  Young,  1997,  s.  41). 

Vi  finder  den  samme  befaling  i 
skrifterne:  »Forlad  dig  på  den  Ånd, 
der  leder  dig  til  det  gode,  ja,  som  får 
dig  til  at  handle  retskaffent,  at 
vandre  ydmygt  og  dømme  retfærdigt; 
thi  det  er  min  Ånd  ...  min  Ånd  ... 
kan  oplyse  din  forstand  og  f/lde  din 
sjæl  med  glæde«  (L&P  11:12-13). 

GUD  VIL  SENDE  SIN  ÅND 

Alle,  der  er  blevet  døbt,  har  fået 
befaling  om  at  modtage  Helligåndens 
gave.  Men,  som  præsident  Brigham 
Young  forklarede,  så  er  det  at  faktisk 
modtage  gaven  betinget  af  »Guds 
visdom  og  vores  trofasthed«  {Kirkens 
præsidenters  lærdomme,  s.  67). 

Hvordan  skal  vi  så  leve  for  at 
kunne  modtage  Helligåndens  tilskyn- 
delser? Ældste  James  E.  Faust  fra  De 
Tolvs  Kvorum  foreslog  nogle  retnings- 
linjer, som  blandet  andet  »(1)  ærligt 
og  oprigtigt  at  stræbe  efter  at  holde 
Guds   bud,    (2)    at   være    åndeligt 


indstillet  på  at  modtage  de  guddom- 
melige budskaber,  (3)  at  bede  i 
ydmyg,  inderlig  bøn  og  (4)  at  søge 
med  urokkelig  tro«  (Stjernen,  oktober 
1980,  s.  18).  Gud  vil  sende  sin 
Helligånd,  som  han  finder  det 
passende.  Vores  udfordring  består  i  at 
følge  ældste  Fausts  råd  og  stole  på 
Herrens  vejledning. 

»AT  HANDLE  RETSKAFFENT, 

AT  VANDRE  YDMYGT  OG  DØMME 

RETFÆRDIGT« 

En  tempelpræsident  fortalte 
engang  en  gruppe  unge,  som  besøgte 
templet:  »Da  I  selv  blev  døbt,  fik  I 
besked  på  at  modtage  Helligånden, 
hvilket  vil  sige,  at  Helligånden  vil 
vejlede  og  velsigne  jer,  hvis  I  er 
værdige.  Hvis  nogen  går  imod  jer 
eller  ønsker  at  gøre  jer  fortræd,  kan  I 
overvinde  den  modstand  ved  hjælp 
af  Helligåndens  indflydelse.« 


Præsidenten  fik  øje  på  en  ung 
pige,  som  græd.  Hun  forklarede,  at 
hendes  mor  var  imod,  at  hun  kom  i 
Kirken,  og  hun  havde  været  vred 
over,  at  hun  tog  til  templet.  »Lige 
siden  jeg  tog  hjemmefra,  har  jeg 
fastet  for,  at  jeg  her  i  templet  ville 
modtage  vejledning  og  kraft  til  at 
overvinde  min  mors  modstand.  Jeg 
var  ved  at  gå  skuffet  herfra.  Men 
nu,  i  sidste  øjeblik,  har  du  givet 
mig  nøglen  ...  Jeg  vil  føre  min  mor 
indenfor  Helligåndens  rækkevidde.« 

Nogle  få  uger  senere  modtog 
tempelpræsidenten  et  brev.  Den 
unge  pige  forklarede,  at  hendes  mor 
stadig  havde  været  vred,  da  hun 
kom  hjem.  Hun  skrev:  »Ved  andre 
lejligheder  er  jeg  begyndt  at 
skændes  med  hende,  men  denne 
gang  gik  jeg  hen  og  lagde  armen  om 
hendes  skulder  ...  Jeg  fortalte  hende, 
hvilken  vidunderlig  oplevelse  jeg 
havde  haft  i  templet.  Og  til  min 
forbløffelse  brød  mor  i  gråd  og  bad 
mig  om  tilgivelse«  {Teachings  of 
Harold  B.  Lee,  red.  Clyde  J.  Williams, 
1996,8.96-97). 

Helligånden  havde  ledt  denne 
unge  pige  til  at  »handle  retskaffent, 
at  vandre  ydmygt  og  dømme  retfær- 
digt«. Vi  kan  blive  velsignet  på 
samme  måde,  når  vi  »forlad (er  os)  på 
den  Ånd,  der  leder  (os)  til  det  gode«. 

•  Hvordan  kan  vi  mere  ihærdigt 
søge  Herrens  Ånd? 

•  Hvordan  har  Herren  oplyst  din 
forstand?  D 


SPØRGSMÅL  OG  SVAR 

HVORDAN  KAN  JEG  GØRE  MIT 
HJEM  LYKKELIGERE  OG  MERE 
ÅNDELIGT? 

Jeg  er  bekymret  for  min  familie.  Det  er  svært  at  få  mine  brødre  fil  at  gd 
i  kirke,  og  min  storesøster  er  ikke  aktiv.  De  viser  ikke  respekt  for  mine 
forældre.  Hvordan  kan  jeg  gøre  mit  hjem  lykkeligere  og  mere  åndeligt? 

Svarene  er  tænkt  som  hjælp  og  vejledning  og  er  ikke  udtryk  for  Kirkens  officielle  lære. 


VORES  SVAR 

En  af  de  vigtigste  måder,  hvorpå 
du  kan  hjælpe,  er  ved  at  blive 
ved  med  at  gøre  det,  som  du 
ved  er  rigtigt.  Bestræb  dig  på  at  holde 
budene  og  knyt  dig  til  andre  stærke 
medlemmer  i  dit  ward  eller  din  gren. 
Deltag  trofast  i  seminarprogrammet. 
Tag  del  i  Kirkens  ungdomsaktiviteter, 
også  selv  om  du  må  tage  derhen  alene. 
Sørg  for  altid  at  overvære  søndagens 
møder  og  modtage  nadveren.  Dine 
søskende  vil  måske  prøve  at  overtale 


dig  til  at  lave  noget  sammen  med  dem, 
men  de  må  lære  at  indse,  at  Kirken 
betyder  meget  for  dig.  Vær  et  godt 
eksempel  ved  at  gøre  det,  du  ved  er 
rigtigt,  selv  når  det  ikke  er  let. 

Men  i  dine  bestræbelser  på  at 
træffe  kloge  valg  må  du  ikke  virke 
selvretfærdig  eller  udvise  en  over- 
legen holdning.  Se  efter  dine  familie- 
medlemmers gode  egenskaber  og 
udtryk  oprigtig  kærlighed  og  værd- 
sættelse for  dem.  Bær  dit  vidnesbyrd. 


når  lejlighed  byder  sig,  om  det  så 
bare  er  for  dine  forældre.  Det  vil 
glæde  dem  at  vide,  at  du  har  et 
vidnesbyrd,  når  de  nu  må  arbejde 
hårdt  på  at  hjælpe  dine  søskende 
med  at  opnå  et. 

Det  er  vigtigt  at  lære  at  udvikle 
tålmodighed.  Selv  om  du  er  et  godt 
eksempel,  kan  det  tage  lang  tid,  før 
de  mennesker,  som  du  holder  af, 
reagerer  på  det  eller  viser  vilje  til  at 
ændre  sig.  Det  kan  tage  et  helt  liv  - 
eller  længere. 

Hvis  nogen  fortalte  dig,  at  hvis 
du  ville  gøre  dit  bedste  for  at  efter- 
leve evangeliet  de  næste  ti  år,  så 
ville  dine  søskende  vende  tilbage  til 
Kirken  og  få  del  i  alle  velsignelser, 
ville  du  så  være  villig  til  at  gøre  det 
for  dem?  Ja,  selvfølgelig.  Du  må  bare 
antage,  at  det  er  det,  du  gør.  Du  er 
et  eksempel  og  må  være  kærlig  og 
vise  respekt  og  lære  alt,  hvad  du 
kan  om  Frelseren  for  din  egen 
frelses  skyld,  såvel  som  for  din  fami- 
lies skyld.  Det  betyder  ikke  noget, 
hvor  lang  tid  det  varer,  før  din 
familie  reagerer  på  det.  Du  må  blot 
udvise  tro  på,  at  når  du  gør  dit,  så 
vil  Herren  også  gøre  sit. 

Og  det  vigtigste  er  at  huske  på,  at 
du  ikke  står  helt  alene.  Dine 
forældre,  andre  slægtninge,  Kirkens 
medlemmer  og  ledere  og  andre  gode 
mennesker  vil  hjælpe  dig.  Du  vil 
også  få  hjælp  fra  den  største  kilde  af 
dem  alle,  nemlig  vor  himmelske 
Fader  og  hans  Søn,  Jesus  Kristus. 

LÆSERNES  SVAR 

Ved  at  deltage  i  tempelordinan- 
serne  under  faste  og  bøn  kan  vi 
hjælpe  vores  familier  til  at  blive  mere 
trofaste.  I  templet  kommer  vi  vor 
himmelske  Fader  nærmere. 

Engang  tog  min  mor  og  jeg  til 
templet  under  store  ofre.  Der  bad  vi 
mange  bønner  for  vores  familie,  især 
for  min  lillebror,  som  ikke  havde 
været  aktiv  i  Kirken  i  fem  år.  Da  vi 
vendte  hjem,  erfarede  vi,  at  samtidig 
med  at  vi  havde  bedt  i  templet,  havde 
min  bror  bedt  fuldtidsmissionærerne 
om  at  hjælpe  ham  og  hans  ven  med  at 
føre  et  bedre  liv.  Senere  fik  han  lov  at 
døbe  sin  ven,  og  nu  forbereder  de  sig 
begge  på  at  tage  på  mission. 

Celeste  Mongi, 

Los  Olmos  Gren, 

Villa  Maria  Distrikt  i 

Argentina 


Jeg  er  et  af  13  børn  i  en  sidste 
dages  hellig  familie,  som  har  haft 
samme  problem.  Vi  blev  medlemmer 
af  Kirken  for  14  år  siden,  og  med 
tiden  er  nogle  af  mine  søskende 
blevet  mindre  aktive.  Mange  af  dem 
har  vist  ringe  eller  slet  ingen  respekt 
for  vores  forældre. 

Min  familie  gennemgik  en  stor 
forandring,  da  min  mindste  lillesøster 
døde  efter  en  ulykke.  Vi  fik  øjnene  op 
for,  at  hvis  vi  vil  være  sammen  som 
en  evig  familie,  så  måtte  vi  ændre  os. 
Fem  af  mine  mindre  aktive  søskende 


begyndte  at  komme  i  Kirken  igen, 
vores  adfærd  over  for  hinanden  og 
vores  forældre  forbedredes  og  vore 
skænderier  blev  færre.  Vi  deltog  i  en 
tempelforberedelsesklasse,  som  min 
svoger  underviste  i,  og  fem  måneder 
efter  min  søsters  død  blev  vi  beseglet 
til  hinanden  som  familie  for  tid  og  al 
evighed. 

Forhåbentlig  har  du  ikke  brug  for 
noget  så  drastisk  som  et  dødsfald  i 
familien  for  at  opnå  de  forandringer, 
som  du  ønsker.  Enhver  familie  kan 
udvikle  hengivenhed,  hvis  hvert 
enkelt  familiemedlem  gør  sit  til  at 
gøre  hjemmet  lykkeligere.  Herren 
pålagde  såvel  børn  som  forældre 
ansvaret  for  at  skabe  harmoni  i  fami- 
lien. Hvis  vi  er  høflige,  kærlige,  for- 
stående og  betænksomme,  når  vi 
taler,  beder,  synger  og  arbejder 
sammen,  vil  familiens  medlemmer 
knytte  sig  tættere  til  hinanden.  Vi 
må  være  villige  til  at  ofre  af  vores  tid 
for  at  styrke  familien,  at  kommuni- 
kere, at  lytte,  at  udtrykke  kærlige 
følelser,  at  undgå  at  dømme,  at 
bevare  andres  fortrolighed  og  udøve 
tålmodighed. 

Eder  José  Lagemann, 
Parque  Ouro  Fino  Ward, 
Sorocaba  Trujillo  Stav  i 
Brasilien 


På  min  mission  har  jeg  lært  at 
studere  skrifterne  for  at  finde 
konkrete  svar,  som  kan  hjælpe  dem, 


der  undersøger  Kirken.  Den  samme 
metode  fungerer  med  medlemmer  af 
familien.  Desuden  vil  dagligt  studium 
af  skrifterne  gøre  os  lykkeligere  og 
mere  åndelige,  og  den  samme  ånd 
formidles  videre  til  dem,  vi  omgås. 
Ældste  Amador  Brualio 
Torres  Juårez,  Mexico  City 
Nordmission  i  Mexico 


Min  far,  en  af  mine  brødre  og  en  af 
mine  søstre  er  mindre  aktive,  og  til 
tider  støtter  de  ikke  dem  af  os,  som 
er  aktive.  Jeg  finder  trøst  i  to  løfter. 
Jeg  fik  i  min  patriarkalske  velsignelse 
at  vide,  at  jeg  kunne  styrke  min 
familie  ved  at  bede  og  udvise 
kærlighed,  og  generalautoriteterne 
har  sagt,  at  regelmæssig  læsning  i 
Mormons  Bog  vil  øge  kærligheden 
og  harmonien  i  vore  hjem  (se 
»Mormons  Bog  -  Vores  religions 
slutsten«,  Stjernen,  januar  1987,  s.  3). 
Jeg  bærer  vidnesbyrd  om,  at  bøn, 
kærlighed  og  studium  af  Mormons 
Bog  har  ført  til  positive  forandringer 
i  min  familie. 

Valéria  Cristina 
de  Souza  Ferraz, 
Rio  Doce  1 .  Ward, 
Olinåa  Paulista  Stav  i 
Brasilien 

Vi  kan  holde  sammen  på  vores 
familie  ved  at  holde  familiebøn, 
studere  skrifterne,  holde  familieaften 

og  familieråd.  Styrk  enigheden  ved  at 
udtrykke  kærlighed  og  venlighed  over 
for  dine  forældre  og  søskende,  vær 
tilgivende  og  tålmodig  over  for  dem. 

Forvent  ikke  at  jeres  familieforhold 
bliver  perfekt  med  det  samme.  Man 
opnår  en  fremgang  ved  at  fokusere  på 
de  små  ting,  ved  at  tage  et  lille  skridt 
hver  eneste  dag.  Gud  vil  velsigne  dig 
og  din  familie  for  jeres  indsats. 

Veilomani  Mapapalangi 

Lapu'aho, 
^n   Nifai  (tonganske)  Ward, 
^^   Auckland  Tamaki  Stav  i 

New  Zealand 

Jeg  har  været  medlem  af  Kirken  i 
fem  år.  Til  at  begynde  med  var  jeg 
det  eneste  medlem  af  Kirken  i  min 
familie;  min  kone  var  meget  aktiv  i 
et  andet  trossamfund.  Nu  er  to  af 
mine  børn  blevet  døbt,  og  min  kone 
og  et  tredje  barn  bliver  undervist  af 
missionærerne.  Jeg  tror  fuldt  og  fast 
på,  at  vi  har  opnået  disse  velsignelser, 
fordi  jeg  har  fastet  og  bedt  og  besøgt 
templet.  Jeg  vil  opfordre  dig  til  at 
gøre  det  samme  og  udvise  tålmo- 
dighed. Dit  ønske  vil  blive  opfyldt, 
når  du  mindst  af  alt  venter  det. 
José  Marcos  Garcia, 
Newark  (spanske)  Ward, 
Scotch  Plains  Stav  i 
Ne<w  jersey 


Hjælp   din  familie    til   at   opnå 
harmoni  med  hinanden  og  Herren 


gennem  bøn,  studium  af  skriften, 
familiesamvær  og  måske  ved  at  læse 
gode  artikler  fra  Stjernen  for  dem. 
Men  hvis  de  stadig  ikke  viser  inter- 
esse, så  lad  være  med  at  blive  utål- 
modig. Bed  hver  eneste  dag  i 
kærlighed.  Jeg  ved  af  egen  erfaring, 
at  vor  himmelske  Fader  og  Frelseren 
våger  over  os,  selv  når  vi  ikke 
henvender  os  til  dem.  Opgiv  aldrig 
håbet. 

Kazuko  Oikawa, 
Kitakami  Gren, 
Morioka  Distrikt  i  Japan 


Hvis  der  er  noget,  som  har  hjulpet 
mig  i  mit  hjem,  så  er  det  min  tro  på 
bønnens  og  fastens  principper,  det  er 
principper,  som  virkelig  kan  blødgøre 
hjerter.  Sørg  for  at  huske  dine  ønsker 
for  din  familie  i  dine  bønner  og  udøv 
tro  på  ham,  som  er  i  stand  til  at 
frelse.  Husk  på,  at  han  hører  dine 
bønner  og  kender  til  din  faste.  Dit 
offer  vil  palmen  dig  bringe  (se  »Priser 
profeten«.  Salmer  og  sange,  nr.  17). 

Roneiline  Marti, 

Guacara  Ward, 

Valencia  Los  Sauces  Stav  i 

Venezuela 

Det  er  altid  trist,  når  et  medlem  af 
Kirken  ikke  føler  det  samme  for 
Kirken,  som  du  gør.  Det  er  endnu 
tristere,  når  en  af  vore  kære  ikke 
nyder  de  velsignelser,  som  kommer  af 


at  tilhøre  en  evig  familie.  Det  ved 
jeg,  fordi  jeg  sidder  i  den  situation. 

Jeg  har  erfaret,  at  vi  må  være 
tålmodige  over  for  vore  søskende,  og, 
om  nødvendigt,  vende  den  anden 
kind  til  (se  Luk  6:29),  når  de  sårer 
os.  Hjælp  dem  til  at  forstå,  at  det  er 
en  velsignelse  fra  vor  himmelske 
Fader  at  have  forældre,  og  vi  bør 
elske  dem  og  gøre  dem  stolte  af  os. 

Du  må  udvikle  tålmodighed  og 
ægte  kærlighed  (se  Rom  5:3-5;  1  Kor 
13:4-7),  for  forandringerne  kan  være 
længe  undervejs. 

Florence  Deloumeaux, 
Guadeloupe  Gren, 
Den  Vestindiske  Mission 


Søg  råd  hos  dine  lokale  præste- 
dømmeledere. De  er  kaldet  til  at 
hjælpe  dig,  at  bede  med  dig  og 
vejlede  dig.  Bed  altid  til  din 
himmelske  Fader,  som  elsker  dig  og 
hele  din  familie. 

Louie  A.  Arcangel, 

Lal'Lo  Gren, 

Aparri  Distrikt  i 

Filippinerne 


En  af  hemmelighederne  ved  ægte 
lykke  findes  i  1  Joh  4:19:  »Vi  elsker, 
fordi  han  elskede  os  først.« 

Udvis  kærlighed  mod  dine 
søskende.  Lyt  ukritisk  til  deres 
synspunkter.  Gør  dit,  inden  for  de 


STJERNEN 

28 


rammer,  som  Gud  har  udstukket  for 
vores  handlefrihed.  Bær  dit  vidnes- 
byrd for  dem  og  indbyd  dem  til  at  læse 
skrifterne  med  dig.  Bed  i  tro  din 
himmelske  Fader  om  at  hjælpe  dig. 

Der  er  håb.  Der  er  altid  en  måde, 
hvorpå  du  kan  hjælpe  din  familie 
tilbage  til  aktivitet  og  gensidig 
kærlighed,  men  kun  hvis  du  ikke  giver 
op.  Du  rummer  store  muligheder  for 
at  udvirke  store  og  vidunderlige  og 
gode  ting.  Gør  hvad  er  ret,  så  vil 
Herren  velsigne  dig  på  vidunderlig  vis. 

Lerma  Mahilum, 

Calatrava  Gren, 

San  Carlos  Distrikt  i 

Filippinerne 


Som  Paulus  siger  i  1  Tim  4:12-13, 
skal  vi  være  eksempler  på  evangelisk 
levevis  i  alle  ting.  Sommetider  er  en 
kærlig  handling,  en  tjeneste  eller  lidt 
tålmodighed  mere  værd  end  tusinder 
af  smukke  ord  om  familiefællesskab. 

Beatriz  Elena  Valero  Tobon, 

Almendros  Gren, 

Santa  Marta  Distrikt  i 

Colombia 


Du  kan  øge  glæden  og  åndelig- 
heden i  dit  hjem,  hvis  du  regelmæs- 
sigt taler  med  dine  forældre.  Du  kan 
bede  dem  om  at  bære  deres  vidnes- 
byrd om  evangeliet  og  fortælle  om 
deres  åndelige  oplevelser.  Ved  at  gøre 
det  udviser  du  kærlighed  og  respekt 


for  dem  og  er  et  godt  eksempel  for 
dine  søskende.  Vær  forberedt  på  at 
besvare  spørgsmål  om  Kirken  og  det 
gengivne  evangelium. 

Bed  om  den  hjælp,  du  har  brug 
for,  og  husk  på  Herrens  løfte:  »Og 
dersom  menneskene  kommer  til 
mig,  vil  jeg  vise  dem  deres  svaghed  ... 
dersom  de  ydmyger  sig  for  mig  og  har 
tro  på  mig,  vil  jeg  gøre  det  svage 
stærkt  for  dem«  (Ether  12:27). 

demente  B.  Dapiaoen, 

Pila  Gren, 

Santa  Cruz  Stav  i 

Filippinerne 


Jeg  er  også  inde  i  en  svær  periode 
med  min  familie.  Jeg  ved,  at  jeg  har 
brug  for  min  Frelser  og  min  himmelske 
Fader. 

Hjælp  dine  søskende  til  at  indse, 
at  familier  kan  være  sammen  for 
evigt,  så  derfor  bør  de  holde  sammen 
i  dette  liv.  Vær  dine  forældres  og 
dine  søskendes  oprigtige  ven  i  alt, 
hvad  du  gør  eller  siger.  Stræb  efter  at 
leve,  sådan  som  Herren  forventer  af 
dig,  og  så  vil  han  hjælpe  dig. 

^gHj^       Claudia  Tania 
w^    Z^      ^ominguez  Herrada, 
I    "    £      TlalpånWard, 
0^         ^■<.   Tlalpdn  Stav,  Mexico  City  i 
Mexico 

Nogle  mennesker,  sommetider 
endog  vore  kære,  ønsker  at  vandre 
på  andre  stier,  end  dem,  der  fører  til 


Jesus  Kristus.  Når  de  med  tiden  får 
øjnene  op  for  deres  fejltagelse, 
glæder  de  sig  over  at  genfinde 
retfærdighedens  vej.  På  samme  måde 
som  en  mand  i  ørkenen,  der  indser, 
at  han  ikke  har  mere  vand,  glæder 
sig  over  at  finde  en  livgivende  brønd. 
Bed  altid  om  at  Guds  Ånd  må 
hvile  på  din  familie  og  led  dem  til  den 
rette  sti  til  Jesus  Kristus,  »det  levende 
vand«,  der  stiller  den  åndelige  tørst 
for  evigt  (se  Joh  4:10-14).  Med  tiden 
vil  de  indse,  at  de  ikke  kan  leve  uden 
hans  indflydelse  i  deres  liv. 
Simon  J.  Daum, 
Freiburg  Ward, 
Bern  Stav  i  Schweiz 


Du  kan  være  med  til  at  gøre 
SPØRGSMÅL  OG  SVAR  bedre  ved  at 
besvare  nedenstående  spørgsmål.  Send  dit 
svar,  så  vi  har  det  senest  den  1.  oktober 
i  998.  Send  det  til  QUESTIONS  AND 
ANSWERS,  International  Magazines, 
50  East  North  Tempk  Street,  Floor  25, 
Salt  Lake  City,  UT  84150-3223,  USA. 
Husk  at  skrive  navn,  privatadresse, 
vuard/gren  og  stav  på  brevet.  Hvis  du  har 
mulighed  for  det,  kan  du  vedlægge  et  foto 
af  dig  selv;  det  vil  dog  ikke  blive  retur- 
neret. En  repræsentativt  udvalg  af 
svarene  vil  blive  trykt. 

SPØRGSMÅL:  Skrifterne  advarer 
os  mod  sladder.  Men  hvad  skal  vi 
gøre,  hvis  nogen  begynder  at  fortælle 
os  sladder  eller  sladre  om  os?  □ 


AUGUST       1998 
29 


U 


KP  „ 


i 


M: 


j- 


M 


/ 


'/ 


/ 


#/ 


/ 


/ 


/ 


Pionerer  på 
de  skønne 
Bahama-øer 

Janet  Thomas 

FOTO:  FORFATTEREN,  BORTSET  FRA  HVOR  ANDET  ER  ANGIVET 


Til  venstre:  Edward  Smith,  der  er  grenspræsident  for 
Nassau  Gren,  står  her  sammen  med  sin  kone  Ciaudina 
uden  for  icirkebygningen.  Herover:  Medlemmer  fra  Nassau 
Gren  samles  på  trappen  foran  kirkebygningen. 


Bahama-øeme  består  af  700 
smukke  øer,  hvoraf  de  30  er 
beboet.  De  ligger  i 
Atlanterhavet  95  km  fra  USA's 
sydøstkyst.  Hvis  landet  havde  en 
nationalfarve,  ville  det  helt  sikkert 
være  lyserød.  Hvorfor  lyserød?  Alle 
regeringsbygningerne  i  Nassau,  som 
er  hovedstaden  på  New  Providence 
Island,  er  beklædt  med  lyserødt 
puds.  Det  hvide  træværk  og  de 
fuchsiafarvede  og  røde  bougain- 
villea-blomster,  som  omgiver 
Nassaus  bygninger,  får  dem  til  at 
glitre  mod  den  klare  blå  baggrund, 
som  består  af  havet  og  himlen. 

Konkylierne  er  også  lyserøde 
indeni.  Konkylier,  der  engang 
udgjorde  hovedbestanddelen  af 
maden  her,  er  et  stort  skaldyr,  der  nu 
ofte  serveres  i  fiskeretter  eller  som 
små  indbagte  godbidder. 

Bahama-øemes  befolkning  har  for 
størstedelens  vedkommende  engelske, 
amerikanske  eller  afrikanske  aner, 
men  i  de  seneste  år  er  der  kommet 
mange  tilflyttere  fra  Haiti.  Det  offici- 
elle sprog  er  engelsk,  men  den  haiti- 
anske befolkning  taler  haitiansk 
creolsk. 

De  første  sidste  dages  hellige 
missionærer    kom    hertil    i    1979. 

19  9  8 

Antoine  og  Leona  Ferrier,  ff/ 
høfre,  blev  henholdsvis  den 
første  bahamansice  grenspræsi- 
dent  og  hjælpeforeningspræsi- 
dentinde.  Da  Ciarence  E.  Newiy 
Jun.,  herunder,  studerede  i  Utah, 
blev  han  som  den  første  baha- 
maner  døbt  ind  I  Kirken. 


Desværre  blev  de  nægtet  indrejse- 
visa.  Først  i  1985  kunne  fuldtidsmis- 
sionærerne  vende  tilbage  hertil.  Den 
20.  november  1997  indviede  ældste 
Neal  A.  Maxwell  Bahama' øerne  til 
evangeliets  forkyndelse.  I  dag  har 
Kirken  to  grene  i  landet  -  den 
engelsktalende  Nassau  Gren  og  den 
fransk'  og  haitiansk  creolsktalende 
Soldier  Road  Gren. 

Når  besøgende  gæster  den  char- 
merende kirkebygning  på  Soldier 
Road  på  New  Providence  Island, 
omgås  de  levende  pionerer.  Hvert  år 
når  Kirken  på  Bahama- øerne  nye 
milepæle.  Og  disse  første,  trofaste 
medlemmer  -  den  første  bahamaner, 
som  blev  døbt,  den  første  baha- 
manske  grenspræsident,  den  første 
bahamaner,  der  tjente  som  fuldtids- 
missionær,   det  første  bahamanske 

par,  der  blev  viet  i  templet,  og  den 
første  bahamanske  familie,  som  blev 
beseglet  til  hinanden  -  er  der  alle 
sammen  hver  søndag,  hvor  de  øger 
deres  tro  på  Jesus  Kristus  og  opbygger 
Guds  rige  i  deres  smukke  land. 

FØLTE  SIG  DRAGET  MOD  UTAH 

Ciarence  E.  Newry  Jun.  var  den 
første  bahamaner,  der  blev  døbt  som 
medlem  af  Kirken.  Han  blev  medlem 
af  Kirken  for  19  år  siden,  da  han  som 
studerende  boede  i  Utah.  Nu  er  han 
rektor  for  den  tekniske  afdeling  af  en 
statslig  skole.  Hver  morgen  før 
daggry  foretager  han  et  par  runder  i 
sin  bil  for  at  hente  de  fleste  af  teena- 
gerne fra  de  to  grene  og  køre  dem 
hen  til  kirkebygningen,  hvor  de 
afholder  morgenseminar.  Så  venter 
han,  indtil  seminar  er  forbi,  og  kører 


A  i/ 


g 


eleverne  hjem,  inden  han  selv  tager 
på  arbejde.  Hvis  han  ikke  lagde  bil 
til,  ville  de  fleste  af  eleverne  ikke 
kunne  deltage  i  seminar. 

Bror  Newrys  speciale  er  træsløjd. 
For  tyve  år  siden  blev  han  tilbudt  et 
stipendium,  så  han  kunne  komme  på 
fagskole  hvor  som  helst  i  USA.  Han 
mindes:  »Jeg  kiggede  alle  katalogerne 
igennem.  Så  bad  jeg  og  valgte  Utah 
Technical  College.  Embedsmændene 
spurgte  mig,  hvorfor  jeg  havde  valgt 
Utah.  De  sagde,  at  mormonerne  ikke 
brød  sig  om  sorte.  Men  jeg  var  fast 
besluttet  på  at  gå  i  skole  i  Utah.« 

På  Utah  Technical  College  (det 
nuværende  Utah  Valley  State 
College)  traf  han  nogle  medlemmer 
af  Kirken,  som  blev  hans  venner. 
Han  fandt  også  ud  af,  at  han,  som 
han  delte  værelse  med,  var  et  mindre 


aktivt  medlem  af  Kirken.  Bror 
Newry  ville  gerne  overvære  et  sidste 
dages  helligt  kirkemøde,  så  han  insi- 
sterede på,  at  hans  værelseskam- 
merat stod  op  og  tog  ham  med  i 
Kirke.  Selvfølgelig  blev  han  præsen- 
teret for  missionærerne. 

»Jeg  fortalte  missionærerne,«  siger 
bror  Newry,  »at  jeg  havde  nogle 
spørgsmål,  som  jeg  ville  have  dem  til 
at  svare  på,  inden  vi  begyndte  at 
drøfte  deres  religion.  Jeg  ville  vide: 
Hvor  kommer  jeg  fra?  Hvorfor  er  der 
ingen  profeter?  Hvor  skal  jeg  hen? 
Hvor  tog  Kristus  hen  efter  sin  død?« 
Fuldtidsmissionærerne  smilede  bredt. 
Da  de  havde  besvaret  bror  Newrys 
spørgsmål,  sagde  han:  »Nu  ved  jeg,  at 
jeres  kirke  er  sand.« 

Da  bror  Newry  vendte  tilbage  til 
Bahama- øerne,  erfarede  han,  at  der 
var  blevet  dannet  en  meget  lille  gren, 
mens  han  havde  været  væk.  Den  lille 
gren  mødtes  i  private  hjem  og  lejede 
bygninger,  indtil  de  byggede  deres  egen 
kirkebygning.  Han  forblev  trofast  i  de 
år,  som  fulgte,  og  modtog  med  tiden 
sin  tempelbegavelse.  På  et  tidspunkt 
spurgte  hans  veninde  Antoinette 
Russell,  om  hun  måtte  komme  med 
ham  i  kirke.  Medlemmernes  varme 
gjorde  et  dybt  indtryk  på  hende,  og 
uden  at  sige  noget  til  Clarence 
begyndte  hun  at  blive  undervist  af 
missionærerne.  Hun  siger:  »Jeg  vidste, 
at  vi  begge  to  var  noget  særligt.  Da 
missionærerne  fortalte  mig,  hvor  vi 
kommer  fira,  vidste  jeg,  at  det  var 
sandt.  Jeg  følte  en  fred.« 

Antoinette  og  Clarence  Newry 
blev  gift  i  templet  i  Orlando  i  Florida 


i  marts  1997.  Flere  andre  baha- 
manske  par  har  fået  deres  ægte- 
skaber beseglet  i  templet,  men 
Newrys  er  de  første,  som  er  blevet 
viet  i  templet. 

FØRST  TIL  AT  TJENE 

Nogenlunde  samtidig  med  at  bror 
Newry  blev  undervist  i  evangeliet  i 
Utah,  blev  Antoine  og  Leona  Ferrier 
præsenteret  for  evangeliet  af 
Alexander  Paul,  den  haitianske  gene- 
ralkonsul i  Nassau.  Familien  Ferrier 
blev  medlem  af  Kirken  i  1978  og  blev 
den  første  bahamanske  grenspræsi- 
dent  og  den  første  bahamanske  hjæl- 
peforeningspræsidentinde,  og  de 
tjente  i  de  kaldelser  i  mange  år. 

Bror  Paul  var  selv  omvendt  til 
Kirken.  Mens  han  var  generalkonsul  i 
Nassau,  blev  han  interesseret  i  Kirken, 
forhørte  sig  om  den  og  fløj  til  Utah, 
hvor  han  overværede  en  generalkon- 
ference. Det  han  hørte  og  så,  gjorde 
dybt  indtryk  på  ham,  og  han  blev 
henvist  til  to  SDH-familier,  som  boede 
på  Bahama- øerne,  nemlig  familierne 
McComb  og  Ballard.  De  to  familier 
havde  afholdt  kirkemøder  i  deres  egne 
hjem.  Alexander  Paul  og  hans  familie 
blev  undervist  i  evangeliet  og  døbt. 
Derefter  opfordrede  han  familien 
Ferrier  til  at  høre  om  evangeliet. 

Den  første  fuldtidsmissionær,  som 
blev  kaldet  fra  Bahama- øerne,  var 
Keith  Dean.  Han  blev  medlem  af 
Kirken,  mens  han  studerede  på 
Brigham  Young  University  på  Hawaii. 
»Jeg  havde  absolut  ikke  til  hensigt  at 
slutte  mig  til  Kirken,«  sagde  han,  »og 
jeg  undgik  missionærerne  de  første  to 

Herover:  Marco  Dauphin  og 
Sidney  Noel  Jacques,  to  unge 
sidste  dages  hellige  og 
kommende  ledere  af  Kirken  på 
Bahama-øerne.  Nassau  Grens 
Unge  Pigers  præsidentskab,  til 
højre,  består  af  Willamae 
Kemp,  Claudina  Smith  og 
Antoinette  Newry. 


måneder,  jeg  var  der.«  Men  efter  at 
være  blevet  undervist  af  missio- 
nærerne og  have  fået  en  åndelig 
bekræftelse,  blev  han  døbt  den  5. 
december  1981.  Tre  år  senere  tjente 
han  i  Fresno -missionen  i  Californien. 
Den  nuværende  bror  Dean  og  hans 
hustru  Winnie  har  tre  børn,  og  han 
virker  som  ældsternes  kvorumspræ- 
sident  i  Nassau  Gren. 

Et  andet  ihærdigt  medlem  er  Talma 
»John«  Bastian.  Bror  Bastian,  der  er 
født  på  Haiti,  blev  præsenteret  for 
evangeliet  af  sin  ven  Antoine  Ferrier. 
Efter  at  have  læst  to  af  Kirkens  pjecer 
bad  Talma  sin  ven  om  flere  oplys- 
ninger. Bror  Ferrier  gav  ham  nogle 
bøger  om  Kirken,  bl.a.  Et  stort  og 
forunderligt  værk  af  ældste  LeGrand 
Richards.  Han  læste  ivrigt  bøgerne 
og    var    parat,    da    missionærerne 

opsøgte  ham.  Han  tjener  nu  som 
ældsternes  kvorumspræsident  i 
Soldier  Road  Gren. 

SKYERNE  SPREDTES 

En  af  Nassau  Grens  trofaste 
medlemmer  er  Willamae  Kemp,  som 
begyndte  at  komme  i  grenen  for  18  år 
siden,  da  Antoine  og  Leona  invite- 
rede hende  med  til  et  møde.  »Leona 
fortalte  mig,«  mindes  søster  Kemp, 
»at  hun  kunne  se  mig  som  medlem  af 
Kirken.  Hun  sagde,  at  hun  mente, 
det  lige  var  noget  for  mig.« 

Søster  Kemp  glemmer  aldrig  det 
første  møde.  Læreren  talte  om 
Guddommen,  et  emne,  som  søster 
Kemp  altid  havde  funderet  meget 
over.  Da  hun  fik  forklaret,  at  Kirkens 
medlemmer  tror,  at  Gud  Faderen, 
hans  Søn  Jesus  Kristus  og  Helligånden 


er  særskilte  personer,  som  har  et  fælles 
formål,  siger  Willamae:  »Det  var  som 
om  skyerne  spredtes.  Lige  siden  den 
dag  har  jeg  hele  tiden  lært  mere.« 

Søster  Kemp  mener,  at  nogle  af  de 
mest  mindeværdige  tider  i  grenens 
historie  var  perioden  mellem  1986 
og  1988,  hvor  medlemmerne  samar- 
bejdede om  at  bygge  en  kirkebyg- 
ning. »Vi  gjorde  alt,  hvad  man  kan 
forestille  sig,«  forklarer  hun,  »Vi 
holdt  loppemarkeder,  solgte  kager  og 
vaskede  biler.  Hver  lørdag  foretog  vi 
os  et  eller  andet  for  at  samle  penge 
ind.  Og  vi  arbejdede  på  at  rydde 
byggegrunden  for  ukrudt.  Vi  voksede 
sammen  åndeligt,  og  vi  kom  til  at 
elske  hinanden  mere.« 

Søster  Kemp,  der  i  dag  virker  som 
præsidentinde  for  Unge  Piger,  siger: 
»De     unge     mennesker,     som    er 


kommet  ind  i  Kirken  i  de  seneste  år, 
er  virkelig  stærke.  Jeg  glæder  mig  til, 
at  Kirken  spredes  over  hele  landet.« 

EN  DETEKTIV  UNDERSØGER  KIRKEN 

Nassau  Grens  nuværende  grens- 
præsident,  Edward  Smith,  husker 
nøjagtig,  hvordan  han  blev  interes- 
seret i  Kirken.  Bror  Ferrier  afholdt 
gratis  kurser  i  haitiansk  creolsk.  Som 
kriminalinspektør  i  politiet  var  præ- 
sident Smith  interesseret  i  at  lære 
haitiansk  creolsk  for  at  kunne 
kommunikere  med  den  store  haiti- 
anske befolkningsgruppe. 

For  at  vise  sin  påskønnelse  af 
sprogkurset  besluttede  præsident 
Smith  at  overvære  et  af  Kirkens 
møder.  Men  på  en  eller  anden  måde 
tog  han  fejl  af  tidspunktet.  Da  han 
nåede  frem  til  kirkebygningen,  var 
der  ikke  nogen.  Han  kredsede 
omkring  i  området  i  en  times  tid,  før 
der  kom  nogen  og  åbnede  bygningen 
og  begyndte  og  stille  stole  op. 

»Der  var  en  venlig  og  varm  atmo- 
sfære,« mindes  præsident  Smith. 
»Jeg  følte  mig  hjemme  fra  første 
færd.«  Den  første  søndag  over- 
værede han  gæsteklassen.  Han  lagde 
mærke  til,  at  man  anvendte  en 
anden  hellig  skrift.  Mormons  Bog, 
sammen  med  Bibelen.  Han  spurgte, 
hvordan  han  kunne  få  fat  i  et  eksem- 
plar af  bogen.  Missionærerne  gav 
ham  med  glæde  et  eksemplar. 

Mens  han  undersøgte  Kirken, 
opdagede  han,  at  han  tit  forsvarede 
den  over  for  sine  kolleger.  »Men  jeg 
var  ikke  sikker  på,  hvor  stærkt  mit 
vidnesbyrd   var,«   siger   han.    »Jeg 


besluttede,  at  jeg  måtte  finde  ud 
af  det.« 

I  en  længere  periode  bad  præsi- 
dent Edward  Smith,  og  han  deltog  i 
Kirkens  møder  og  studerede  evan- 
geliet. Han  mindes  en  bestemt  dag; 
»Jeg  læste  i  skrifterne.  1  dag  er  jeg 
ikke  sikker  på,  hvad  det  var,  jeg 
læste.  Jeg  følte  bare  en  indre  varme. 
Det  var  den  kirke,  jeg  havde  søgt 
efter.  Jeg  vil  blive  i  denne  Kirke, 
uanset  hvad  der  sker  i  mit  liv.« 

Efter  sin  dåb  inviterede  præsident 
Smith  sin  veninde  Claudina  med  i 
kirke.  Hun  blev  undervist  af  missio- 
nærerne og  besluttede  at  blive  døbt. 
De  blev  gift,  og  fire  år  senere  blev  de 
det  første  bahamanske  ægtepar,  som 
fik  deres  ægteskab  beseglet  i  templet. 

Historien  fortsætter.  Medlemmer  af 
Nassau  Gren  og  den  haitiansk- creolsk- 
og  fransktalende  Soldier  Road  Gren 
har  spændende  historier  at  fortælle, 
om  hvordan  de  hørte  om  evangeliet  og 
opnåede  et  vidnesbyrd.  De  unge 
mennesker  reagerer  på  gruppepres  ved 
at  forsvare  deres  tro  (se  »Det 
genfundne  paradis«,  side  36  i  dette 
nummer).  Børnene  tager  det,  som  de 
lærer,  med  sig  hjem  til  deres  kvarterer, 
hvor  man  lægger  mærke  til  deres  posi- 
tive indflydelse.  Det  er  umuligt  at 
være  aktivt  medlem  af  Kirken  på 
Bahama-øeme  og  forblive  anonym. 

Medlemmerne  har  et  brændende 
ønske  om  at  se  værket  vokse  på  deres 
øer.  Som  ægte  pionerer  har  de  viet 
deres  liv  til  deres  Herre  og  Frelser 
Jesus  Kristus.  Evangeliets  lys,  som 
stråler  fra  dem,  genspejler  alt,  hvad 
der  er  smukt  på  Bahama- øerne.  D 

DET  GENFUNDNE  PARADIS 


De  fleste  unge  i  Kirken  er 
travlt  optaget  af  seminar, 
skole,  kirkekaldelser,  fami- 
lieaktiviteter, lektier,  fritidsaktivi- 
teter, job  og  frivilligt  arbejde.  Med  alt 
det  knokleri  kunne  det  så  ikke  være 
rart  at  slippe  væk  fra  det  hele? 

Forestil  dig  en  tropisk  ø  med 
varmt,  hvidt  sand,  en  blid  brænding 
og  palmer,  der  svajer  blidt  i 
baggrunden.  Er  det  næsten  ikke,  som 
om  du  kan  mærke  solskinnet  varme 
dit  ansigt?  Inden  du  falder  i  søvn 
under  den  tropiske  sol,  kunne  du 
måske  tænke:  Her  ville  jeg  gerne  bo. 

Det  er  der  faktisk  nogen,  som  gør. 
Nassau   på    Bahama-øerne    er    et 
paradis,   der   er  hjem  for  mange 
mennesker.   Her  bliver  det  aldrig 
koldt.  Der  er  altid  rigelig  med  frisk 
fisk.   Delfiner  boltrer  sig  i  det 
krystalblå  vand.  Planter,  der  ville 
visne  og  dø  andre  steder,  trives  her 
med  store  lyserøde,  lilla  og  orange 
blomster,  der  fylder  luften  med  deres 
liflige  duft.  Man  hører  næsten  altid 
musik     et     eller     andet     sted     i 
baggrunden. 

De  unge  på  Bahama- øerne  nyder 
deres  herlige   klima  og  omgivelser, 


Lisa  M.  Grover 

men  de  er  ikke  immune  over  for 
dagligdagens  pres.  De  ved,  at  sand 
fred  ikke  kommer  af  musik  eller 
mad  eller  solskin.  Den  kommer  af  at 
leve  et  liv,  som  bygger  på  evange- 
liets principper.  Ikke  alene  elsker  de 
evangeliet,  de  er  også  ivrige  efter  at 
fortælle  andre  om  det. 

Eftersom  evangeliet  kun  har 
været  på  deres  ø  i  knap  20  år,  er  disse 
unge  bahamanere  ægte  pionerer. 
Mange  er  det  første  og  eneste 
medlem  af  Kirken  i  deres  familie. 

HENDES  HJERTES  ØNSKE 

Angela  Vildor  flyttede  til  Bahama- 
øerne  fra  Haiti  med  sin  familie  for 
nogle  få  år  siden.  Flytning  betød 
mange  forandringer,  blandt  andet 
skulle  bun  lære  engelsk,  hvilket  var 
en  stor  udfordring,  eftersom  hun 
havde  talt  haitiansk  creolsk  hele  sit 


gav  mig  et  eksemplar  af  Mormons 
Bog,  og  senere  fortalte  de  mig  om 
den.  Jeg  fortalte  dem,  at  når  jeg  læste 
i  Mormons  Bog,  følte  jeg  noget 
meget  stærkt.  Det  var  en  usædvanlig 
følelse.  De  forklarede,  at  det,  jeg 
følte,  var  Ånden.« 

Kort  efter  at  Angela  havde  fortalt 
missionærerne  om  sine  følelser,  blev 
hun  undervist  og  døbt.  Nogle  få  uger 
senere  blev  Angelas  lillesøster, 
Annette,  også  døbt.  Sammen 
hjælper  de  hinanden  med  at  lære 
mere  om  evangeliet  og  fortælle 
resten  af  deres  familie  og  deres 
venner  om  det. 

»Nogle  af  mine  venner  er  forvir- 
rede,«  siger  Annette.  »Når  de  kigger 
i  Mormons  Bog  og  får  øje  på  Første 
Nephi,  siger  de:  >Nå,  så  det  er  din 
Første  Mosebog? <  Så  forklarer  jeg 
dem,  at  Første  Mosebog  er  Første 


liv.  En  eftermiddag  inviterede  en  af     Mosebog,  og  Nephi  er  Nephi,  og  at 
hendes  venner  hende  med  til  et      jeg  tror  på  dem  begge.« 


gratis  engelskkursus,  som  blev 
afholdt  af  Jesu  Kristi  Kirke  af  Sidste 
Dages  Hellige.  Angela  tog  med 
taknemlighed  mod  invitationen. 

»Jeg  traf  missionærerne  henne 
på  engelskkurset,«  siger  hun.  »De 

Misforståelse  med  hensyn  til 
Mormons  Bog  er  ikke  de  eneste 
udfordringer,  som  Angela  og  Annette 
står  overfor.  Fordi  Kirken  stadig  er  så 
lille  på  Bahama-øerne,  er  der 
desværre  stadig  mange  misforståelser 

19  9  8 


nnette  og  Angela 
Vildor,  ff7  venstre,  blev 
medlemmer  af  Kirken,  da 
Angela  blev  præsenteret 
for  missionærerne  ved  et 
engelskkursus.  Annette 
siger,  at  efter  at  have  læst 
Mormons  Bog,  »vidste  jeg 
inderst  inde,  at  jeg 
virkelig  ønskede  at  blive 
medlem  af  Kirken.« 


Grenspræsident  Edward 
Smith,  øverst,  og  andre 
ledere  arbejder  hårdt  på 
at  støtte  de  unge  i  denne 
morgenseminarklasse, 
herover. 


med  hensyn  til  Kirkens  lære  og  reli- 
giøse skikke.  På  grund  af  det  gruppe- 
pres, som  disse  misforståelser 
medførte,  syntes  Annette  til  at 
begynde  med  ikke,  at  det  var  en  god 
idé,  at  hendes  søster  blev  medlem  af 
Kirken.  Men  Angela  overtalte  sin 
søster  til  at  læse  Mormons  Bog  og 
selv  undersøge  sagen. 

»I  Mosiah  tales  der  om  at  stå  som 
Guds  vidne  til  alle  tider  og  på  alle 
steder.  Det  kan  jeg  godt  lide,«  siger 
Annette.  »Og  så  tales  der  om 
ønsker,  og  jeg  vidste,  at  jeg  inderst 
inde  ønskede  at  blive  medlem  af 
Kirken.  I  det  øjeblik  vidste  jeg,  at  jeg 
skulle  slutte  mig  til  Kirken.« 

FAMILIESJOV 

Ligesom  Angela  og  Annette  er 
Marco  Dauphin  ivrig  efter  at  udbrede 
evangeliet  ved  at  fortælle  alle  og 
enhver  om  det.  Marco  minder  meget 
om  så  mange  andre  unge  mænd  på 
sin  alder.  Han  er  vild  med  basketball 
og  har  let  til  smil.  Men  der  er  noget, 
som  er  lidt  anderledes  ved  ham.  Han 
er  leder.  Han  præsenterer  sine 
venner  og  sin  familie  for  det,  som  han 
synes  er  godt  og  opbyggende.  Han 
ved,  hvordan  man  inddrager  alle  og 
får  alle  til  at  føle  sig  godt  tilpas.  Da 
han  traf  missionærerne  for  nogle  år 
siden,  vidste  han  straks,  at  de  havde 
noget  særligt,  noget,  som  han  også 
gerne  ville  have. 

»Jeg  kan  huske,  at  missionærerne 
fortalte     mig     om     Kristi     andet 


komme,«  siger  han.  »Det  var  jeg  helt 
vild  med.« 

Han  var  hurtigt  parat  til  at  blive 
døbt,  og  det  samme  var  hans  lillebror 
Derek.  Deres  lillesøster  Sandra 
fulgte  snart  efter.  Hans  yngste  søster, 
Tina,  var  for  lille  dengang,  men  er 
siden  blevet  døbt.  Men  Marcos 
storesøster,  Rosenelle,  var  ikke  sikker 
på,  at  det  var  en  god  idé  at  blive 
medlem  af  Kirken. 

»Jeg  følte  mig  sikker  på,  at  Kirken 
ikke  var  sand,«  siger  Rosenelle. 

Men  fordi  Marco  blev  ved  med  at 
opmuntre  hende,  fortsatte  Rosenelle 
med  at  blive  undervist  af  missio- 
nærerne. Hun  forpligtede  sig  aldrig 
rigtig  til  dåb,  men  afviste  heller  ikke 
tanken  helt. 

»Jeg  gav  aldrig  op,«  siger  Marco. 
»Jeg  vidste,  at  det  ville  ske.« 

Og  det  gjorde  det.  Da  Rosenelle 
en  eftermiddag  læste  i  Mormons 
Bog,  læste  hun  om  Alma  den  yngre. 
Hun  begyndte  at  tænke  på  sit  eget 
liv  og  den  retning,  som  hun  havde 
valgt  at  gå.  Den  dag  bad  hun  længe, 
og  hun  følte  noget,  som  hun  ikke 
helt  kunne  beskrive. 

»Marco  fortalte  mig,  at  det  var 
Anden,«  siger  Rosenelle.  »Jeg  vidste, 
at  han  havde  ret.  Jeg  blev  omvendt 
og  døbt.  Det  har  jeg  aldrig  fortrudt.« 

Dauphin-børnenes  mor  er  ikke 
medlem  af  Kirken,  og  hun  er  ofte 
nødt  til  at  arbejde  mandag  aften.  Så 
Marco  og  Rosenelle  holder  familie- 
aften  med  lege,  sange,  bøn  og  en 


lektion.  Sommetider  er  fuldtidsmissi- 
onærerne  inviteret  med. 

Det  er  lidt  af  en  udfordring  at 
koordinere  deres  aktiviteter  i  Kirken, 
men  Dauphinerne  siger,  at  det  er 
umagen  værd.  »Det  har  været  en  stor 
lettelse  for  os  at  blive  medlem  af 
Kirken,«  siger  Marco.  »Når  vi  har 
Ånden  i  vores  hjem,  føler  vi  os 
knyttet  tættere  sammen.  Vi  har  det 
bare  bedre.« 

»HVID«  JUL 

Da  familien  Rabasto  blev  medlem 
af  Kirken  for  fire  år  siden,  gik  de 
helhjertet  ind  for  sagen.  Da  de 
flyttede  til  Bahama- øerne  fra 
Filippinerne,  blev  deres  far,  Adolfo, 
kaldet  til  grenspræsident.  De  holder 
familieaften  regelmæssigt.  Familiens 
to  gymnasieelever,  Archie  og 
Roselle,  deltager  begge  i  seminar 
hver  dag.  De  læser  dagligt  i  skriften 
sammen  med  familien.  Deres  store- 
søster Rinna  studerer  på  Brigham 
Young  University. 

Det,  familien  elsker  ved  Kirken, 
er  den  julegave,  som  de  fik  sidste  år. 
I  juleferien  tog  familien  til  templet  i 
Orlando  i  Florida  for  at  blive 
beseglet  til  hinanden. 

»Jeg  var  meget  glad  for  at  være  i 
templet,«  siger  Archie.  »Jeg  kan 
huske,  at  mine  søstre  græd,  og  jeg 
følte  mig  så  glad  og  fredfyldt.« 

1  Orlando  tog  familien  afsked  med 
Rinna,  som  skulle  på  skole.  De  savner 
hende  selvfølgelig,  men  de  siger,  at  de 

er  trygge  ved  at  hun  er  helt  ovre  i 
Utah,  for  de  ved,  at  de  altid  vil  være 
en  familie,  uanset  hvor  de  er. 

»Alle  i  templet  fortalte  os,  hvor 
godt  vi  så  ud  med  vores  hvide  tøj  og 
kulsorte  hår,«  siger  Roselle.  »Vi  følte 
os  også  rigtig  godt  tilpas.  Man  kunne 
mærke  klimaanlægget  i  templet,  men 
jeg  var  varm  i  hjertet.  Den  følelse, 
som  jeg  havde  der,  er  ubeskrivelig.« 

STÆRKE  VIDNESBYRD 

De  unge  på  Bahama- øerne  er  få, 
men  har  stor  styrke  og  hengivenhed. 
De  kan  alle  fortælle  beretninger  om, 
hvordan  evangeliet  forandrede  deres 
liv.  Der  er  Nancy  Bowe,  en  stille 
rosenpige,  der  virker  som  klassepræ- 
sident i  seminar.  Der  er  Kelford  Gean, 
der  minder  sin  mor  om,  at  hun  skal 
studere  skriften  med  ham  hver  aften. 
Der  er  D.  D.  Wilson,  der  tog  sine 
skrifter  og  sin  dagbog  med  på  en 
skoleudflugt  til  Florida,  fordi  hun 
ikke  ville  gå  glip  af  sin  læsning  og  sit 
dagbogsskriveri. 

Det  kan  være  svært  at  efterleve 
evangeliet  på  Bahama-øeme,  fordi 
der  er  så  få  medlemmer,  som  bor  så 
spredt,  men  de  unge  lever  op  til 
udfordringen  med  hjælp  fra  deres 
ledere  og  venner.  De  håber,  at  der  en 
dag  i  stedet  for  et  par  små  grene  vil 
være  mange,  store  og  aktive  ward  på 
deres  øer.  Når  historien  om  Kirken  på 
Bahama- øerne  en  dag  skal  skrives,  vil 
deres  navne  sandsynligvis  blive 
nævnt  som  dem,  der  lagde  grunden. 


som  andre  kunne  bygge  på.  Men  lige 
nu  er  de  glade  for  at  være  der,  hvor 
de  er,  og  de  nærer  stor  kærlighed  til 
hinanden  og  til  evangeliet. 

Og  skønt  de  elsker  deres  smukke 
land,  så  ved  de  godt,  at  det  ikke  er, 
hvor  man  bor,  men  hvordan  man 
lever,  der  betyder  noget.  De  ved,  at 
når  man  har  evangeliet,  kan  et  hvilket 
som  helst  sted  være  et 
paradis.  D 


Ligesom  unge  piger  i  alle  andre 
områder  af  Kirken  elsker  de 
unge  piger  på  Bahama-øerne 
deres  ledere,  som  Willamae 
Kemp,  herover.  D.  D.  Wilson  og 
hendes  mor,  Ella  Walkine, 
herunder,  er  gode  venner. 

eg  har  været  velsignet  med  meget.  Men  én  velsig' 
nelse  har  altid  syntes  at  undslippe  mig  -  en 
følelse  af  selvværd.  Jeg  ved  godt,  at  det  ikke 
gjorde  det  bedre,  at  jeg  altid  sammenlignede  mig  med 
andre.  Ofte  sammenlignede  jeg  min  største  svaghed 
med  andres  største  styrke.  Jeg  konkurrerede  mod 
klodens  samlede  befolkning,  og  jeg  vandt  ikke  kampen. 
En  dag  havde  jeg  en  særlig  hård  kamp  henne  i 
skolen.  Mine  modstandere  var  mine  klassekamme- 
rater, som  jeg  følte  udmærkede  sig  på  områder,  hvor 
jeg  syntes,  at  jeg  klarede  mig  elendigt.  Fortvivlet  og 
ked  af  det  dryssede  jeg  væk  fra  dem  og  satte  mig  ned  i 
en  øde  gang  på  skolen.  Jeg  gjorde  alt,  hvad  jeg  kunne 
for  at  holde  de  tårer  tilbage,  som  allerede  trillede  ned 
ad  mine  kinder. 

Til  sidst  hev  jeg  min  Mormons  Bog  frem  og  begyndte 
at  læse.  Jeg  faldt  over  et  skriftsted  i  1  Nephi  19:9:  »Og 


på  grund  af  ugudelighed  vil  verden  agte  ham  for  intet; 
derfor  hudstryger  de  ham,  og  han  tåler  det,  de  slår  ham, 
og  han  tåler  det.  Ja,  de  spytter  på  ham,  og  han  tåler  det 
på  grund  af  sin  miskundhed  og  langmodighed  med 
menneskenes  børn.« 

Helligånden  kom  over  mig  og  fyldte  mig  med 
indsigt.  Aldrig  har  et  skriftsted  betydet  mere  for  mig, 
end  det  skriftsted  gjorde  for  mig  på  det  tidspunkt.  Der 
faldt  flere  tårer  fra  mine  øjne. 

Verden  så  på  selveste  Jesus  Kristus  med  fjendskab  og 
foragt.  Men  han  sejrede.  Han  vidste,  hvem  han  var,  og 
hvad  han  skulle  udrette.  Han  lod  ikke  verdens  afvisning 
påvirke  hans  selvopfattelse,  ødelægge  hans  forhold  til 
Faderen  eller  hindre  ham  i  at  gøre  det,  som  han  vidste 
var  rigtigt.  Jeg  forlod  den  øde  gang  fast  besluttet  på  at 
klare  mig,  uanset  hvordan  verden  modtager  mig  -  eller 
hvordan  jeg  tror,  jeg  bliver  modtaget.  D 

Du  ved,  at  du  er  Guds  barn  og 
har  stor  værdi  i  hans  øjne. 
Men  selv  om  man  ved  det,  kan  det  af 
og  til  være  svært  at  have  det  godt 
med  sig  selv.  Prøv  et  par  af  følgende 
forslag.  Du  har  intet  at  tabe,  udover 
dine  negative  følelser. 

SÆT  DIG  MÅL 

Livet  er  mere  spændende,  når  du 
arbejder  på  at  nå  nogle  mål.  Tænk 
på  disse  principper,  når  du  sætter 
dine  mål: 

•  Sæt  realistiske  mål  -  ikke  så 
høje  mål,  at  de  er  umulige  at  nå.  Sæt 
nogle  mindre  mål.  Jo  flere  mål,  du  når, 
desto  bedre  får  du  det  med  dig  selv. 

•  Skriv  alle  dine  mål  ned.  Husk, 
at  et  mål,  som  ikke  er  skrevet  ned, 
forbliver  et  ønske. 

•  Fortæl  en  ven  om  dine  mål  og 
motivér  vedkommende  til  selv  at 
sætte  sig  nogle  mål.  På  den  måde 
kan  I  motivere  og  rose  hinanden. 

•  Hold  fast  ved  dine  mål.  Gør 
det,  der  skal  til  for  at  nå  dem,  og  lad 
være  med  at  give  op,  hvis  det  er  en 
udfordring  at  nå  dem. 

•  Lad  være  med  at  konkurrere 
med  andre.  Konkurrér  med  dig  selv. 
Lad  ikke  dine  mål  være  afhængige  af 


andres  resultater.  Beslut  dig  for  at 
udmærke  dig  personligt,  uanset  hvad 
andre  gør. 

•  Fortæl  din  himmelske  Fader 
om  dine  mål.  Tal  med  ham  i  bøn.  Bed 
om  hjælp  til  at  nå  dine  mål  -  eller  en 
forståelse  af,  hvorfor  du  ikke  nåede 
dem.  Han  vil  hjælpe  dig  til  at  føle 
godt  for  det  positive,  som  du 
udretter. 

FORNY  DIG 

Kedsomhed,  monotoni  og  rutine 
kan  få  vores  liv  til  at  virke  trist  og 
skuffende.  Så  hvorfor  ikke  bryde  ud  af 
de  gamle  vaner  og  opleve  noget  nyt? 

•  Prøv  noget  nyt.  Besøg  en  del  af 
din  by,  som  du  aldrig  har  været  i  før. 
Lyt  til  en  ny  radiostation.  Læs  en  ny 
genre  af  bøger.  Foretag  dig  et  eller 
andet  med  en  ny  ven. 

•  Gør  noget  produktivt.  Plant 
noget.  Lær  at  lave  en  ny  ret  mad.  Byg 
noget.  Skriv  et  brev  til  en  eller  anden. 

•  Lær  noget  nyt.  Vælg  et  emne, 
der  interesserer  dig,  og  begynd  at 
samle  oplysninger  om  det.  Læs  bøger 


og  blade  om  emnet.  Tal  med  mennc' 
sker,  der  beskæftiger  sig  med  det. 

•  Yd  tjenestegerning.  Du  aner 
ikke,  hvor  mange,  der  har  brug  for 
hjælp  der,  hvor  du  bor.  Find  ud  af, 
hvad  der  er  brug  for  og  tilbyd  din 
hjælp.  Eller  henvend  dig  til  din 
biskop  eller  grenspræsident  og  spørg, 
hvilke  behov  der  er  i  dit  ward  eller 
din  gren. 

SE  UD  OVER  DIG  SELV 

Generer  dine  småfejl  dig?  Er  hele 
din  dag  ødelagt,  hvis  dit  hår  ikke 
sidder  helt  rigtigt?  De  små  ting,  der 
generer  dig,  bliver  sandsynligvis  slet 
ikke  bemærket  af  dem,  du  omgås. 
Glem  alt  om  dem  ved  at  prøve  på  at  - 

•  fokusere  på  andre.  I  stedet  for 
at  dvæle  ved  egne  svagheder  kan  du 
se  efter  det  gode  i  dem,  du  omgås. 
Påpeg  de  gode  sider  over  for  dem. 

•  lytte  til  andre.  Lyt  med  den 
hensigt  at  forstå,  ikke  bare  for  at 
kunne  komme  med  et  svar. 

•  Husk:  De  mennesker,  som  du 
omgås,  er  sikkert  lige  så  usikre  på  sig 
selv,  som  du  er.  De  er  helt  klar  over 
deres  egne  svagheder.  Så  lad  være 
med  at  gå  og  tro,  at  dine  svagheder 
er  meget  værre  end  alle  andres.  D 

Indtil  jeg  selv  overværede  et  nadvermøde  i  San  Miguel 
Ward  i  Maranga  Stav  i  Lima  i  Peru,  stammede  min 
eneste  viden  om  Kirken  fra  min  far.  Han  havde  været 
medlem  i  mange  år,  men  kom  ikke  i  Kirken. 

Desværre  var  mit  første  indtryk  af  mødet  ikke 
særlig  fordelagtigt.  Jeg  forventede  at  se  en  masse 
amerikanere,  men  der  var  ikke  nogen.  Den  mand,  der 
ledte  mødet,  virkede  ikke  særlig  tiltrækkende  eller 
værdig  -  han  var  lidt  kraftig  og  havde  ikke  meget  hår 
tilbage. 

Men  hen  mod  slutning  af  mødet  indså  jeg  min  fejl' 
tagelse.  Manden  holdt  den  afsluttende  tale,  og  han 
talte  med  myndighed  om  forældres  ansvar  for  at 
undervise  deres  børn.  Da  han  var  færdig,  følte  jeg  en 
brænden  i  mit  bryst,  som  er  svær  at  beskrive.  Jeg  fandt 
snart  ud  af,  at  denne  mand  var  biskoppen. 

Med  tiden  blev  jeg  døbt,  og  biskoppen  og  jeg  blev 
gode  venner.  En  dag  bad  han  mig  om  at  undersøge,  om 
min  far  ville  tale  med  ham.  Jeg  forsøgte  at  undgå  at 
gøre  noget  ved  hans  forespørgsel,  men  han  blev  ved, 
lige  til  jeg  gjorde,  som  han  bad  om.  Det  overraskede 
mig,  at  min  far  sagde,  at  han  meget  gerne  ville  tale  med 
biskoppen. 

Kort  efter  kom  biskoppen  hjem  til  os  og  talte  med 
min  far.  Jeg  holdt  mig  ovenpå,  hvor  jeg  bad  af  hele  mit 
hjerte  om,  at  det  måtte  gå  godt.  Da  de  havde  talt 

færdig,  kaldte  de  mig  ned,  og  jeg  så  biskoppen  og  min 
far  tage  en  varm  afsked  med  hinanden. 

Den  følgende  søndag  var  min  far  i  kirke  for  første 
gang  i  mere  end  20  år.  To  måneder  senere  blev  han 
kaldet  til  at  tjene  som  biskoppens  førsterådgiver. 

Mit  førstehåndsindtryk  var  helt  ved  siden  af.  Vores 
biskops  virke  har  velsignet  mig  og  min  familie 
enormt.  Jeg  ved,  at  vore  kirkeledere  er  kaldet  af  Gud 
og  er  inspirerede,  når  de  giver  os  råd  og  vejledning.  D 

Kom  og  se 

Ældste  Jeffrey  R.  Holland 

De  Tolvs  Kvorum 


Første  gang  to  af  Jesu  Kristi 
disciple  tiørte  ham  tale,  blev  de 
så  bevæget,  at  de  fulgte  efter 
ham,  da  han  forlod  skaren. 
Kristus  fornemmede,  at  nogen 
fulgte  efter  ham,  og  han  vendte 
sig  og  spurgte:  »Hvad  vil  I?«  De 
svarede:  »Rabbi,  hvor  bor  du?« 
Og  Kristus  sagde:  »Kom  og  se!«  (Joh  1:38-39). 

Selve  essensen  af  vores  liv  kan  koges  ned  til  denne 
indledningsscene  fra  Frelserens  jordiske  virke.  Først  er 
der  Frelserens  spørgsmål  til  hver  enkelt  af  os:  »Hvad  vil 
I?«  Det  næste  er  hans  svar  på,  hvordan  vi  kan  finde  det, 
som  vi  søger.  Uanset  hvem  vi  er  eller  hvad  vores  problem 
er,  er  hans  svar  altid  det  samme:  »Kom  til  mig«  (Matt 
11:28).  Kom  og  se,  hvad  jeg  gør  og  hvordan  jeg  anvender 
min  tid.  Lær  af  mig,  følg  mig,  og  undervejs  vil  jeg  give  jer 
svar  på  jeres  bønner  og  hvile  til  jeres  sjæle. 

Jeg  kender  ingen  anden  måde,  hvorpå  I  kan  bære  jeres 
byrder  eller  finde  det,  som  Jakob  kaldte  »den  salighed, 
der  er  beredt  for  alle  de  hellige«  (2  Nephi  9:43).  Det  er 
derfor,  vi  indgår  højtidelige  pagter,  som  bygger  på  Kristi 
forsoning  og  derfor  vi  påtager  os  hans  navn.  På  så  mange 
måder  som  muligt,  både  symbolsk  og  bogstaveligt,  søger 
vi  at  påtage  os  hans  identitet. 

Det  er  mit  ønske,  at  I  må  få  mere  direkte  erfaringer 
med  Frelserens  liv  og  lærdomme.  Til  tider  søger  vi  måske 
Kristus  på  en  lidt  for  indirekte  måde,  hvor  vi  måske  foku- 
serer på  struktur  og  metode  eller  elementer  fra  Kirkens 
administration.  Det  er  selvfølgelig  også  vigtigt,  men  ikke 


uden  at  have  opmærksomheden  rettet  med  rigets  vigti- 
gere anliggender,  hvoraf  det  første  og  største  er  det 
personlige,  åndelige  forhold  til  Guddommen,  deriblandt 
Frelseren  hvis  rige  dette  er. 

Profeten  Joseph  Smith  sagde,  at  det  var  nødvendigt  at 
have  »et  kendskab«  til  Faderens  og  Sønnens  guddomme- 
lige egenskaber  for  at  kunne  udvise  tro  på  dem.  Mere 
præcist  sagde  han,  at  medmindre  vi  tror  på,  at  Kristus  er 
»nådig  og  barmhjertig,  sen  til  vrede,  langmodig  og  fuld  af 
godhed«,  vil  vi  aldrig  kunne  have  den  tro,  som  er 
nødvendig  for  at  gøre  krav  på  himlens  velsignelser.  Hvis 
vi  ikke  kunne  regne  med  »den  ophøjede  karakter«  som 
Frelseren  har  samt  hans  villighed  og  evne  til  at  »tilgive 
ugudelighed,  overtrædelse  og  synd«,  så  ville  vi,  skriver 
han,  svæve  »i  konstant  tvivl  om,  hvorvidt  vi  kunne  blive 
frelst«.  Men  fordi  Faderen  og  Sønnen  er  uforanderligt 
»fulde  af  godhed«  vil  en  sådan  kundskab,  med  profetens 
ord,  »gøre  en  ende  på  tvivl,  og  gøre  troen  umådelig 
stærk«  {Lectures  on  Faith,  1985,  s.  41-42). 

LÆG  JERES  BYRDE  FRA  JER 

Jeg  har  ikke  kendskab  til  alt  det,  der  tynger  jer 
personligt,  men  det  skulle  undre  mig,  om  der  ikke  et 
eller  andet  sted  er  en  eller  anden,  der  er  plaget  af  en 
overtrædelse  eller  fristelsen  til  at  overtræde.  Til 
jer  vil  jeg  gerne  sige,  kom  til  Kristus  og  læg 
jeres   byrde   fra  jer.   Lad   ham   lette 
byrden.   Lad   ham  indgyde 
fred  i  jeres  sjæle.  Intet  i 
denne  verden  tynger 

mere  end  synd.  Det  er  det  tungeste  kors,  som  noget 
menneske  kan  bære. 

Til  enhver,  der  kæmper  under  syndens  åg,  siger  vi  med 
profeten  Joseph  Smith,  at  Gud  har  »et  tilgivende  sind« 
(Lectures,  s.  42).  1  kan  ændre  jer.  I  kan  få  hjælp.  I  kan 
blive  helbredt  -  uanset  hvad  problemet  er.  Alt,  hvad  han 
beder  om  er,  at  I  vandrer  bort  fra  mørket  og  kommer  ind  i 
lyset,  hans  lys,  med  sagtmodighed  og  ydmyghed  i  hjertet. 
Det  er  kernen  i  evangeliet.  Det  er  det  centrale  i  vores 
budskab.  Kristus  har  båret  »vore  lidelser«,  erklærede 
Esajas,  og  »ved  hans  sår  blev  vi  helbredt«  -  hvis  vi  ønsker 
det  (Es  53:4-5;  Mosiah  14:4-5). 

Jeg  vil  minde  enhver,  der  søger  mod  til  at  omvende  sig 
og  ændre  sig,  om,  at  Kirken  ikke  er  et  kloster,  hvor  fuld- 
komne mennesker  isolerer  sig.  Den  er  snarere  et  hospital 
for  dem,  der  gerne  vil  være  raske.  Gør  alt,  hvad  der  skal 
til  for  at  blive  rask.  For  nogen  vil  det  blot  sige  at  leve  med 
større  tro,  at  få  en  større  overbevisning.  For  andre  vil  det 
måske  betyde,  at  I  må  omvende  jer.  Lige  nu.  I  dag.  For 
nogle  af  jer,  som  undersøger  Kirken,  betyder  det  at  blive 
døbt  og  komme  ind  til  fællesskab  med  Kristus.  For  stort 
set  os  alle  betyder  det,  at  vi  i  højere  grad  skal  følge 
Helligåndens  tilskyndelser  og  løfter  og  »stræbe  fremad 
med  standhaftighed  i  Kristus  og  have  et  fuldkommen 
klart  håb  og  kærlighed  til  Gud  og  alle  mennesker  ... 

...  Dette  er  vejen,«  sagde  Nephi,  »og  der  er  ingen 
anden  vej  ...  hvorved  mennesket  kan  blive  frelst  i  Guds 
rige«  (2  Nephi  31:20-21). 

Må  jeg  være  så  fri  at  antyde,  at  det  er  umuligt  for 
nogen,  der  virkelig  kender  Gud,  at  tvivle  på  hans 
villighed  til  at  modtage  os  med  åbne  arme  i  en  guddom- 
melig omfavnelse,  hvis  vi  blot  »kommer  til  ham«.  Der  er 
bestemt  mange  udefra  kommende  vanskeligheder  i  dette 
liv.  Ikke  desto  mindre  vil  den  sjæl,  som  kommer  til 
Kristus  dvæle  i  en  personlig  fæstning,  et  veritabelt  palads 
af  fuldkommen  fred. 

Jesus  lærte  nephiterne,  som  boede  i  en  verden,  der  var 
mindst  lige  så  vanskelig  som  vores  egen,  at  »bjergene 
viger  og  højene  rokkes,  men  min  kærlighed  viger  ikke  fra 

dig,  ej  heller  skal  pagten  (med  dig)  rokkes«  (3  Nephi 
22:10).  Det  holder  jeg  meget  af  Høje  og  bjerge  kan 
forsvinde.  Det  mindst  sandsynlige  kan  ske,  men  hans 
omsorg  og  fred  vil  ikke  blive  taget  fra  os.  Han  har  trods 
alt  erindret  os  om,  at  »i  mine  hænder  har  jeg  tegnet  dig« 
(1  Nephi  21:16).  Med  korsfæstelsens  store  offer  i 
tankerne  kan  vi  være  sikre  på,  at  Kristus  ikke  vil  vende 
os  ryggen  nu. 

FRED  TIL  VORE  SJÆLE 

Herren  har  sandsynligvis  udtalt  så  mange  af  sådanne 
trøstende  ord,  at  det  kunne  fylde  hele  universet,  og  dog 
ser  vi  overalt  ulykkelige  sidste  dages  hellige,  triste  sidste 
dages  hellige  i  hvis  hjerter  ikke  et  eneste  af  disse 
trøstende  ord  synes  at  få  lov  at  trænge  ind. 

Tænk  for  eksempel  på  Kristi  velsignelse  til  sine 
disciple,  da  han  nærmede  sig  Getsemanes  og  Golgatas 
pine  og  smerte.  Den  selv  samme  nat,  hvor  han  led  den 
største  smerte,  som  denne  verden  har  oplevet,  sagde  han: 
»Fred  efterlader  jeg  jer,  min  fred  giver  jeg  jer  ...  Jeres 
hjerte  må  ikke  forfærdes  og  ikke  være  modløst«  Qoh 
14:27). 

Det  er  måske  den  af  Frelserens  befalinger,  som,  selv  i 
ellers  trofaste  sidste  dages  helliges  hjerter,  bliver  oftest 
overtrådt;  og  jeg  kan  ikke  lade  være  med  at  tænke  på,  om 
ikke  vores  tøven  med  at  tage  imod  denne  indbydelse  ikke 
volder  Herrens  nådige  hjerte  megen  sorg.  Det  siger  jeg 
som  forælder.  Lige  så  bekymret  jeg  ville  være  over,  at  et 
af  mine  børn  var  i  alvorlige  vanskeligheder  eller  ulykkelig 
eller  ulydig,  ville  jeg  dog  være  endnu  mere  ulykkelig,  hvis 
mit  barn  i  en  sådan  situation  ikke  kunne  stole  på,  at  jeg 
ville  hjælpe  eller  måske  føle,  at  hans  eller  hendes  inter- 
esser ikke  betød  noget  for  mig  eller  ikke  kunne  betros  til 
mig.  I  den  samme  ånd  er  jeg  overbevist  om,  at  ingen  af  os 
fuldt  ud  forstår,  hvor  dybt  det  sårer  Frelserens  omsorgs- 
fulde hjerte,  når  han  ser,  at  hans  folk  ikke  føler  sig  sikre  i 
hans  varetægt  eller  ikke  har  tillid  til  hans  bud. 

Netop  fordi  Gud  er  Gud,  og  fordi  Kristus  er  Kristus, 
kan  de  ikke  gøre  andet  end  at  have  omsorg  for  os  og 

hjælpe  os,  hvis  vi  blot  vil  komme  til  dem  og  nærme  os 
deres  nådestrone  med  sagtmodighed  og  ydmyghed  i 
hjertet.  De  kan  ikke  lade  være  med  at  velsigne  os.  Det  er 
deres  natur.  Der  findes  ingen  fælder  eller  snarer  for  det 
menneske,  som  følger  den  sti,  som  Kristus  vandrer  på. 
Når  han  siger:  »Kom  så  og  følg  mig«  (Luk  18:22),  så 
mener  han,  at  han  ved,  hvor  der  er  kviksand  og  torne,  og 
hvordan  man  bedst  overvinder  den  glatte  skråning  nær 
tinden  af  vores  personlige  bjerge.  Han  ved  det  hele,  og 
han  kender  vejen.  Han  er  vejen. 

HELBRED  HINANDEN 

Når  vi  engang  er  kommet  til  Kristus  og  har  fundet 
hans  fredspagts  mirakel,  er  vi  forpligtet  til  at  hjælpe 
andre  til  også  at  finde  den.  Overalt  omkring  os  er  der 
mennesker,  som  er  blevet  såret  af  verden,  og  Herren 
forventer,  at  vi  hjælper  ham  med  at  helbrede  disse  sår. 
Det  meste  af  det  helbredende  virke,  som  jeg  taler  om,  har 
ikke  nødvendigvis  noget  at  gøre  med  at  hjælpe  dem,  der 
fysisk  er  syge,  selvom  vi  selvfølgelig  burde  være  parat  til 
straks  at  træde  til,  hvis  det  bliver  nødvendigt.  Nej,  det 
jeg  taler  om  er  de  opslidende,  knugende  sjælelidelser, 
som  trænger  til  helbredelse,  men  som  måske  er 
meget  personlige  -  en  byrde,  der  ligger  gemt  dybt 
inde  eller  en  mathed,  der  ikke  helt  er  synlig  for 
resten  af  verden. 

I  overensstemmelse  med  Kristi  eget 
eksempel  og  hans  opfordring  til  sine 
apostle  og  med  behovet  for  fred  og 
trøst  rungende  i  vore  ører,  beder  jeg 
jer  om  at  være  helbredere,  at  være 
hjælpere  og  tage  del  i  Kristi  værk 
ved  at  lette  andres  byrder,  at  gøre 
dem  lettere  at  bære  og  gøre  andres 
tilværelse  bedre. 

Ofte  kan  vi,  måske  ubevidst, 
være  ufølsomme  over  for  andres 
vanskeligheder.  Vi  har  alle 
problemer,  og  i  den  sidste  ende  må 

hver  enkelt  selv  påtage  sig  ansvaret  for  sin  egen  lykke. 
Ingen  af  os  er  så  fri  for  vanskeligheder  eller  så  begavet  med 
tid  og  penge,  at  vi  ikke  kan  foretage  os  andet  end  at  tage 
os  af  de  sårede  og  trætte.  Ikke  desto  mindre  kan  vi  ved  at 
bruge  Frelserens  liv  som  eksempel  finde  en  måde,  hvorpå 
vi  kan  gøre  lidt  mere  end  vi  gør  nu. 

Jeg  ville  ønske,  at  jeg  kunne  vende  tilbage  til  min 
ungdom  og  få  endnu  en  chance  for  at  nå  ud  til  dem,  som 
dengang  ikke  vakte  min  medfølelse.  Vi  er  så  sårbare  i 
vores  ungdom.  Vi  vil  så  gerne  føle,  at  vi  er  med  i  flokken 
og  føle,  at  vi  betyder  noget  for  andre.  I  1979  holdt  vi  for 

Vær  en  helbreder,  vær  en  hjælper  og  tag  del  I  Kristi 
værk  ved  at  lette  byrder,  at  gøre  dem  lettere  at  bære 
og  gøre  andres  tilværelse  bedre. 


eksempel  20  års  jubilæum  for  vores  klasse  på  Dixie  High 
School  i  St-  George  i  Utah.  Der  blev  gjort  en  stor  indsats 
for  at  finde  alle  de  tidligere  elevers  nuværende  adresser 
og  få  alle  med  til  jubilæet.  Men  midt  i  al  morskaben 
mindes  jeg  det  frygtelig  triste  brev,  som  kom  fra  en  meget 
begavet  -  men  i  sin  barndom  mindre  populær  -  ung 
kvinde,  som  skrev:  »Et  stort  tillykke  til  os  alle  sammen, 
fordi  vi  har  overlevet  længe  nok  til  at  holde  20  års  klas- 
sejubilæum. Jeg  håber,  at  alle  får  en  herlig  tid  sammen. 
Men  lad  være  med  at  reservere  en  plads  til  mig.  Jeg  har 
faktisk  brugt  de  sidste  20  år  på  at  prøve  at  glemme  de 
smertefulde  minder  fra  vores  skoletid.  Nu  hvor  jeg 
næsten  har  overvundet  ensomhedsfølelsen  og  smerten 
over  den  knuste  selvtillid,  kan  jeg  ikke  bære  at  skulle  se 
hele  klassen  og  risikere  at  ribbe  op  i  det  hele  igen.  Mor  jer 
godt  og  tilgiv  mig.  Det  er  mit  problem,  ikke  jeres.  Måske 
kan  jeg  komme  til  vores  30  års  jubilæum.« 

Men  hun  tog  fejl  med  hensyn  til  én  ting  -  det  var 
vores  problem,  og  vi  vidste  det.  Jeg  har  grædt  for  hende 
og  andre  venner  som  hende  fra  vores  ungdom.  Vi  var 
simpelthen  ikke  Frelserens  repræsentanter  eller  disciple, 
sådan  som  han  forventede  af  en  gruppe  unge  mennesker. 
Jeg  kan  ikke  lade  være  med  at  tænke  på,  hvad  jeg  kunne 
have  gjort  for  at  tage  mig  lidt  mere  af  dem,  der  var 
udenfor,  og  sikret  mig  at  et  venligt  ord  eller  et  lydhørt  øre 
eller  en  venlig  samtale  også  nåede  ud  til  dem,  der  befandt 
sig  i  vennekredsens  yderkant,  eller  måske  knap  nok  var 
med  i  kredsen. 

Jeg  vil  gerne  opfordre  os  alle  til  at  række  ud  over 
vores  egen  selvtilfredshed,  at  bevæge  os  ud  af  vores 
magelighedszone,  og  nå  ud  til  dem,  der  ikke  altid  er  så 
lette  at  nå  ud  til. 

KRISTUS  VÅGER  OVER  OS 

Vi  behøver  ikke  at  bekymre  os  om,  hvorvidt  Kristus 
formår  at  hjælpe  os  -  eller  om  hvorvidt  han  evner  at 
hjælpe  os  med  at  hjælpe  andre.  Hans  nåde  er  tilstræk- 
kelig. Det  er  den  åndelige,  evige  lektie,  som  vi  kan  lære 
af  det  mirakel,  Jesus  udførte,  da  han  bespiste  5000  med 


fem  brød  og  to  fisk.  Der  er  også  en  lektie  at  lære  fra  den 
oplevelse,  som  hans  disciple  havde  efter  den  begivenhed. 
Da  Jesus  havde  bespist  mængden,  sendte  han  dem  bort 
og  lod  sine  disciple  stige  om  bord  i  en  fiskerbåd  for  at  sejle 
over  til  den  anden  side  af  Genezaret  Sø.  Derefter  »gik 
han  ene  op  på  bjerget  for  at  bede«  (Matt  14:23).  Det  var 
hen  mod  aften,  og  et  uvejr  trak  op.  Stormen  må  have 
været  voldsom  fra  starten,  og  mændene  kæmpede  med 
årerne  indtil  et  sted  mellem  klokken  tre  og  seks  om 
morgenen.  På  det  tidspunkt  var  de  kun  nået  nogle  få 
kilometer,  og  skibet  var  fanget  i  et  voldsomt  uvejr. 

Men  som  altid  vågede  Kristus  over  dem.  Da  Frelseren 
så  deres  vanskeligheder,  tog  han  den  mest  direkte  rute  ud 
til  deres  båd  og  vandrede  hen  over  bølgerne  for  at  hjælpe 
dem.  I  nødens  stund  stirrede  disciplene  ud  i  mørket  og  så 
dette  under  komme  hen  imod  dem  på  bølgetoppene. 
Synet  fik  dem  til  at  skrige  i  rædsel,  for  de  troede,  at  det 
var  et  spøgelse.  Men  så  lød  Mesterens  beroligende 
stemme  gennem  uvejret  og  mørket:  »Det  er  mig,  frygt 
ikke«  (Matt  14:27). 

Denne  beretning  minder  os  om,  at  det  første  skridt,  når 
vi  kommer  til  Kristus  -  eller  han  kommer  til  os  -  til  tider 
kan  fylde  os  med  noget,  der  ligner  rædsel.  Sådan  burde 
det  ikke  være,  men  det  er  det  til  tider.  Ironisk  nok  er  det 
tit  sådan,  at  vi  i  vores  jordiske  kortsynethed  ofte  flygter  fra 
selve  den  kilde,  der  tilbyder  os  undsætning  og  sikkerhed. 

Undsætning  er  et  interessant  ord.  Det  bruges  ofte  til  at 
beskrive  Kristi  omsorg  eller  interesse  for  os.  Det  antyder 
at  man  løber  hen  for  at  hjælpe  nogen.  Hvilken  storslået 
måde  at  beskrive  Frelserens  indsats  for  os.  Selv  mens  han 
opfordrer  os  til  at  komme  til  ham  og  følge  ham,  kommer 
han  løbende  for  at  hjælpe  os. 

Jesus  Kristus  er  den  levende  Guds  Søn.  Han  ønsker,  at 
vi  skal  komme  til  ham,  følge  ham  og  lade  os  trøste  af 
ham.  Og  så  ønsker  han,  at  vi  skal  trøste  andre.  Uanset 
hvor  tøvende  vores  skridt  hen  mod  ham  er  -  skønt  de  slet 
ikke  burde  være  tøvende  -  så  er  hans  skridt  hen  mod  os 
aldrig  tøvende.  Må  vi  have  tro  nok  til  at  erkende  Guds 
godhed  og  hans  Enbårne  Søns  barmhjertighed.  D 

David  spiller  for  Saul,  af  Harold  Copping 

Gengivet  med  tilladelse  fra  Provindence  Lithogroph  Company 
»Hver  gang  den  onde  ånd  ...  kom  over  Saul,  greb  David  sin  citer  og  spillede.  Så  fandt  Saul  lindring  og  fik  det  godt, 

for  den  onde  ånd  forlod  ham«  (1  Sam  16:23). 

g  se,  jeg  siger  jer  dette,  for  at  I  kan  få  visdom  og  lære, 
at  når  I  er  i  jeres  medmenneskers  tjeneste,  tjener  I 


blot  Gud«  (Mosiah  2:17).  Mange  sidste  dages  hellige 


over  hele  verden  har  opdaget  glæden  ved  at  tjene 
andre.  Se  »En  tjenestelørdag«,  side  10,  og  »I  jeres 
medmenneskers  tjeneste«,  side  14. 


